
— Voi credeți in stafii? şopti Annette. 

Sara si Seth se priviră surprinşi. 

— Păi, aş zice că da, îi răspunse Sara. 

Îşi aduse aminte de noaptea în care primise vizita lui Solomon în 
dormitorul ei, după ce Jason şi cu Jimmy îl impuscasera. În acea noapte nu 
se gândise la Solomon ca la o stafie; era pur şi simplu bucuroasă să îl vadă. 

Sara şi Seth se priviră. Amândoi ştiau că dacă exista cineva care s-ar fi 
putut încadra în categoria stafiilor, Solomon era acesta. Amândoi se 
abtinura însă să spună ceva, nefiind pregătiți să îi mărturisească noii lor 
prietene secretul lor ultraspecial. 

— Ei bine, tw crezi în stafii? o întrebă Seth, privind intens fata serioasă a 
lui Annette. 

Annette se uită pe rând la Seth, apoi la Sara, din nou la Seth si din nou la Sara. 

Sara şi Seth rămaseră tacuti, aşteprând răspunsul lui Annette. 

— Nu, doar mă întrebam dacă voi credeţi, le răspunse brusc aceasta. Hei, 


hai să ne dăm cu frânghia. . 

Fără să îşi mai pregătească saltul ei perfect calculat de pe platformă 
pe frânghie, Annette sări în gol, ca şi cum nu ar mai fi avut răbdare să 
părăsească mai repede acel loc. 

(Cuvânt înainte 


stăzi am călătorit cu mașina prin minunatul 

As rural din Illinois şi Indiana, iar Jerry mi-a 
citit cea de-a treia carte din seria Sara: O bufnita vorbitoare 
valorează mai mult decât o mie de cuvinte! Lectura lui a 
reprezentat o veritabilă desfatare pentru mine (fiind prima 
dată când o auzeam citită). După ce ne-am parcat mașina 
şi ne-am cazat în hotelul în care urma să ţinem seminarul, 
m-am așezat pe un fotoliu confortabil, cu ochii închiși, 
şi m-am scufundat în sentimentul de neuitat pe care mi-l 
dă de fiecare dată încheierea unei noi cărți. Instantaneu, 
mintea mi s-a umplut de cuvinte. Așa a început scrierea 
următoarei cărți din seria Sara. 

Cum s-ar spune, am luat-o din nou de la început! 

Sper ca seria Sara să te desfete la fel de mult cum mă 
desfată pe mine. Pentru mine, Sara, Seth si Annette sunt 
la fel de reali ca şi oamenii pe care îi cunosc, iar eu mă 
bucur la rândul meu de lucrurile pe care le învăţ în timp 
ce le contemplu viețile. 


Cu iubire, 
Esther 


Introducere 


A 
E tot ceea ce este și ce nu este, în orice loc și 


non-loc, în Spaţiul Universal Infinit — aşteaptă 
răspunsurile la toate întrebările pe care ţi le-ai pus 
vreodată. Această carte din seria Sara (cartea a treia) s-a 
născut în acea lume în care trăieşte Solomon, profesorul 
Sarei, în Spaţiul Universal. 

Eşti pe punctul de a te- îmbarca într-o călătorie 
fascinantă și uluitoare, într-o aventură către o nouă 
perspectivă din care poţi privi această lume, inclusiv 
vechile maniere in care obisnuiai să te distrezi. 

De aceea, asteapta-te să experimentezi anumite 
percepții noi, să te conectezi din nou cu Sinele tău 
invulnerabil, să înveţi cum poţi experimenta aventura 
fără a te teme de riscuri. 

Învață cum. Oricum, totul se va termina cu bine, 
pentru că așa se termină întotdeauna. Nu ai cum să 
greşeşti şi nu ai cum să epuizezi aceste aventuri. Tu te 
poţi simţi bine în orice circumstanţe, indiferent dacă le 

numesti bune sau rele. Totul este bine în această lume. 
Orice „accident” are o cauză. Dezirabilul poate fi găsit în 
indezirabil, ascuns după o mască. Tu te poţi simţi bine 
chiar dacă te simţi iniţial gelos sau vinovat. Te poți simţi 
bine chiar și în fata morţii. De fapt, nu există moarte. 
Corpul tău se vindecă în mod natural. Tu poți atrage in 
viata ta relaţii armonioase. Te-ai născut în această viata ca 
să fii fericit. Poti avea orice iti doreşti... 

Cu toţii împărtășim aceeași aventură planetară. 
Într-un fel sau altul, noi ne-am simțit atrași unii de ceilalți, 
iar acest moment este consecinţa intentiilor și vibratiilor 
noastre comune. Timp de mai bine de un deceniu, Esther 
şi cu mine am călătorit în peste 60 de orașe mari pe an, 
ţinând seminare in fata a mii de persoane. Acestea ne-au 
pus orice întrebări au dorit, iar din aceste întrebări s-a 
născut delicioasa serie Sara. Când cartea de fata, Sara 3, 
va ajunge în mâinile miilor de cititori, ea va naște noi 
întrebări... Spre exemplu, un profesor de la o scoala 
publică din San Francisco a folosit prima carte din seria 
Sara ca manual şi le-a dat ca temă elevilor săi (circa 30 
la număr) să ne trimită email-uri cu întrebările și cu 
sugestiile lor personale referitoare la ceea ce ar dori să 
se întâmple în cărțile următoare din serie. (Deși la ora 
actuală suntem mult prea ocupați cu angajamentele pe 
care le avem pentru a mai repeta experienţa, la vremea 
aceea le-am răspuns tuturor celor 30 de elevi, dăruindu-le 
chiar o cărticică cu întrebările lor și cu răspunsurile lui 
Solomon. Toată lumea s-a distrat la culme!!) Culmea este 
că deşi niciunul dintre elevi nu citise încă manuscrisul 
cărții Sara 3, aproape toate sugestiile lor (legate de ceea 

ce îşi doreau să se întâmple în continuare) s-au regăsit 
în manuscris! Niciodată până atunci nu am fost atât de 
conştient de interconexiunile spirituale care ne unesc pe 
toți si care ne permit să primim răspunsuri la întrebările 
noastre, adeseori chiar înainte de a le pune. 

Aşa se face că ne aflăm acum unii în fața celorlalți, 
tu cu întrebările tale și această carte cu răspunsurile. Ce 
sursă perfectă de cocreatie! Scopul cu care a fost scris acest 
material a fost acela de a-ţi amplifica si mai mult bucuria, 
indiferent cat de fericit te consideri deja, precum și de a 
dărui mai departe această carte celor care nu sunt încă la 
fel de fericiţi ca tine. 

Trăim într-o epocă în care există mai multe 
oportunități de a fi fericit decât oricând înainte în istoria 
cunoscută a umanităţii. Şi totuși, între miliardele de 
oameni care ştiu să profite de aceste oportunități continua 
să existe mici grupuri de persoane care se cultivă unele pe 
altele și care par să își refuze orice „plăcere pământească”. 
Noi, ceilalți, care nu ne-am născut și nu am fost obligați 
să adoptăm aceste sisteme înguste de convingeri, putem 
înțelege, chiar dacă nu putem accepta întotdeauna, 
„opţiunea lor de a suferi în mod deschis”. De îndată ce 
începem să înțelegem că „suntem întotdeauna liberi să 
alegem orice dorim și că noi suntem cei care ne creăm 
experienţa de viata prin alegerile pe care le facem”, devine 
din ce în ce mai greu să înțelegem de ce există încă pe 
pământ atât de multă teamă, atâtea boli și atâta durere... 
şi în general atâta nefericire în lumea noastră civilizată. Cu 
alte cuvinte, de ce trebuie să existe durere si suferință în 
această epocă în care avem atât de multe oportunități de a 
ne simţi liberi, de a crește şi de a ne bucura de viata? 

Solomon, neverosimilul prieten al Sarei, ne învață 
că experimentarea oricărei alte vibrații decât Bunăstarea 
este nenaturală. Această carte nu are alt subiect decât 
redescoperirea întoarcerii la o viaţă fericită, la sinele 
nostru natural (care este întotdeauna fericit), indiferent 
ce s-ar întâmpla in viata noastră! Cartea ne învaţă să 
permitem fericirii să reintre in viata noastră, iar apoi să 
fim un exemplu în această direcţie inclusiv pentru ceilalți 
si să ne impartasim Bunăstarea cu ei. 

Pasajul care urmează este un extras din cuvintele 
oferite de Solomon Sarei. Aceste cuvinte sintetizează 
perfect simplitatea şi claritatea acestei aventuri minunate 
în lumea descoperirii vieţii fericite și împlinite pe care 
suntem meniti să o trăim: 

Sara, ce-ar fi să iti faci din fericire principalul tel al 
vieții? „Nimic nu este mai important decât să mă simt bine.” 

Oamenii cred adeseori că nu se pot simţi bine decât 
dacă lucrurile evoluează într-un anume fel. Când descoperă 
că nu au puterea de a schimba realitatea asa cum isi doresc, ei 
se resemnează si trăiesc o viață neputincioasă si nefericită. 

Încearcă să înţelegi că puterea ta constă în capacitatea 
ta de a percepe această realitate in asa fel încât să te simţi 
bine. Dacă vei reuşi să faci acest lucru, vei căpăta puterea de 
a realiza absolut orice iti vei dori. 

Tot ceea ce iti dorești tu încearcă să ajungă la tine, 
dar tu ai datoria de a-i deschide poarta, iar acest lucru nu 
devine posibil decât atunci când te simţi bine. 

Tu trăieşti într-o lume uriașă, Sara, în care numeroşi 
alti oameni isi doresc la rândul lor tot felul de lucruri, multe 
dintre ele diferite de dorinţele tale. Tu nu îi poti convinge 

sau obliga să fie de acord cu tine, si nu îi poți distruge pe 
toți cei care nu sunt de acord cu tine. Singurul lucru care iti 
mai rămâne de făcut dacă doreşti să duci o viata fericită si 
împlinită este să te decizi, odată pentru totdeauna, să te simți 
bine cu orice pret. Dacă vei practica schimbarea gândurilor 
tale si focalizarea lor asupra lucrurilor care te fac să te simţi 
bine, vei descoperi cel mai mare secret al vieții... 

Esther si cu mine ne-am desfatat literalmente cu 
profunzimile „secretului vieţii” oferit Sarei de Solomon 
si revelat pagină cu pagină în această a treia carte din 
seria Sara. Anticipăm amândoi de pe acum distracţia pe 
care o vei simți la rândul tau pe măsură ce vei descoperi 
comorile conținute în paginile acestei cărți delicioase, dar 
extrem de profunde. 

Scopul vieţii este bucuria. Fundamentul ei este 
libertatea, iar consecința ei este creşterea. Sara si prietenul 
ei Solomon sunt pe punctul de a adăuga un nou capitol 
în cartea împlinirii menirii tale în viata. 

Și astfel, începe o nouă aventură... aventura 
bucuriei. 

Din inimă, 


Jerry S. Hicks 


re 

CAPITOLUL 1 


A 


Incepe școala 


ive zâmbet plăcut îi lumina fata Sarei cand se 
gândi la apropiata întâlnire cu Seth, prietenul 
ei cel mai bun din întreaga lume, pentru a-și împărtăși 
reciproc ce au făcut în ultimele săptămâni ale vacanței 
de vară. Sara se uită la cerul senin și trase adânc în piept 
aerul curat de munte. În acest moment, se simți fericită. 

— Sunt atât de încântată că începe scoala, îşi spuse ea 
cu voce tare. l 

În realitate, lucrul care o bucura atât de tare nu era 
începerea propriu-zisă a şcolii, cât faptul că avea să poată 
petrece mai mult timp cu Seth. 

Seth locuia dincolo de Aleea Thacker, nu departe de 
casa în care locuia Sara împreună cu părinţii şi cu fratele 
ei mai mic, Jason. Sara şi Seth şi-au descoperit extrem de 
multe lucruri în comun, cum ar fi pasiunea lor pentru 
locurile din natură, pentru animale și aprecierea lor 
reciprocă pentru aflarea de lucruri noi. Acasă însă, vieţile 
lor erau foarte diferite, nu atât în ceea ce privea aparențele 

exterioare, întrucât la urma urmelor locuiau în același 
cartier, cât în faptul că Sara avea libertatea de a face mai 
mult sau mai puţin orice îi plăcea, în timp ce părinții 
lui Seth nu îi permiteau acestuia decât o libertate mult 
mai mică. Lista cu treburi pe care le avea de făcut și cu 
responsabilităţi casnice era foarte lungă, iar Sarei îi venea 
greu să creadă că erau chiar atât de multe lucruri de facut 
acasă la Seth. De aceea, la scurt timp după ce îl cunoscuse 
mai bine pe Seth, rămase cu convingerea că majoritatea 
treburilor pe care i le dădeau de făcut părinţii săi aveau 
mai degrabă menirea de a-l tine ocupat decat de a rezolva 
probleme reale. Seth nu se plângea însă niciodată. Își trata 
întotdeauna părinții cu respect si făcea fără să crâcnească 
ce îi spuneau aceștia. Jar Sara nu putea să nu îl respecte 
sincer pentru acest lucru. 

În schimb, în timpul şcolii, părinții lui Seth ii 
dădeau acestuia o libertate mai mare, care îi permitea să 
isi găsească în fiecare zi timp să se joace cu Sara, imediat 
ce ieșeau de la scoala. De aceea, Sara era extrem de fericită 
la gândul că reîncepea şcoala, așa că se grăbi către clădirea 
acesteia, aproape alergând. 

Auzind din spate motorul unui camion, Sara se dădu 
la o parte, dar după ce mașina trecu, își continuă mersul 
pe mijlocul drumului de tara. Ajunse în scurt timp la 
punctul în care strada ei se intersecta cu cea pe care venea 
Seth şi privi în zare, către casa acestuia. „Haide, Seth, 
unde eşti?” se întrebă ea, neliniștită. De-abia aştepta să il 
vadă si să discute cu el. 

Rămase o vreme pe loc, lăsându-și geanta (astăzi goală) 
la pământ si asteptandu-l pe Seth. „Seth, unde esti?” 

Sara vazu un camion mare venind din directia casei 
lui Seth, iar în timp ce acesta trecu pe lângă ea fu invaluita 

de praf. Clipi din ochi și dădu din mâini ca să vadă mai 
bine, dar nu sesiză nici urmă de Seth. 

„Mă rog, o să ne întâlnim la şcoală”, se consolă ea 
singură, ridicându-și geanta de jos si mergând cu spatele, 
în speranţa că îl va vedea pe Seth alergând către ea. Acesta 
nu apăru însă. 

Drumul până la şcoală nu era foarte lung, iar timpul 
trecea de regulă foarte repede atunci când se gândea la 
lucruri fericite. Orice om care ar fi observat-o pe Sara 
în zilele din urmă și-ar fi dat seama că era o fată cu 
adevărat fericită. Cei care o cunoşteau bine ştiau însă că 
nu fusese întotdeauna astfel și că în ultima vreme cu ea 
se petrecuse o transformare uriașă. Dintre toți oamenii 
care o cunoșteau pe Sara, singurul care cunoştea secretul 
transformării sale era Seth. 

— Bună dimineaţa, Sara! auzi ea vocea domnului 
Matson când trecu pe lângă service-ul al cărei proprietar 
era si la care lucra încă de dinainte de nașterea Sarei. 

— Bună dimineaţa, domnule Matson, îi răspunse 
Sara zâmbind si privindu-l cum șterge cu atenţie parbrizul 
mașinii doamnei Pittsfield. - 

Sara îl simpatiza pe domnul Matson. Cei doi 
schimbau întotdeauna câteva cuvinte amabile ori de câte 
ori Sara trecea pe lângă service-ul lui. Domnul Matson 
era unul din cei care asistase la transformarea profundă 
a Sarei, dar nu avea nicio idee cărui motiv se datora 
aceasta. 

Sara se opri pe podul de pe Main Street şi privi apa 
care curgea cu repeziciune dedesubt. Respiră profund 
şi privi zâmbind copacii de pe malul opus. Cât de mult 
iubea acest loc! Îi plăcuseră întotdeauna acest pod vechi 
şi minunatul râu care curgea pe sub el, precum și copacii 

care îl mărgineau. De fapt, acesta era locul în care îl văzuse 
pentru prima data pe Seth. Faptul că și-a văzut pentru 
prima dată cel mai bun prieten din întreaga lume în locul 
ei favorit din întreaga lume i se părea absolut normal. 

Sara nu putea înţelege de ce locul nu era preferat 
de mai multi oameni din oraș, dar în același timp era 
încântată că îl putea păstra numai pentru ea. Făcu câțiva 
pași, gândindu-se la acest loc minunat, si zâmbi. Atdtea 
lucruri sunt la fel, îşi spuse ea. Nu iti poți da seama cât 
de frumoase sunt doar privindu-le din exterior. Trebuie să 
pătrunzi în interiorul lor pentru a le cunoaşte adevărata 
esență. 

Cu mulți ani înainte, şoferul unui camion pierduse 
controlul asupra mașinii încercând să evite un câine care 
traversa tacticos strada si intrase în structura de metal de 
la marginea podului. Desi camionul nu a patit nimic, 
structura nu a mai arătat niciodată la fel. Nimeni nu a 
încercat să o repare, barele fiind lăsate îndoite. Multi 
oameni se plângeau că acestea stricau imaginea estetică 
a podului, în timp ce alții susțineau că aceasta nu a fost 
niciodată deosebit de atrăgătoare. Cert este că nimeni nu 
a considerat necesar să cheltuiască inutil bani pentru a o 
repara, așa că nu s-a făcut nimic pentru a îndrepta barele 
de metal. 

Într-o zi, în timp ce se îndrepta către casă de la şcoală, 
Sara se opri în acest loc şi observă că se poate strecura 
printre barele îndoite, aplecându-se mult deasupra râului 
şi ţinându-se de odgoanele slăbite. La început i se făcu 
puţin frică, temându-se să nu cadă în apă, dar în scurt 
timp ajunse la concluzia că odgoanele erau suficient de 
rezistente pentru a o tine în siguranță. De atunci, acesta 

devenise locul ei favorit din întreaga lume. Îi plăcea la 
nebunie să atârne deasupra apelor tumultuoase ale râului, 
ca si cum ar fi fost un păianjen care atârna de firul lui, 
privind lucrurile care pluteau la vale. Dintr-un motiv pe 
care nu și-l putea explica, Sara se simţea mai în siguranță 
în acest loc decât în oricare altul. 

Într-o după-amiază de acum un an, ea se afla în 
acest loc, savurând fericită priveliștea, când văzu pentru 
prima data familia lui Seth intrând în oraș. Sara nu-şi mai 
aducea aminte de camionul supraîncărcat al familiei, ci 
doar de ochii curioși ai lui Seth, unul din cei doi băieţi ai 
familiei, care s-a dovedit a fi de vârsta ei. 

Astăzi, în timp ce se plimba pe pod, bucurându-se de 
frumuseţea zilei, Sara îşi aduse aminte de fericita întâlnire 
cu cel care avea să-i devină cel mai bun prieten, şi un fior 
îi trecu de-a lungul sirei spinării. Se întâmplaseră atât de 
multe lucruri în scurtul timp care trecuse de la acea data 
încât Sarei i se părea că prima lor întâlnire se petrecuse cu 
o eternitate în urmă. Zâmbi în timp ce îşi aduse aminte 
toate aceste lucruri, bucurându-se sincer de prietenia ei 
cu Seth. 

Desi simţise o atracţie spontană fata de acest băiat 
nou, Sara fusese hotărâtă să nu îl lase să îi afle secretele, 
stricând astfel lucrurile din viaţa ei. De aceea, atunci 
când descoperise că familia lui Seth s-a mutat tocmai în 
vechea casă a familiei Thacker, Sara se simtise profund 
nelinistita. Nu dorea ca altcineva să locuiască în ea, atât 
de aproape de mult iubita ei Alee Thacker. 

Nicio altă persoană din micuțul orășel de munte 
în care locuia Sara nu era interesată în mod deosebit 
de Aleea Thacker, cu excepţia ei, desigur. Acest lucru se 

datora faptului că nimeni altcineva nu ştia ce știa ea despre 
această alee. Sarei i se părea ciudat faptul că atâţia oameni 
locuiau în apropiere de acest loc minunat și fascinant fără 
să ştie de el. De altfel, acest lucru o bucura la culme și nu 
intenționa să își dezvăluie secretele altcuiva. 

Mulţi ani la rând, până să se mute Seth în orașul ei, 
Sara isi petrecuse lunile de vara şi nenumărate ore după 
scoala explorând cărările si urcând în copacii din zona 
împădurită ce înconjura Aleea Thacker. Nimic nu-i plăcea 
mai mult Sarei decât să părăsească drumul principal şi să 
se afunde în pădure pentru a petrece acolo o oră sau două. 
Se simţea fericită în liniştea codrului și isi construia colibe 
şi fortărețe din toate materialele pe care le putea aduna. 
Desigur, acestea nu rezistau niciodată prea mult, de regula 
numai până la prima ploaie, dar atât timp cât rămâneau în 
picioare reprezentau un teren ideal de joacă. 

Ce nu ştia Sara era că Seth savura la fel de mult ca 
şi ea ideea de a avea un loc secret în care să se ascundă, 
motiv pentru care se furișase în pădure si construise, in 
decursul câtorva săptămâni, o uimitoare căsuță în copac 
într-unul din plopii cei mai înalți de pe malul râului, 
chiar deasupra cursului apei. Sara nu s-a simțit niciodată 
în viaţa ei atât de entuziasmată ca în ziua în care Seth i-a 
arătat căsuţa din copac, anuntand-o că de acum înainte 
acesta va fi „locul lor secret”. Era pur și simplu prea 
frumos ca să fie adevărat. 

Sara își mai amintea încă ziua în care Seth o condusese 
pentru prima dată la căsuţa din copac. Îi spusese atunci 
că doreşte să-i arate ceva deosebit pe Aleea Thacker, iar 
ei îi sărise inima din piept, întrucâr crezuse că Seth îi 
descoperise secretul atât de bine păstrat. Îşi aduse aminte 

cu cât entuziasm o condusese el prin pădure, de pe o 
cărare pe alta, adâncindu-se din ce în ce mai mult între 
copaci, până când ajunsese pe malul râului. Își aminti de 
asemenea ușurarea pe care a simtit-o atunci când și-a dat 
seama că Seth nu îi descoperise secretul, ci construise acea 
căsuță în copac, chiar deasupra râului. 

Prima impresie pe care o simţise Sara atunci când 
văzuse căsuţa din copac era încă vie în mintea ei. Pur si 
simplu, nu-i venea să isi creadă ochilor. Seth construise 
o scară din trepte de lemn, pe care le batuse foarte solid 
în cuie, astfel incat să se poată urca cu uşurinţă în copac. 
Chiar in fata casutei se afla o platformă din lemn, o 
„rampă de lansare”, după cum o numise Seth, pentru a se 
arunca cu o frânghie și a se balansa deasupra râului. 

Chiar si acum, un an mai târziu, Sara încă isi mai 
aducea aminte la fel de viu entuziasmul nebun pe care îl 
simtise atunci când a văzut pentru prima dată rampa de 
lansare a lui Seth. O frânghie groasă era legată de o creangă 
de deasupra, permițându-le să sara de pe platformă și să 
se balanseze deasupra râului, lucru pe care l-au și făcut 
de nenumărate ori, după orele de școală, ori de câte ori 
le-a permis vremea, ba uneori chiar si când vremea nu era 
tocmai potrivită pentru așa ceva. 

Sara şi Seth îşi petrecuseră împreună multe ore 
minunate dându-se cu frânghia pe deasupra apelor râului 
din uimitoarea căsuţă din copac construită de Seth. În acel 
loc secret îi incredintase în cele din urmă Sara pretiosul 
ei secret lui Seth. 


= = 

CAPITOLUL 2 


Ce se întâmplă 


ara, intri, sau ce faci? o întrebă domnul 

— O Marchant, directorul școlii, tinandu-i usa 
deschisă. 

Era atât de pierdută în gândurile sale încât nu-și 
dăduse seama că ajunsese în curtea școlii. 

— O, da, murmură ea, încercând să revină la momen- 
tul prezent. Mulţumesc. 

Coridoarele şcolii gemeau de elevi care se salutau și 
se îndreptau către clasele lor. Sara se sprijini de un perete 
si îl căută din priviri pe Seth. 

— Bună, Sara, o salutară diferiți elevi pe care nu îi 
mai văzuse de dinainte de vacanţă. 

Întreaga zi, în timp ce trecea dintr-o sală de clasă 
în alta, Sara îl căută din priviri pe Seth. Își dorea atât de 
mult să îl vadă... I se părea că trecuse o veșnicie de când 
nu mai vorbise cu el. 

În sfârşit, Sara îl văzu pe Seth croindu-si drum 
printre elevii de pe coridor. Se repezi către el, dar după ce 
se mai apropie, constată că acesta nu era singur, ci cu o 

fată pe care nu o cunoştea. Îi privi pe cei doi cum mergeau 
împreună, discutând si râzând. Cine o fi? se întrebă Sara. 

Era ceva neobișnuit ca Sara să nu recunoască pe cineva, 
întrucât orășelul în care trăia era foarte mic si ea îi cunoștea 
pe toți elevii încă din clasa întâi. Chiar si atunci când un 
elev nou se muta în oraș, vestile circulau foarte rapid si 
toată lumea știa cine este chiar înainte de a apărea la școală. 
Pe scurt, în acest orășel toţi se cunoşteau între ei. 

Sara își încetini pasul, nemaidorind să îi prindă din 
urmă pe cei doi. Îi văzu cum se opresc pe coridor, părând să 
poarte o conversaţie extrem de interesantă despre un anumit 
subiect. În final, fata izbucni în râs și se despărți de Seth. 

Sara simţi un nod în stomac. Se îndreptă rapid către 
toaleta fetelor. Lasa apa rece să curgă peste palmele ei si se 
privi în oglindă cu ochi goi. Îşi umezi apoi fata cu palmele 
reci, după care și-o şterse cu un prosop de hârtie. „Ce nu 
este in regulă cu mine?” se mustra ea. Se auzi clopotelul. 
Constienta că este pe punctul de a întârzia la oră, Sara își 
luă geanta cu cărți și se îndreptă către sala de clasă. 

După o zi de şcoală interminabilă în care se strădui să 
se concentreze asupra informaţiilor predate de profesori, 
Sara se indrepta către căsuţa din copac. Se simţea groaznic. 
De fapt, se simţea atât de rău încât aproape că ezită dacă 
să se ducă la căsuţă. Acela era locul în care fusese atât de 
fericită cândva, așa că nu prea se potrivea cu starea ei de 
moment. Ce-i drept, ideea de a nu se duce acolo o făcea 
să se simtă chiar mai rău. „Ce nu e în regulă cu mine?” se 
întrebă ea din nou. 

După ce trecu de ultima cotitură a cărării, căsuţa din 
copac apăru în zare. Sper că este deja acolo, se gândi Sara. 

Dar locul era perfect liniștit. Seth nu era acolo. De aceea, 
Sara îşi lăsă geanta cu cărți la baza copacului, urcă scara si 
se aseza pe platformă, așteptând. 

Seth apăru dintre tufișuri. 

— Sara, eşti sus? îi strigă el, urcând treptele. 

— Da, bună, îi răspunse ea pe un ton aparent vesel, 
încercând să-i ascundă ce simte. 

Seth se urcă și se așeză stanjenit pe bancuta de lângă ea. 

— Deci, ce mai e nou? îl întrebă Sara. 

— Nu mare lucru, îi răspunse Seth. Și în cazul tau? 

— Ai avut o zi frumoasă? 

Sara nu prea ştia ce anume dorea să audă din gura lui 
Seth. Tot ce știa era că dorea să se simtă mai bine şi spera 
ca el să spună ceva care să o ajute în acest sens. 

— Da, am avut o zi frumoasă. Şi tu? 

— Da, şi eu, mulțumesc. 

Seth nu părea prea dornic să preia iniţiativa, aşa că 
Sara se decise să încerce o abordare mai directă. 

— S-a întâmplat ceva nou de ultima dată când am 
discutat? 

— Nu tocmai. 

Seth isi dezlegă nervos un șiret, apoi și-l legă la loc, 
mai strâns. 

— Vrei să ne dăm cu franghia? 

Se ridică în picioare și privi către râu. Părea să evite 
privirile Sarei. 

— Nu, nu prea am chef acum. Ia-o tu înainte, îi 
răspunse Sara pe un ton placid. 

— Nu, nici mie nu prea îmi arde. Bine, ne vedem mâine. 

Seth cobori din copac. 

Sara rămase şocată. Nu se așteptase la această 
întorsătură. Ziua ar fi trebuit să se deruleze cu totul altfel, 

să fie o zi fericită, în care să îşi povestească ce au mai făcut 
şi să se dea împreună cu frânghia. Ce se întâmpla? 

Sara privi cum Seth dispare printre copaci. Nu-şi 
mai amintea să se fi simţit vreodată atât de rău. 


== 


CAPITOLUL 3 
(ln mic triumf 


doua zi dimineaţa, Sara se trezi simțindu-se 
ericita. Îşi întinse toate oasele și se ridică din 
pat. Apoi îşi aminti de Seth și de noua fată de la școală, și 
simţi din nou acel sentiment neplăcut care se manifesta 
ca un nod în stomac. Se întinse din nou in pat si isi trase 
pătura deasupra capului. Nu se simţea în stare să înceapă 
această nouă zi. Nu isi dorea decât să adoarmă din nou și 
să uite de acest sentiment neplăcut. 
Mama ei batu la ușă, o deschise şi intră in camera ei. 
— Sara, te-ai trezit? Este aproape 7:30! 
De ce iti mai dai osteneala să baţi la usa dacă intri fără 
să fii invitată? îşi spuse Sara indispusă. Orice părea să o 
irite. Nu mai dorea să se dea vreodată jos din pat. 
— Ştiu, ştiu, mormăi ea. Vin imediat. 
— Este totul în regulă, scumpo? o întrebă mama. 
Nu o mai văzuse de mult timp pe Sara indispusă. 
De fapt, se simţea chiar şocată să o vadă pe această fată 
atât de dulce si de simpatică în general într-o stare atât de 
proastă la primele ore ale dimineții. 

— Totul este perfect, îi răspunse Sara sarcastic. 

Mama sa simţi ironia din vocea ei, dar decise să nu 
riposteze, dându-i astfel apă la moară. Preferă să închidă 
liniştită ușa în urma ei. 

Sara rămase pe marginea patului, simțindu-se chiar 
mai prost decât înainte, din cauza obrăzniciei de care 
dăduse dovadă fata de mama ei. „Doamne, ce o fi în 
neregulă cu mine?” se lamentă ea, întinzându-se din nou 
in pat si trăgându-și iarăși pătura deasupra capului. 

— Ne vedem diseară, îi strigă mama de jos. Ai micul 
dejun pe masă. 

Sara auzi ușa casei închizându-se şi ușa de la garaj 
deschizându-se. Auzi apoi maşina mamei sale ieșind pe 
aleea din fata casei. Simti cum ochii i se umplu de lacrimi. 
Sunt o fată atât de rea, se gândi ea. Ce nu e în regulă cu 
mine? 

Păi, dacă nu plec în scurt timp, o să întârzii la scoala. 
Sara se îmbrăcă rapid, isi luă punga cu prânzul și se grăbi 
să iasă din casă. Îşi privi ceasul. „Mai sunt zece minute 
până la primul clopoțel. Dacă voi alerga până la scoala, aș 
putea ajunge la timp”. Începu să alerge ușor, în timp ce 
geanta cu cărți i se legăna într-o parte si în alta. Pe măsură 
ce alerga, starea ei de spirit se îmbunătăți. 

Chiar cand intră în curtea şcolii, auzi primul 
clopoțel. Pe fata i se întipări un zâmbet. „Excelent!” se 
complimentă singură. Nimic nu se compară cu un mic 
triumf pentru a depăşi o criză, se gândi ea. 


== 

CAPITOLUL 4 
Noul copil în oraș 


ara, asteapta-ma! auzi ea vocea lui Seth din 
spate. 

Privi peste umăr şi îl văzu pe acesta alergând către ea. 

— Vreau să discut ceva cu tine. 

Sarei nu prea îi plăcu sentimentul pe care îl simţea 
în stomac. 

— Ce anume? spuse ea cu o voce aparent normală si 
calmă. i 

— Hei, nu-i asa că e o zi grozavă? o scăldă Seth. 

Sara putea simţi stanjeneala pe care o simţea Seth. Parcă 
ar fi ştiut că nu dorea să asculte ce avea să îi spună. Sara 
bănuia despre ce dorea să vorbească, iar Seth avea dreptate: 
nu dorea să asculte ce avea de spus. Se pregăti sufletește 
pentru cuvintele sale și păstră în mod deliberat liniștea. Nu 
avea nici cea mai mică intenție să îi uşureze sarcina. 


— Hm, doream să iti spun că... mă rog, am cunoscut 
o fată nouă... 
Era limpede. Sara nu își mai dorea ca Seth să continue. 

— Hm... Păi... 

Sara nu spuse nimic. Continuă să meargă, tinandu-si 
rucsacul în fata si sprijinindu-si barbia de el, în timp ce 
privea in pamant. 

Seth mai ezită câteva clipe, după care izbucni pe 
nerasuflate: 

— Sara, vreau să-i arăt lui Annette căsuţa noastră din 
copac. 

Gata, o spusese. Seth avea o prietenă nouă. În mod 
evident, era o prietenă foarte specială, întrucât Seth si 
Sara îşi promiseseră reciproc că nu vor dezvălui nimănui 
secretul casutei lor din copac. 

Inima Sarei bătea nebunește, iar gura îi era complet 
uscată. Încercă să înghită. Nu dorea ca Seth să isi dea 
seama din tonul vocii ei cat de rau se simţea. 

— Cum asa? 

Seth isi încetini pasul. Nu se așteptase la o întrebare 
atât de directă din partea Sarei. Fusese convins că aceasta 
îl va întreba mai întâi: „Cine este Annette?”, iar el îi va 
putea explica faptul că este o fată nouă din clasa lui, care 
locuia vizavi de el. Întrebarea Sarei necesita un răspuns 
prudent. Seth era conştient că prea multă sinceritate nu 
i-ar fi picat bine Sarei: „De ce vreau să-i arăt lui Annette 
căsuţa noastră din copac? Pentru că este o fată minunată, 
plină de viaţă şi foarte amuzantă, care ar aprecia-o la fel 
de mult ca si noi.” Seth nu credea că acest răspuns ar fi 
binedispus-o cu ceva pe Sara. Pe de altă parte, nu dorea 
nici să o mintă. Teribilă dilemă! Cum putea fi sincer cu 
Sara fără să o supere, şi în același timp să își ia o greutate 
de pe piept? Apoi ştiu ce trebuia să spună: 

— Pentru că îmi amintesc perfect cât de greu este să 
te muti într-un alt oraș și să te adaptezi, iar întâlnirea cu 
tine a contat enorm pentru mine. De aceea, m-am gândit 
că ai putea-o ajuta pe Annette să se simtă mai bine, asa 
cum ai făcut şi cu mine la momentul acela. 

Seth vorbea cu ardoare și părea extrem de sincer. Sara 
simţi o stare de usurare, așa că isi ridică privirile din pământ. 

— Păi, bine, în cazul ăsta... 

— Perfect. Ne întâlnim mâine lângă steagul din curtea 
şcolii. 

Seth alergă către ușă, apoi se întoarse şi îi strigă Sarei: 

— Nu pot merge acolo diseară. Am ceva de facut. Ne 
vedem mâine. 

Sara îl privi dispărând, după care realiză întregul 
impact al celor întâmplate. 

— Seth, aşteaptă, ce... 

Dar Seth intră în clădire, iar ușa mare se trânti în 
urma lui. 

— Mamă, îşi spuse Sara. Ce o fi în capul lui Seth? Nu 
se gândeşte la Solomon? 

În acea zi, Sara nu se putu concentra deloc asupra 
orelor. Nu se putea gândi decât la Seth si la căsuţa din 
copac, si la această fată nouă, cum o chema? Annette? 
Cum aveau să rezolve chestiunea cu Solomon? 

Oare uitase Seth că acela era locul lor de întâlnire cu 
Solomon? În mod evident, nu. Cum ar fi putut uita așa ceva? 
Deci, dacă Seth dorea să îi arate lui Annette căsuţa din copac, 
însemna că dorea să i-l prezinte inclusiv pe Solomon? 

Profesoara Sarei stinse luminile și aprinse proiectorul. 
Imaginile se succedară pe ecran, dar Sarei îi jucau în fata. Se 
sprijini de perete și închise ochii, oftand. Ce trebuia să facă? 

Îşi aminti cum ajunsese să îi spună secretul ei lui 
Seth, după ce îl cunoscuse mai bine, dar cât de riscant i se 
păruse acest lucru la vremea respectivă, temându-se să nu 
distrugă astfel frumoasa lor prietenie. 

Cum îi poţi explica altcuiva că obisnuiesti să discuti 
frecvent cu o bufnita care vorbeşte, pe nume Solomon, si 
care ştie totul despre tine si despre celelalte lucruri? Sara 
era convinsă că existau oameni închiși la azilul de nebuni 
pentru mult mai putin decât atât. De aceea, se simtise 
extrem de ușurată când Seth nici măcar nu clipise auzind 
povestea ei atât de ciudată. 

Sara încercă să îşi imagineze reacția lui Annette în fata 
acestei poveşti: „O, bună, Annette. Bine ai venit în căsuţa 
din copac. Apropo, într-o zi mă plimbam prin pădure 
când am auzit o bufnita mare care stătea pe gardul alăturat 
spunându-mi: „Bună, Sara, nu-i asa că e o zi frumoasa?’, 
iar eu i-am răspuns: ,O, da, e minunată. Apoi nesimtitul 
de frate-meu și ticălosul lui prieten au împușcat bufnița 
mea, dar acest lucru nu a fost o problemă, întrucât aceasta 
a înviat din morți, cu tot cu pene. Acum e rândul tau să 
te dai cu frânghia. 

Câţi oameni din lumea aceasta ar fi fost pregătiți să 
audă că ai ca prietenă o bufnita vorbitoare, care ştie totul 
despre toate!? Nu povestesti așa ceva primului venit. Ce 
o fi fost în mintea lui Seth? De ce dorea să riște totul 
povestind cuiva despre Solomon? 

Simtindu-se epuizată, Sara isi sprijini capul pe bancă 
şi adormi. Începu pe loc să viseze că se află în căsuţa din 
copac, singură cu Solomon. 

— Solomon, ce o fi în mintea lui Seth? De ce nu isi 
respectă promisiunea? 

Ei bine, Sara, bănuiala mea este că isi mai aminteşte 
încă de fericirea care l-a cuprins atunci când tu i-ai 
împărtășit secretul tău. 

— Dar, Solomon... 

Profesoara aprinse lumina, trezind-o astfel pe Sara 
din somn și întrerupându-i conversaţia cu Solomon. În 
timp ce isi deschidea ochii, Sara auzi ultimele cuvinte 
ale lui Solomon: Suntem cu toții păsări din aceeași specie, 
Sara. Totul este bine în lumea noastră. 


~§~ 

CAPITOLUL 5 
Schimbarea e un lucru bun 


era îngrijorată si prost dispusă, Sara isi 
croi drum către căsuţa din copac. Nu ştia ce avea 
Seth atât de important de făcut încât nu putea veni astăzi la 
căsuţa din copac, dar se simţi bucuroasă de lipsa lui. Singurul 
lucru pe care și-l dorea acum era să discute cu Solomon. 
Seth părea hotărât să lărgească cercul lor și să o includă în 
el și pe Annette, iar între timp Sara aflase că Solomon era și 
el de acord. Îmi plăceau lucrurile cum erau înainte, izbucni 
Sara. De ce simte toată lumea nevoia permanentă de a schimba 
situația actuală? De mâine nimic nu va mai fi la fel. 

Sara se urcă pe scară, se instală în căsuţă și privi în 
sus. Ca de obicei, Solomon stătea pe o creangă, deasupra 
ei. O asteptase pe Sara să urce şi să se instaleze, după care 
zbură în imediata ei apropiere, așa cum făcuse de sute de 
ori până atunci. 

Bună, Sara, nu-i așa că e o zi minunată? 

Sara îl privi pe Solomon, dar nu îi răspunse. De 
fapt, ziua nu i se părea minunată deloc. În plus, ştia că 

Solomon era perfect conştient de gândurile ei. Pe de altă 
parte, știa că lui Solomon toate zilele i se păreau la fel de 
minunate. În mod evident, stările energetice ale celor doi 
nu erau deloc în rezonanţă în acel moment. 

Priveşte cât de frumos este cerul, Sara. Ai mai văzut 
vreodată un cer atât de frumos? 

Sara nici nu se uitase la cer în această zi. Nici măcar 
o singură dată. Privi în zare. Soarele de după-amiază era 
ascuns după un plafon gros de nori, care aveau cele mai 
frumoase nuanţe de roz, violet și albastru. 

— Este într-adevăr foarte frumos, spuse ea cu blandete, 
simțindu-se ceva mai bine. 

Nu cred că am mai văzut vreodată cerul arătând ca 
astăzi, spuse Solomon. 

Sara îi dădu dreptate. Nici ea nu mai văzuse vreodată 
aceste nuanțe. 

Cred că nu greşesc prea tare dacă îl consider un apus de 
soare perfect, Sara. Nu cred că am văzut vreodată un apus 
de soare care să îmi placă atât de mult. Ce zici? 

— Mda, cred că trebuie să fiu de acord cu tine, Solomon. 

Sarei i se părea ciudat interesul subit al lui Solomon 
față de cer, când nodul din stomacul ei era atât de strâns. 
Ar face mai bine să mă ajute cu problema mea, îşi spuse ea. 

Mă minunez cât de perfect este cerul în această seară, 
și în acelaşi timp știu că nu va mai fi niciodată acelaşi. Ai 
observat acest lucru, Sara? 

— Da, bănuiesc că da. 

Zi după zi, stau în acest copac, savurând frumusețea 
acestui loc, si rămân uimit în fata acestei varietăţi nesfarsite 
de nuanțe luminoase, de combinaţii între soare si nori, si 

în fata cerului albastru. De fiecare dată când am stat aici, 
contempland natura, nu cred că am văzut vreodată acelaşi 
tipar vepetându-se. Varietatea care există in natură este 
uluitoare. 

Sara îl asculta pe Solomon, conștientă că acesta 
încerca să îi demonstreze ceva important. 

Da, este perfect în momentul de fata, si totuşi într-o 
veșnică schimbare. Ei bine, Sara, cred că mă voi duce să mă 
bucur de această perspectivă glorioasă dintr-un punct ceva 
mai înalt. Iti doresc o seară minunată, draga mea fată. 

Solomon se ridică cu aripile sale puternice şi se înălță 
foarte sus pe cer. Sara îl privi cum face un cerc larg, după 
care se îndreaptă către direcţia apusului. Soarele strălucea 
atât de intens dincolo de plafonul de nori încât acesta 
părea înconjurat de un nimb auriu. Sara privi până când 
Solomon dispăru din vedere. 

— Bine, bine, am înţeles. Schimbarea este un lucru 
bun, spuse Sara în soapta. Dar asta nu înseamnă că 
trebuie să îmi și placă. 


= 


37 


CAPITOLUL 6 
Annette vede casa din copac 


ara îi aşteptă lângă steagul din curtea școlii pe 

Seth și pe Annette. Privi cu anxietate feţele celor 
care treceau pe lângă ea, încercând să isi aducă aminte 
cum arăta Annette. Nu apucase să o privească cu atenție, 
dar isi mai amintea că era destul de înaltă, mai înaltă 
decât Sara, si foarte suplă. Părul ei avea aceeași culoare ca 
cel al Sarei, dar era mai lung și mai putin cârlionţat. 

— Sara? Eu sunt Annette. Seth mi-a povestit atâtea 
lucruri despre tine. 

Sara o privi pe fata din fata ei. Era foarte drăguță. 

— Bună, îi spuse ea, trecându-și in mod deliberat 
degetele prin bucle. 

— Seth mi-a spus că esti cea mai bună prietenă pe 
care a avut-o vreodată și că nu ar dori să îmi prezinte 
pe nimeni altcineva în acest oraș, ba chiar de pe această 
planetă, mai mult decât pe tine. 

Sara zâmbi. Până acum, suna bine. 

— Este atât de dulce, Sara. Iti vine să-l mănânci pe pâine! 

Sara simţi din nou nodul în stomac. 

— Da, aşa cred. 

Rosi. 

Sara auzi usa cea mare a scolii trantindu-se. Se 
întoarse și îl văzu pe Seth coborând treptele de la intrare 
din două-n două. Cu siguranță, este foarte entuziasmat de 
toată povestea asta, îşi spuse ea. 

— Bună. Văd că v-aţi cunoscut deja. Sunteţi gata să 
mergem? 

— Eu una sunt, îi răspunse veselă Annette. De-abia 
aştept să aflu în ce constă uimitoarea surpriză pe care 
mi-ai pregătit-o. 

Da, da, da, se gândi Sata. Surpriza este uimitoare, tu 
esti uimitoare. Chiar si eu sunt uimitoare. Suntem cu toții 
cât se poate de uimitori! 

Seth o luă în față. Drumul nu era suficient de lat ca 
să poată merge toți trei umăr la umăr, așa că Sara rămase 
în urmă cu Annette. Deja, povestea asta începe să îmi 
displacă, îşi spuse Sara. 

— Hei, voi două, luati-o înainte. Ei voi veni în urma 
voastră, le spuse Seth, oprindu-se în loc. 

Annete zâmbi. 

— Eşti un gentleman perfect, Seth Morris. 

Da, da, da, se gandi Sara, sarcastica. 

— Deci, Sara, Seth mi-a spus ca ai locuit intreaga 
viata în acest orășel. 

— Mda, îi răspunse Sara, nu fără o oarecare grosolănie. 

Seth o privi cu uimire pe Sara. Era șocat să vadă cum 
se purta cu noua lui prietenă. Sara nu părea în apele ei. 
Nici măcar pe departe. 

Sara se simţi stânjenită. Ce nu este în regulă cu mine? se 
mustră ea din nou. Nu am niciun motiv să fiu răutăcioasă 

cu Annette. Sunt convinsă că este o fată foarte cumsecade, 
care nu merită în niciun caz un astfel de tratament. Respiră 
profund și înghiţi în sec, după care spuse: 

— Da, am locuit dintotdeauna aici. Este un loc plăcut, 
după părerea mea. Tie cum ti se pare, până acum? 

— Mi se pare în regulă. Nu este ca acasă, desigur, 
sau mai bine zis ca în fostul oraș în care am locuit până 
recent, dar bănuiesc că o să mă obișnuiesc. 

Annette părea uşor tristă. Se scufundase deja în alte 
gânduri, uitând de momentul prezent. Ochii ei aveau o 
privire distantă, ca si cum s-ar fi gândit la altceva, la un 
loc situat în altă parte. Sara o compătimi sincer. Trebuie 
că nu era deloc ușor să iti parasesti locul familiar si să te 
trezesti într-un oraș complet străin, în care nu cunoşti pe 
nimeni. Pentru o clipă, Sara isi dădu seama cum trebuia 
să se fi simţit Seth si ce anume l-a determinat pe acesta să 
îşi dorească să îi spună lui Annette despre căsuţa lor din 
copac. Dacă as fi cunoscut-o înaintea lui, probabil că si eu 
mi-aş fi dorit să îi povestesc despre căsuţa din copac, încercă 
ea să se consoleze singură. 

— Am trăit întreaga mea viata într-un oraș foarte 
mare, continua Annette, dar tata susţine că un asemenea 
mediu nu este potrivit pentru niște copii în creștere. Nu 
ştiu care este problema cu crescutul într-un mare oraș. 
Acestea au magazine uriaşe, muzee și restaurante superbe. 
Apropo, voi unde luaţi masa în acest oraș? 

Seth şi Sara se priviră. Ce întrebare ciudată. 

— Mâncăm acasă, îi răspunse Sara. Mă rog, din când 
în când mai luăm un hamburger de la Magazinul lui Pete, 
şi mai există bufetul școlii, dacă eşti suficient de curajoasă. 

- 0! 

Annette părea dezamăgită. 

— Aproape că am ajuns, spuse Seth. Nu om avea noi 
muzee și restaurante, dar pun pariu că avem ceva ce nu 
ai mai văzut vreodată. Mai înainte trebuie să promiti însă 
că nu vei spune nimănui despre asta. Este locul nostru 
secret, ştii? Numai noi trei stim de el. 

Sara clipi. Numai noi trei... Avea să treacă ceva timp 
până când se va obişnui. 

Annette zâmbi, nerăbdătoare. 

— Despre ce este vorba? Spuneti-mi! Nu mai am 
răbdare să aştept. l 

— Nu îţi putem spune în cuvinte. Trebuie să vezi cu 
ochii tăi. Nu este departe de aici. 

Seth o luă din nou înainte și intră în pădure. În 
continuare, merseră în sir indian. Sara nu putu să nu 
observe cât de sprintar mergea Seth. Nu-ti face iluzii prea 
mari, se gândi ea. Annette este o fată de la oraş! 

— Ta-ta! spuse Seth pe un ton solemn, arătând către 
copac. Ce zici? 

— Mi se pare exagerat entuziasmul tău legat de acest 
copac, spuse Annette, dând-o pe glumă. Există copaci şi 
în marile orașe, ştii? 

— Da, dar nu ca acesta, spuse Seth, conducând-o pe 
Annette către scară. 

Gura Annettei se deschise larg în timp ce privi în sus. 

Seth zâmbea cu toată fata. Nu se mai simţise atât 
de mândru de munca lui de când îi arătase Sarei pentru 
prima dată căsuţa, cu mult timp în urmă. 

— Seth, tu ai construit această scară? exclamă Annette, 
dându-se înapoi si încercând să vadă mai bine şirul de 


42 


trepte pe care le construise Seth de la baza copacului pana 
la primele crengi groase. 

— Ce zici? Vrei să urci? 

— Uau! spuse Annette. Mai mult ca orice altceva. 

Grozav! îşi spuse Sara. [i place. 

Seth se urcă rapid pe trepte si se îndreptă către 
platformă, în timp ce Annette îl urma îndeaproape. Sara 
se urcă și ea după ei, fără să se grăbească deloc. 

În continuare, Seth îi arătă lui Annette toate detaliile 
minunatei sale creații. Cu un entuziasm pe care Sara nu 
îşi amintea să i-l fi văzut vreodată, îi explică lui Annette 
cat de grijuliu șlefuise fiecare treaptă a scării pentru ca 
să nu se intepe în așchii si cum funcţiona sistemul de 
scripeti care trăgea in sus găleata cu bagaje, fapt care le 
ușura considerabil urcugul pe scară... Sara îl asculta, 
dorindu-și să poată aprecia toate aceste lucruri minunate 
pe care le construise Seth, dar fără să se mai simtă la fel 
de fericită sau de mândră de realizările lui cum se simtise 
prima dată când acesta i le prezentase. De fapt, se simțea 
chiar stingherită. Crezusem că a construit toate aceste 
lucruri pentru mine, se gândi ea. 

— lar aceasta, spuse Seth cu un gest dramatic, este 
rampa noastră de lansare! 

— O rampă de lansare!? Vrei să spui... 

Lui Annette nu-i venea să isi creadă ochilor. 

— De aici ne aruncăm deasupra râului, cu cea mai 
mare uşurinţă! 

— Super! 

Vocea Annettei se auzi până departe. 

— Sara, vrei să te arunci tu prima, ca să îi arăţi lui 
Annette cum trebuie să procedeze? 

Sara tresări. Seth era atât de entuziasmat de noua lui 
prietenă încât până atunci nu i se adresase deloc. De fapt, 
începea să se simtă aproape invizibilă. 

— Nu, du-te tu primul, îi spuse ea, încercând să pară 
veselă. 

— Bine. Uite ce trebuie să faci: iti pui piciorul în 
lasoul de la baza frânghiei si te tii de aceste noduri. Cred 
că acesta este numai bun pentru înălțimea ta, îi spuse 
Seth lui Annette, arătându-i nodul pe care îl legase pentru 
el însuși. Apoi da-ti drumul! Seth se aruncă în gol şi se 
balansă deasupra râului. 

— Uau! exclamă Annette, auzind strigătul scos de 
Seth deasupra râului. E fantastic! Îmi place la nebunie! 
Hei, locul acesta este foarte înalt. Cum l-aţi găsit? Îmi 
place! Îmi place! Îmi place! 

Seth făcu cea mai bună săritură de aterizare din viaţa 
lui, lucru care nu o surprinse deloc pe Sara, iar apoi îi 
strigă lui Annette: 

— Bun. Acum e rândul tău! 

Sara se dădu înapoi, amintindu-și de prima ei săritură 
cu frânghia şi de cat de speriată s-a simţit atunci. Îşi aminti 
de căzăturile brutale pe care le experimentase la început, la 
fel ca și Seth, căzând în noroiul de lângă mal, și zâmbi în 
sinea ei, imaginandu-si prima aterizare a lui Annette. 

Seth se urcă înapoi în copac și trase după el frânghia 
grea, după care îi explică din nou lui Annette cum trebuia 
să procedeze. Aceasta nu mai aşteptă însă explicaţiile, ci 
prinse frânghia cu putere și sări de pe platformă, băgându-și 
piciorul în lasou când de afla deja deasupra râului. Se 
balansă de câteva ori cu părul ei lung și frumos fluturandu-i 
pe spate, după care își dădu drumul la mâini! 

— Atenţie! îi strigă Sara, alertata. 

Dar Annette isi infasurase strâns picioarele în jurul 
frânghiei si continuă să se balanseze grațios, cu mâinile 
întinse lateral, ca și cum ar fi zburat. La fiecare nou 
balans, chiuia şi râdea cu poftă. 

Sara îl privi uimită pe Seth. 

— Este gimnastă, îi spuse Seth, fără să se agite prea 
tare. Nu-i aşa că-i grozavă? 

— Da, îi răspunse Sara mormăit. Este grozavă. 

Sara privi în sus şi îl văzu pe Solomon cocotat pe 
una din crengile de deasupra. Solomon îi făcu cu ochiul, 
ca şi cum ar fi dorit să o asigure că nu va sări brusc pe 
platforma lor, începând să vorbească. 

Totul este bine, Sara, auzi ea vocea limpede și calmă 
a lui Solomon în mintea ei. În timp, dacă veți dori, îi veți 
putea face cunoştinţă lui Annette cu mine. Ca si Seth, am 
convingerea că ea se va bucura de interacțiunea cu mine. 
Este la fel ca noi, Sara. Este o pasăre din aceeaşi specie. 

— O, asta întrece orice măsură! spuse Sara cu voce tare. 

— La ce te referi? o întrebă Annette. 

Sara tresări. Nu observase că Annette se urcase deja 
înapoi în copac. 

— Sara, ai văzut ce aterizare? o întrebă Seth, care 
venea în urma lui Annette. Uau, Annette, cum ai învăţat 
să faci așa ceva? Ne poţi învăţa si pe noi? Doamne, Sara, 
ai mai văzut vreodată așa ceva în viața ta? 

— Nu, niciodată, îi răspunse Sara, încercând să para 
entuziasmată. 

Nu dorea să recunoască faptul că nu văzuse aterizarea 
lui Annette. 

— Sigur, vă pot învăţa. De fapt, nici nu este foarte 
greu. Este doar o chestiune de sincronizare. M-am dat cu 
frânghiile de când îmi aduc aminte. Ce-i drept, niciodată 
din copaci, si nu în aer liber sau deasupra unui râu. Nici 
nu-mi dădeam seama ce pierdeam. Acesta este cel mai 
grozav lucru pe care l-am făcut vreodată. Vă mulțumesc 
amândurora pentru că mi-ati făcut cunoştinţă cu locul 
vostru secret! Nu-mi vine să cred cât de norocoasă sunt. 
Îmi place la nebunie. Vă mulțumesc din inimă! 

Seth zâmbea cu gura până la urechi, în timp ce Sara 
respiră profund. Annette părea sincer entuziasmată de 
noua ei experienţă, a zborului din căsuţa din copac, iar 
Sara vedea deja că lui Seth îi strălucesc ochii, anticipand 
o nouă revelaţie. | 

Sara auzi vocea lui Solomon în mintea ei. Nu-zi 
face griji, Sara. Totul se va derula la momentul potrivit. 
Relaxează-te si bucură-te de noua ta prietenă. Te asigur că 
ea vă va îmbogăţi mult experiența tie si lui Seth, la fel cum 
și vot i-o veţi îmbogăți pe a ei. Va fi un proces minunat de 
cocreatie. Vei vedea. 

— Sara, tu nu te dai? 

Întrebarea lui Seth o luă pe Sara prin surprindere. 

— Ba da, îi răspunse ea cu blandete. Mă dau si eu. 

Sara lua franghia in mâini si isi puse piciorul in lasou. 
Stranse cu putere franghia între genunchi și isi dădu 
drumul în gol. O parte din ea îşi dorea să își dea drumul 
la mâini şi să zboare la fel ca Annette, dar știa că nu era 
pregătită pentru asa ceva. Ce-i drept, ideea de a învăța 
acest truc nou i se părea amuzantă, asa că Sara încercă 
să îşi imagineze cât de distractiv ar fi dacă ar putea să 

privească apa de sub ea atârnând cu capul în jos. Zâmbi, 
bucurându-se anticipat de noua experiență. 

Şi atunci, Sara sări de pe frânghie și făcu o aterizare 
perfectă pe malul opus. 

— Superba aterizare! îi strigă Annette din spate. 
Excelent, Sara! 

Sara simți o stare de exaltare, în timp ce fiorii îi 
treceau pe șira spinării în sus şi în jos. Complimentul era 
cu atât mai binevenit cu cât provenea de la o expertă în 
arta datului cu frânghia cum era Annette. Dar cel mai 
mult savura faptul că începuse să se simtă din nou bine. 

Bravo, Sara. Bine ai revenit printre noi, auzi ea vocea 
lui Solomon. 

— Mulţumesc, îi opti ea. E o plăcere să revin printre voi. 


== 


CAPITOLUL 7 
(ln sandvici delicios cu carne 


S ara se opri in fata dulapului de la vestiar, îşi băgă 
în el jacheta si geanta cu cărți si scoase cartea pe 
care o împrumutase de la bibliotecă, precum si pachetelul 
cu mâncare. Mmmmm, miroase bine, observă ea. De fapt, 
întregul dulap căpătase mirosul sandviciului cu carne pe 
care i-l pregătise mama ei dis de dimineață. Tinandu-si 
cartea sub brat, Sara deschise pachetelul ca să vadă ce 
conţinea. Se bucură să vadă lângă sandvici si un măr roșu, 
precum si două prăjiturele cu ciocolată. Preocupată cu 
pachetelul ei, Sara nici nu observa pe unde mergea, așa 
că se ciocni cu putere de cineva. Îşi ceru repede iertare, 
privind în sus și întâlnind privirea fericită a lui Annette. 

— Bună, Sara, ce mai faci? 

— Excelent. Îmi pare rău că am dat peste tine. Cred 
ca imi savuram deja in gand sandviciul cu carne. 

— Ce? 

— Sandviciul cu carne. Asta mi-a pregatit mama 
pentru pranz. Tie ce ti-a pregatit? 

— Hm, tocmai mă duceam la bufetul şcolii. 

— O, imi pare rău pentru tine, îi spuse pe jumătate 
glumind, dar numai pe jumătate. 

Astăzi era marti, iar meniul bufetului in această zi, 
de când îşi aducea aminte, conținea numai supă. „Supă 
de vită cu legume multe”, proclama cu mândrie meniul 
afişat pe coridor. De-a lungul anilor, elevii se obisnuisera 
însă să o numească „supă de oase”. Probabil că nici nu 
era atât de rea la gust, dar arăta groaznic. Legumele erau 
fierte prea mult și nu mai putea fi identificate, făcând ca 
supa să arate ca un fel de terci lung. Îndeosebi în zilele de 
marti, Sara făcea tot ce îi stătea în puteri pentru a evita 
bufetul școlii. 

— Hei, ce-ar fi să impartim împreună pachetelul meu? 
îi spuse Sara, înainte de a-și da seama ce face. Oricum, nu 
mănânc niciodată tot ce îmi pune mama. Mă gândeam 
să mă duc afară şi să stau sub un copac ca să citesc. Vrei 
să vii cu mine? 

— O, nu aș vrea să iti mănânc pachetul, Sara. Mai 
bine mă duc să văd cum e supa aceasta de vită cu legume. 
Sună destul de bine. 

— Nu este bună, crede-mă. Singurii care o consumă 
sunt cei care nu pot face deosebirea între o mâncare 
adevărată si scoarța de copac, cum ar fi de pildă Jimmy, 
pe lângă care trecem și care poate mânca orice, sau cum 
ar fi elevii care chiar nu au nimic altceva de mâncat. 
Crede-mă, Annette, nu vrei să intri acolo. 

Annette râse. 

— Sara, esti simpatică. Bine, dacă zici că nu te 
deranjează. 

Sara nu se putu împiedica să nu o simpatizeze pe 
Annette, şi nu era prea sigură dacă acest lucru îi făcea 
cu adevărat plăcere. Sunt o schizofrenicd, îşi spuse ea. 
Mă rog. 

Sara se opri la aparatul de unde putea fi cumpărate 
diferite produse şi băgă o monedă în el. Apăsă pe o manetă 
şi scoase o pungă cu chipsuri. 

— Totul merge mai bine cu chipsuri, nu crezi? 

Mai băgă două monede și scoase două cutii cu suc 
de portocale. 

— Nu prea ai de ales aici, îi spuse ea lui Annette, dar 
la urma urmelor nici nu trebuie să platesti mai mult de o 
monedă sau două. 

Sara si Annette isi găsiră un loc însorit în curtea 
şcolii. Sara pipăi iarba cu mâna ca să se asigure că soarele 
o uscase de rouă, după care se aseza. Îşi rupse punga de 
hârtie, transformând-o într-o fata de masă rudimentară, 
după care desfăcu sandviciul cu carne. 

— Mamă, chiar că miroase bine, îi spuse Annette, 
privind-o cum scoate sandviciul din hârtie. 

Mama Sarei tăiase deja sandviciul în două jumătăți. 
Sara isi luă una si i-o înmână pe cealaltă lui Annette, 
direct în hârtie, având grijă să nu o atingă cu degetele. 
Annette zâmbi. Nu putea să nu remarce cât de amabilă 
era Sara cu ea. 

Cele două fete mușcară cu poftă din sandviciurile 
lor, privindu-se reciproc în timp ce mestecau. 

— O, Sara, este cel mai bun aliment pe care l-am 
gustat vreodată in viata! Cum de ai rezistat să îmi dai 
jumătate din el? Este fantastic!!! 

Sara fu de acord cu ea că era un sandvici bun, dar se 
gândi că Annette se cam lăsa dusă de val. 

— Mă bucur că iti place, Annette, dar in fond, nu este 
decât un sandvici cu carne. 

— Mă rog, fie ce-o fi, dar este grozav de bun. 

Annette mușcă din nou din sandvici si mesteca încet, 
savurând îndelung gustul. Sara era absolut sigură că nu 
mai văzuse vreodată pe cineva savurând atât de intens un 
sandvici (sau orice altceva) cum făcea Annette cu sandviciul 
ei cu carne. Nu luă niciun chips din pungă și nu bău deloc 
din cutia cu suc, preferând să se concentreze în totalitate 
asupra sandviciului, până când îl termină. 

În final, fetele consumară și punga cu chipsuri, 
iar apoi isi băură sucurile. Sara privi mărul. Îşi dădu 
seama că nu avea cu ce să îl taie în două, aşa că scoase 
din pachetel cele două prajiturele cu ciocolată, pe care le 
făcuse împreună cu mama ei seara trecută. Făcuseră două 
tăvi pline, așa că obtinusera suficiente prăjiturele pentru 
întreaga familie, care obișnuia să le consume în timp ce se 
uita la televizor, dar si pentru pachetelele cu mâncare ale 
Sarei și ale fratelui acesteia, Jason. Sara îi oferi o prăjitură. 
Annette nu spuse nu. Musca din ea şi spuse: 

— O, Sara, e arââââr de bunăăăăăă! 

Sara zâmbi. Ce o fi cu fata asta? Oare nu mai 
mâncase niciodată până atunci un sandvici cu carne, sau 
o prăjitură cu ciocolată? 

Sarei îi plăceau prăjiturelele cu ciocolată, si de fapt 
toate felurile de dulciuri, dar nu credea că le savurase 
vreodată așa cum o făcea Annette. Nici măcar pe departe. 

Se auzi clopotelul, iar fetele tresăriră. 


52 


— Hm, repede a mai trecut această oră, spuse Sara. 
Adevărul este că timpul zboară atunci când te simţi bine. 

— Sara, iti mulţumesc din inimă pentru că ţi-ai 
împărțit pachetelul cu mâncare cu mine. A fost excelent. 

— Mă bucur că ţi-a plăcut, îi răspunse ea, curatindu-si 
firimiturile din poală. Își stau la dispoziţie oricând doreşti. 

— O, aproape că am uitat, spuse Annette. Diseara 
nu pot veni la căsuţa din copac. Tata mi-a spus că are o 
sarcină pentru mine, așa că trebuie să merg, direct acasă 
după scoala. 

— Bine. Atunci, ne vedem luni. 

— Sigur. La revedere. 

Sara privi cum Annette intră în clădirea şcolii. 
Sentimentele ei fata de ea erau amestecate. Nu-i era deloc 
uşor să isi dea seama ce simte fata de ea. Era o fată frumoasă, 
foarte deşteaptă si extrem de amabilă; provenea dintr-un 
mare Oraș si, peste toate, părea exagerat de entuziasmata 
de sandviciurile cu carne si de prajiturelele cu ciocolată. 

Mă rog, ridică ea din umeri, după care intra la rândul 
ei în şcoală. 


a PE 

CAPITOLUL 8 


Sara își vede de propriile ei 
treburi 


ara deschise ochii și rămase în pat, întrebându-se ce 

anume o trezise. Ceasul desteptator tăcea. Se uită 
la el şi constată că arăta ora 7:45. A, da, astăzi e sâmbătă, îşi 
aminti ea. O auzea pe mama sa trebăluind prin bucătărie. 
De regulă, atunci când era de părere că era timpul ca Sara 
să se trezească, mama ei făcea o adevărată artă din a scoate 
tot felul de zgomote, suficiente pentru a nu-i mai permite 
Sarei să isi continue somnul. În final, se prefăcea de fiecare 
dată surprinsă când Sara apărea în bucătărie. 

— Hm, bună dimineaţa, Sara! Ai dormit bine? 

— Bănuiesc că da, ofta Sara, încă adormită pe jumătate. 

— Eu mă pregătesc să plec către supermarket. Ce zici, 
vrei să vii cu mine? 

— Mda, bine, acceptă Sara. 

Nu prea avea chef de cumpărături, dar știa că 
bagajele vor fi grele şi că mamei sale i-ar fi prins bine o 
mână de ajutor. În plus, i se părea distractiv să îşi dea cu 
părerea în privinţa felurilor de mâncare care urmau să fie 

gătite săptămâna viitoare. Gătind în fiecare zi, de atâția 
ani, se întâmpla uneori ca mama ei să nu mai aibă idei și 
să îi ceară sfatul Sarei. Desigur, aceasta avea alimentele ei 
preferate, care câștigau aproape de fiecare dată competiţia 
cu celelalte idei. 

Sara și mama ei luară supermarketul la rând, trecând 
prin faţa tuturor standurilor. 

— O, Sara, am uitat să iau ceapă. Vrei să te întorci la 
raionul de legume si să iei câteva pentru mine, scumpo? 
Ia din cele galbene, nu roșii, si să nu fie prea mari. A, si 
nu uita să iei si o cutie cu îngheţată de vanilie. Vom face 
o plăcintă. 

Sara se întoarse la raionul de legume. Ştia exact unde 
erau cepele galbene, care se aflau pe același raft de când își 
aducea Sara aminte. Alese două cepe de mărime medie, 
după care se îndreptă către raionul de înghețată. În tot 
acest timp, jonglă de câteva ori cu cepele. De aceea, când 
dădu colțul, se uita după cepe, pe care tocmai le aruncase 
în aer. Drept urmare, se ciocni nas in nas cu cineva si 
scăpă cepele, care se rostogoliră pe jos. Se repezi să le 
culeagă de jos, cerandu-si în același timp iertare: 

— Îmi cer scuze! Ar fi trebuit să mă uit pe unde merg. 

— Sara! exclamă o voce surprinsă. 

Era Annette, care tocmai ducea un cărucior plin 
până la refuz. 

— Bună, Annette, ce mai faci? 

Sarei nu-i venea să creadă. Era pentru a doua oară în 
numai două zile când se ciocnea cu Annette în timp ce era 
complet absorbită de diferite alimente. Probabil crede că sunt 
cam dusă cu pluta, îşi spuse ea. 

— Fac bine, îi răspunse Annette, întorcându-și căru- 
ciorul și îndepărtându-se de Sara. Ne vedem la școală. 

Hm, ciudat! se gândi Sara. Mă întreb de ce o fi atât 
grăbită. 

În timp ce Annette se grăbea către casă, Sara observă 
t de plin era căruciorul ei. Acesta conţinea o sumedenie 
e conserve şi alimente înghețate gata preparate, care nu 
buiau decât încălzite, iar deasupra lor se afla o pungă 
mare cu chipsuri cu ciocolată. 
„ Sara o găsi pe mama ci şi puse în cărucior cele două 
cepe (uşor strivite) şi cutia cu înghețată. Se opriră apoi 
la raionul de delicatese și cumpărară niște brânzeturi si 
nişte măsline, după care se îndreptară către casă. Sara ar 
fi vrut chiar să se grăbească putin. Ar fi dorit să o vadă pe 
Annette, și eventual pe mama acesteia. 

Nu cred că vrea să o cunosc pe mama ei, îşi spuse Sara. 
Cred că de aceea a sters-o atât de repede. 

Când Sara şi mama sa ajunseră la casă, nu se vedea 
"nici urmă de Annette. Sara nu-și dădea seama de ce era 
“atât de interesată de această poveste. O voce interioară îi 
“spunea că nu-i frumos să spionezi. Cred că ar trebui să-mi 
văd de treburile mele, se gândi ea. În mod evident, Annette 
nu doreşte să îmi bag nasul în treburile ei. De aceea, nici nu 
o s-o fac. De-acum înainte, o să-mi văd de ale mele. 


me ye 


| 

CAPITOLUL 9 
Credeti în statii? 


’ 


oi credeți in stafii? sopti Annette. 

= Sara și Seth se priviră surprinși. 

— Păi, da, probabil că da, spuse Sara. Vreau să spun 
că nu am văzut niciodată una, dar nu am nici motive să 
mă îndoiesc că ar exista. Tu crezi? 

— Dar tu, Seth, tu crezi în stafii? 

Seth nu era prea sigur în ce fel ar trebui să-i răspundă 
lui Annette. Îşi dădea seama după seriozitatea feței sale că 
nu glumea. 

— Ce vrei să spui prin „a crede în ceva? 

— Ce vrei să spui prin „ce vrei să spui”? îi răspunse 
Annette destul de aspru. Cred că ţi-am pus o întrebare 
destul de simplă. 

Seth își dădea seama că îi rănise sentimentele, dar 
dorea totuși să își ducă ideea până la capăt: 

= Vreau să spun că foarte multi oameni cred în ceva 
numai pentru că îi aud pe ceilalți oameni vorbind despre 
acel lucru. Bunicul meu obişnuieşte să spună că dacă le 

repeti oamenilor ceva suficient de des, aceştia vor începe 
să creadă, indiferent dacă lucrul respectiv este adevărat sau 
nu. El spune că oamenii sunt la fel de creduli ca oile, iar eu 
nu mi-aş dori să fiu încadrat in aceasta categorie. De aceea, 
m-am decis cu mult timp în urmă să nu cred niciodată ceva 
numai pentru că așa spune altcineva. Pe scurt, nu consider 
că ceva este adevărat decât dacă am reușit să îmi dovedesc 
acest lucru prin experiența mea directă. 

Sara îl privi pe Seth în timp ce acesta vorbea cu 
atâta fermitate. Vad că are o opinie foarte clară în această 
privință, se gândi ea. 

— De aceea, având în vedere că nu m-am întâlnit 
niciodată cu o stafie, nu pot spune din experiența mea 
directă că am convingerea că acestea există. Nu exclud 
însă această posibilitate. La urma urmelor, am avut si eu 
propriile mele experienţe ciudate... 

Vocea lui Seth se pierdu. Îşi dăduse seama că era pe 
punctul de a deschide porţi către subiecte pe care nu se 
simţea încă pregătit să le discute cu Annette. Sara îl privi 
intens. Spera că nu avea de gând să îi spună de Solomon 
lui Annette. 

Annette observă interesul subit al Sarei. 

— Dar tu, Sara? Tu crezi sigur în stafii? 

— Păi, as zice că da, îi răspunse Sara. 

Își aduse aminte de noaptea în care primise vizita lui 
Solomon în dormitorul ei, după ce Jason si cu Jimmy îl 
împușcaseră. În acea noapte nu se gândise la Solomon 
ca la o stafie; era pur şi simplu bucuroasă să îl vadă. Dar 
acum, dacă se gândea bine, îşi dădea seama că majoritatea 
oamenilor care ar fi trăit experiența ei s-ar fi gândit că au 

văzut o stafie. Nu avea însă de gând să îi spună ceva lui 
Annette despre Solomon. 

Sara și Seth se priviră. Amândoi ştiau că dacă exista 
cineva care s-ar fi putut încadra în categoria stafiilor, 
Solomon era acesta. Amândoi se abtinura însă să spună 
ceva, nefiind pregătiţi să îi mărturisească noii lor prietene 
secretul lor ultraspecial. Tot ce își dorea Sara era să uite cu 
toții de acest subiect și să se dea cu frânghia. 

— Ei bine, crezi în stafii? o întrebă Seth, privind 
intens fata serioasă a lui Annette. 

Annette se uită pe rand la Seth, apoi la Sara, din nou 
la Seth si din nou la Sara. 

Sara si Seth rămaseră tacuti, așteptând răspunsul lui 
Annette. 

— Nu, doar mă întrebam dacă voi credeţi, le răspunse 
brusc aceasta. Hei, hai să ne dăm cu frânghia. 

Fără să îşi mai pregătească saltul ei perfect calculat de 
pe platformă pe frânghie, Annette sări în gol, ca si cum ar 
fi ars de nerăbdare să părăsească mai repede acel loc. 

— Ce-a fost asta? se întrebă Sara de îndată ce Annette 
disparu de lângă ei. 

— Cred că ar trebui sa îi spunem lui Annette de 
Solomon, îi răspunse cu entuziasm Seth. 

— Nu, Seth, nu! Eu nu cred că ar trebui să îi spunem. 
Seth, promite-mi că nu îi vei spune. 

Annette se uită de jos la ei și le făcu cu mana. 
— Sara, eşti sigură? Vreau să spun, eu cred că... 
— Te rog, Seth, îmi promiti? 


— Bine. 
~§ o~~ 

CAPITOLUL 10 
Vesti bulversante 


doua zi dimineata, in timp ce se indrepta catre 
coală, Sara se gândi în permanenţă la Annette. 
"Decizia ei de a-şi vedea de propriile treburi i se ștersese 
"demult din minte. ÎI văzu pe Seth mergând în fata ei, la ceva 
distanță. 

— Hei, Seth, îi strigă ea, așteaptă-mă! 

Nu stiu de ce tip, se gandi Sara. Oricum, este prea departe 
ca să mă audă. 

Dar Seth se opri, se întoarse şi îi făcu cu mâna, după 
care se îndreptă către ea. Sara începu să alerge, ca să îl 
prindă din urmă. 

— Hei, Seth, îi spuse ea cu respirația tăiată, tu ai 
cunoscut-o pe mama Annettei? 

— Nu, îi răspunse Seth, făcând o pauză. Nu aș putea 
spune că am cunoscut-o. 

— Hm, doar mă întrebam... 

Sara simţi o undă de vinovăţie, dându-și seama că nu 
isi tinuse propria promisiune de a nu-și mai băga nasul in 
treburile celorlalți. 

Cei doi trecură peste podul de pe Main Street, şi în 
timp ce așteptau la semafor ca să poată trece strada, o 
mașină mare, strălucitoare si neagră trecu prin fata lor. 

— Nu este mașina tatălui lui Annete? întrebă Sara. 
Am auzit vorbindu-se în Magazinul lui Pere despre cât de 
scumpă este mașina acestuia. Uau! Cred că este cea mai 
grozavă mașină pe care am văzut-o în viața mea! 

Maşina mare şi neagră, foarte lungă și strălucind 
din cauza cromului, trecu pe lângă ei si se indrepta către 
şcoală. Era greu să vezi cine era înăuntru, întrucât avea 
ferestrele fumurii, dar Sarei i se păru că vede un bărbat la 
volanul ei, probabil tatăl Annettei, si încă o persoană mai 
micuță în scaunul de lângă el, probabil Annette însăşi. 

— Nu tise pare ciudat că nu am văzut-o si pe mama ei? 

— Nu chiar. 

— Bine, dar s-au mutat in orasul nostru de mai bine 
de o luna. Am vazut-o odata pe Annette in supermarket 
cu un cărucior plin cu... 

— Sara, tocmai mi-am amintit că am uitat ceva de 
care am nevoie pentru ore. Tu ia-o înainte si o să te prind 
din urmă. 

Seth se întoarse brusc și începu să alerge înapoi către 
casa lui. 

Sara îl văzu cum aleargă mai rapid decât îl văzuse 
vreodată. 

— Seth, așteaptă! 

Dar Seth nu se uită înapoi. 

Sara nu prea credea că Seth isi uitase cu adevărat ceva. 
I se părea mai degrabă că spusese ceva care îl supărase. 
Oare de ce îl deranjaseră atât de tare întrebările ei despre 
mama Annettei? I se părea ciudat! 

Sara nu îl văzu pe Seth întreaga zi. Era ciudat să nu 
îşi intersecteze deloc drumul cu al lui între ore, nici măcar 
odată. Ajunse la concluzia că o evita. Nu avea niciun sens, 
dar nici comportamentul lui bizar din dimineaţa acelei 
zile nu avusese vreunul. 

După şcoală, Sara simţi dorința să mănânce un 
baton de ciocolată, așa că se opri pe la magazinul lui Pete 
în drumul ei către căsuţa din copac. O să iau câte unul 
pentru fiecare, îşi spuse ea, cotrobăind prin geantă după 
mai multe monede (care aveau întotdeauna propria lor 
manieră de a se ascunde în ultimul cotlon al gentii sale). 

— Mi se pare atât de trist că fetiţele acelea atât de 
dulci nu au mamă, auzi Sara comentariul unei femei. Nu 
ti se pare cel mai trist lucru din lume? 

Sara își ciuli urechile. Oare despre cine vorbeau? 

Apoi isi dădu seama. Vorbeau cu siguranţă despre 
Annette şi despre sora ei. Deci mama Annettei era moartă! 
Inima Sarei începu să bata mai rapid. 

— O, ba da, răspunse cealaltă persoană. Nu am știut. 

— Nu cred că știu foarte multi oameni, dar Sam 
Morris, care s-a mutat aici anul trecut, locuiește chiar lângă 
ei. Sam este noul administrator al fermei Wilsenholm și 
lucrează cu soțul meu. Sam i-a spus soțului meu că el si 
băieţii lui au ajutat familia Stanley să se mute în noua 
casă. Le-a luat un weekend întreg și alte câteva seri. Sam 
spunea că nu a văzut in viata lui atâta mobilă și atâtea 
cutii cu lucruri. Oricum, s-a bucurat că a putut să-i ajute. 
Spunea că sunt toți oameni cumsecade. A aflat de moartea 
doamnei Stanley încă din prima zi. Ce poveste tristă. 

Sarei nu-i venea să îşi creadă urechilor. Mama Annettei 
era moartă, iar Seth știa acest lucru! Atunci de ce nu i-a 

spus? De ce i-ar fi ascuns un astfel de secret prietenei sale 
cele mai bune? Sara lăsă batoanele de ciocolată pe tejghea 
şi ieşi din magazin. 

Nu o să mai vorbesc niciodată cu el! Nu are decât să fie 
Annette noua lui prietenă cea mai bună, ba chiar singura 
lui prietenă. Oricum nu mai contează pentru mine. Nu o 
să-i mai vorbesc niciodată! Și nici ei! 

Sara se îndreptă către casă, fără să vadă nimic în calea 
ei. Trecu de Aleea Thacker fără să-i arunce nici măcar o 
privire. În niciun caz nu avea de gând să se ducă la căsuţa 
din copac astăzi. | 

— Sara, o striga Seth din spate. Sara, unde te duci? 
Nu vrei să vii să te dai cu noi, cu franghia? 

Dar Sara continuă sa se uite in fata. Era convinsă 
ca Seth stia ca il auzise, dar ultimul lucru din lume pe 
care și-l dorea la ora actuală era să vorbească cu el sau cu 
Annette. Începu să alerge şi nu se mai opri până acasă. 


= 

CAPITOLUL 11 


E multă iubire în jurul nostru 


ara se aşeză pe pat, dar nu avea liniște. Camera 

ei părea să își reducă volumul, sufocând-o. 
Deschise fereastra si se așeză pe pervaz, privind curtea 
interioară a casei. Aceasta era acoperită cu frunze uscate 
de toate culorile toamnei. Privirea îi căzu pe un cauciuc 
prins cu o frânghie si transformat în leagăn de tatăl ei, 
cu câțiva ani în urmă. Cauciucul era uriaş si leagănul 
era excelent, putând fi folosit de două persoane, ce-i 
drept, cam înghesuite. De când Seth construise căsuţa 
din copac, Sara nu se mai dăduse cu leagănul din curtea 
casei sale. Vechiul cauciuc i se părea extrem de neinspirat 
prin comparaţie cu aruncarea în gol deasupra râului cu 
frânghia legată de Seth. Astăzi însă, vechiul cauciuc i se 
păru un prieten de care uitase demult și pe care îl regăsea 
acum cu bucurie. În starea ei de autocompătimire, Sarei 
i se părea că ea însăși era o prietenă veche, de care ceilalți 
uitaseră demult. Sări pe fereastră (lucru pe care mama ei 
o rugase de sute de ori să nu îl facă) şi se cocota în vechiul 

cauciuc. Nu se putea legana prea tare, întrucât cauciucul 
era legat cu o singură frânghie si avea tendința să se 
rotească în jurul acesteia. Pe de altă parte, era distractiv 
să se legene și să se rotească în același timp. Uşor ametita, 
Sara isi închise ochii pentru a amplifica acest efect. Se 
dădu astfel de nenumărate ori, înainte și înapoi, la stânga 
şi la dreapta. 

Sara. 

Sara auzi foarte limpede vocea lui Solomon, de 
undeva de deasupra. 

Privi în copacul din fata ei, unde, bineînţeles, trona 
Solomon, cu penele zburlite ușor de vant. 

— O, bună, Solomon. Ce surpriză să te vad aici. 

Și eu sunt surprins să te văd aici, Sara. Nu te-ai mai 
dat demult cu vechiul tău leagăn din cauciuc, 

— Așa este, oftă Sara. Mi s-a facut dor. 

Solomon rămase tăcut o vreme. Sara continuă să se 
legene. 

Stii, te așteaptă la căsuţa din copac. 

— Nu-mi pasă, murmură Sara din leagănul ei. 

Solomon continuă să păstreze tăcerea. Nu o forța 
niciodată pe Sara să vorbească dacă aceasta nu era pregătită. 

— Solomon, de ce nu mi-a spus Seth că ştia că mama 
Annettei era moartă? Nu cred că a crezut vreo clipă că nu 
mă interesa subiectul. L-am întrebat cat se poate de clar 
dacă a cunoscut-o, iar el m-a minţit, Solomon. Nu-mi 
vine să cred. Şi eu care credeam că suntem prieteni. 

În Seth s-a dat o adevărată luptă in această privinţă, 
Sara. Annette l-a rugat mai demult să nu spună la nimeni, 
și i-a cerut in mod explicit să nu iti spună tie. 

— Deci, i-a păsat mai mult să nu îi rănească ei 
sentimentele decât să nu mi le rănească pe ale mele? Ma 
bucur să aflu acest lucru! 

Ei bine, Sara, bănuiesc că poți privi lucrurile si in 
această manieră. La fel de bine, ai putea crede că Seth are 
mai multă încredere în prietenia lui cu tine, fiind convins că 
aceasta este mai stabilă decât noua lui prietenie cu Annette. 
Pe de altă parte, Annette este ea însăși foarte fragilă în acest 
moment, spre deosebire de tine. 

Pe fata Sarei se scurse o lacrimă, pe care și-o șterse 
cu mâneca. 

— Bine, şi de ce nu a dorit Annette ca eu să ştiu? 

Fi bine, Sara, bănuiala mea este că ea a observat că 
oamenii se comportă mai putin natural cu ea atunci când 
află că este orfană de mamă. Nu doreşte să fie compătimită 
de nimeni. Ca si tine, este o fată mândră si inimoasă, care 
doreste să fie fericită. 

Sara înghiți în sec. Se simţea rușinată de sentimentele 
ei de mai înainte. Si-asa era destul de rău că gelozia o 
măcina din când în când, neputând să o controleze 
niciodată pe deplin. Ce sentiment neplăcut! lar acum 
colac peste pupăză, simţea cum gelozia ei se amesteca cu 
vinovăția, la care se adăuga și tristeţea legată de vestea că 
mama Annettei murise. 

O altă lacrimă i se rostogoli pe obraz în timp ce îşi 
aminti de sărmana Annette care era nevoită să cumpere 
alimente congelate si gata preparate, precum si chipsuri 
cu ciocolată din magazin, întrucât nu avea o mamă care 
să îi gătească acasă. 

Vezi tu, Sara, exact acesta este motivul pentru care 
Annette nu a dorit ca Seth să iti spună adevărul despre mama 

ei. Ea a început de putin timp să redescopere cât de frumoasă 
este viata, dar ori de câte ori unul din noii ei prieteni află 
de moartea mamei sale, ea trebuie să isi readucă aminte 
de acest eveniment nefericit din viata ei si să vetrăiască din 
nou si din nou tristețea aceea sfasietoare, datorită noii lor 
perspective. Cred că înţelegi acum de ce şi-a dorit să evite 
toate acestea. 

— Da, înţeleg, spuse Sara, stergandu-si nasul și 
uitându-se în sus către Solomon. 

— Solomon, nu ştiu ce se întâmplă cu mine, Mă simt 
tot timpul groaznic. 

Solomon o ascultă liniştit, așteptând ca Sara să îi 
clarifice ce anume dorea să ştie. 

— Vreau să spun, de când Annette a ajuns aici, m-am 
simţit tot timpul prost. Ştiu că nu este vina ei, dar pur și 
simplu... 

Ei bine, Sara, sunt absolut convins că în scurt timp te 
vei simţi mai bine. Tu esti în mod natural o fată fericită. 
Poate că ti-ar prinde bine o mica pauză ca să încerci să iti 
clarifici această emoție negativă, astfel încât să ştii cum să o 
poti transforma. 

Sara isi şterse din nou nasul și îl privi pe Solomon. 
Din acesta emana o stare plăcută de seninătate, care avea 
darul să o liniştească. La urma urmelor, o ajutase de atâtea 
ori să ne simtă mai bine. 

Reţine: primul lucru pe care ţi-l transmite un sentiment 
puternic sau o emoție este că lucrul la care te gândești 
contează foarte mult pentru tine. Cu cât sentimentul este 
mai puternic, cu atât mai important este lucrul respectiv 
pentru tine. Al doilea lucru pe care ţi-l transmit emoțiile 

tale este în ce măsură te afli la unison, din punct de vedere 
energetic, cu lucrul pe care ţi-l dorești. 

Sara ştia la ce se referea Solomon atunci când vorbea 
de fenomenul rezonantei energetice. Avusese foarte multe 
conversații cu el pe această temă. [si amintea perfect 
explicaţiile lui Solomon referitoare la Legea Atractiei și 
la păsările din aceeași specie, care zboară întotdeauna 
împreună (în același cârd). 

Cu alte cuvinte, Sara, dacă experimentezi un sentiment 
foarte puternic, dar care iti displace, cum ar fi teama sau 
mânia, gelozia, vinovăția sau acuzația... aceste sentimente 
iti arată că te gândești la ceva care contează enorm de mult 
pentru tine, dar că gândurile tale nu sunt la unison cu ceea 
ce iti dorești tu. 

Sara asculta. 

Pe de altă parte, dacă experimentezi un sentiment 
extrem de puternic care te face să te simţi bine, cum ar 
fi iubirea, aprecierea, bucuria sau entuziasmul, acesta 
înseamnă că te gândești la ceva care te interesează la fel de 
tare, dar că gândurile tale din momentul de fata sunt într-o 
rezonanţă perfectă cu obiectul real al dorinţei tale. 

Emotiile negative nu sunt ceva rău, Sara. Ele te ajută să 
iti dai seama ce faci cu gândurile tale. Nu cred că ti se pare ceva 
greșit în faptul că degetele tale iti spun că te apropii de cuptorul 
încins. Exact această sensibilitate te ajută să nu te arzi. Emotiile 
negative reprezintă un indicator similar. Ele te ajută să înţelegi 
că dacă vei mai zăbovi asupra gândurilor care te fac să nu te 
simţi bine, te vei simţi din ce in ce mai rău. 

Sara isi întinse picioarele si se dădu jos de pe leagăn. 
Se așeză la pământ și isi prinse fata cu mâinile. 

— O, Solomon, ştiu toate aceste lucruri. Cred că mi 
le-ai spus de o mie de ori până acum. 

Solomon zâmbi. Hm, poate că nu chiar de o mie de 
ori, Sara. 

— O, Solomon, Seth trebuie să creadă că sunt 
îngrozitoare. Ce trebuie să fac? 

Nu trebuie să faci nimic special. Nu s-a întâmplat nimic 
care să trebuiască reparat. Prietenia ta cu Seth va continua 
să evolueze la infinit şi nu s-a schimbat nimic în această 
privință, care să o diminueze în vreun fel. Eu unul mă aştept 
ca voi trei să deveniți cei mai buni prieteni din lume. 

Sara își şterse din nou nasul, după care privi în sus, 
către Solomon. 

— Dar, Solomon, mie îmi plăceau lucrurile aşa cum 
erau. Nu vreau... 

Îmi mai amintesc încă de perioada în care nu doreai 
nici ca Seth să afle de prietenia noastră. 

Sara nu mai zise nimic. Îşi amintea si ea de acest lucru. 

Și totuşi, iată cât de frumos au evoluat lucrurile, 
Sara. Nu cred că ţi-a părut vreo clipă rău de împărtăşirea 
prieteniei noastre cu Seth. 

Sara păstră tăcerea. Solomon avea perfectă dreptate, ca 
de obicei. Sarei nu-i părea nicio clipă rău de faptul că Seth îl 
iubea pe Solomon la fel de mult ca si ea, sau că Solomon îl 
iubea pe Seth. Dimpotrivă, îi făcea o plăcere enormă să îi vadă 
interactionand, să asiste la încântarea pe care și-o produceau 
reciproc. Relaţia ei cu fiecare în parte se imbogatise în urma 
acestei comuniuni, nu sărăcise în vreun fel. 

Sara, tu ai fost o fata extrem de sănătoasă foarte multi 
ani la rand. 

— Aşa este! 

Ei bine, te poți imagina spunându-i mamei tale: „De 
vreme ce am fost atât de sănătoasă în toți aceşti ani, mă 
gândesc să fiu bolnavă timp de câțiva ani pentru a le permite 
si altor oameni să fie sănătoşi”? 

Sara rase. 

— Nu, Solomon. Ar fi o prostie. 

Ar fi într-adevăr o prostie, pentru că tu înţelegi perfect 
că ceilalți oameni nu se îmbolnăvesc din cauza bunăstării 
de care te bucuri tu. Tu ştii că experiența bunăstării tale nu 
are nimic de-a face cu experiența lor. 

Sara zâmbi. 

— Am înţeles. 

Sara, aminteste-ti întotdeauna că esti înconjurată de 
foarte multă iubire. Faptul că Seth o apreciază pe Annette 
nu îi diminuează in niciun fel aprecierea pe care ţi-o 
poartă. Dimpotrivă, as zice că o amplifică. De aceea, caută 
întotdeauna cele mai frumoase sentimente fata de cei doi 
prieteni atât de dragi ai tăi. 

Sara trase o gură de aer proaspăt. Se simţea într-adevăr 
mult mai bine. 

— Bine, Solomon. O să mă gândesc la ce mi-ai spus. 
Îţi mulțumesc. 

Solomon îşi luă zborul și dispăru din vedere. 


== 

CAPITOLUL 12 
Poze de familie 


doua zi, după şcoală, Sara se grăbi să ajungă 

a căsuţa din copac, asteptandu-i pe Seth si pe 
Anneue să i se alăture. Își schimbă de câteva ori locul, 
încercând să își găsească o poziţie mai confortabilă. Adevărul 
era că nu prea se simțea în largul ei. Era încă stânjenită de 
comportamentul ei din ziua anterioară si nu prea era sigură 
ce avea să le spună celor doi când aceștia vor apărea. 

Încercase să cultive numai sentimente frumoase 
legare de Seth si de Annette, dar ori de cate ori se gândea 
la ei, isi amintea de familia lui Annette. Nu isi putea 
imagina ce s-ar fi intamplat daca minunata ei mama ar fi 
disparut subit din mijlocul familiei sale. Simplul gand era 
suficient pentru a o deprima complet. 

— Hm! exclamă ea in soapta. Aceste gânduri nu ma 
fac deloc să mă simt mai bine. Nu cred că ar trebui să ma 
mai gândesc la ele. 

— E cineva aici? 

Sara auzi vocea lui Annette de undeva de jos. 

— Da, sunt aici, îi strigă Sara, sărind în picioare şi 
netezindu-si în mod conștient bluza uşor mototolita. 

Se simţea prinsă cu mâţa-n sac, ca și cum ar fi facut 
ceva nepermis. 

Sara o văzu pe Annette punând o cutie de tinichea în 
găleata de sub pom. O acoperi apoi cu haina ei, după care 
se grăbi să urce treptele. 

— Ce este în cutie? 

— O, doar nişte lucruri pe care le-am adus de acasă. 
Ceva ce doream să iti arăt. 

— Oh! Vrei să îl așteptăm pe Seth? Cred că ar trebui sa 
apară dintr-o clipă în alta. - 

— Seth nu vine astăzi, îi răspunse Annette. L-am văzut 
mai devreme și mi-a spus că nu poate veni decât mâine. 

Sara simți din nou sentimentul neplăcut din stomac. 
Probabil că mă urăște, se gândi ea. 

— Tu esti cea mai bună prietenă pe care a avut-o 
vreodata Seth, Sara!, spuse Annette fara nicio ezitare. 

Sara o privi uimita. Parca i-ar fi citit gandurile. 

— Mi-a spus că te-a căutat toată ziua, dar că nu a 
reușit să te găsească, aşa că m-a rugat în mod special să iti 
transmit faptul că doreşte să te întâlnească mâine. 

— Bine, mulţumesc, spuse Sara. 

Se simţea deja mult mai bine. 

Annette desprinse funia din jurul cuiului și trase în 
sus galeata. 

— O iau eu, spuse Sara, legând din nou funia. 

Annette isi luă haina, pe care o întinse pe jos ca pe o 
pătură, după care plasă cutia de tinichea în centrul ei. 

— Ce frumos ai aranjat totul, îi spuse Sara cu blandete, 
așezându-se în genunchi ca să vada mai bine. 

Annette isi trase lantisorul de la gât și scoase de la 
piept o cutiuta pe care Sara nu o mai văzuse până atunci. 
O deschise și scoase din ea o cheita, pe care o băgă apoi 
în încuietoarea cutiei de tinichea. 

Sara aşteptă cu sufletul la gură, ca si cum se aștepta 
să vadă o adevărată comoară. Mişcările Annettei păreau 
extrem de precise, ca si cum le-ar fi practicat de o sută de 
ori până atunci. Întoarse cheita în încuietoare si deschise 
capacul cutiei. Sara scoase un țipăt uşor, tresărind si 
dându-se înapoi din cauza surprizei. 

Se simţi ușor stânjenită din cauza aparentei sale lipse 
de respect fata de deschiderea atâr de ceremonioasă a 
acestei prețioase cutii, dar Annette nu păru să bage de 
seamă. Părea desprinsă de tot ce se întâmpla în jurul ei, 
fiind complet absorbită de conţinutul cutiei. 

Sara se aşeză la loc si respiră profund, încercând în 
mod deliberat să se relaxeze. 

Degetele delicate ale lui Annette căutară ceva in 
interiorul cutiei. 

— Aceasta este mama mea, îi arătă ea o fotografie Sarei. 

Sara nu îndrăzni să se uite la fața Annettei în timp 
ce lua fotografia, şi nu era prea sigură nici că dorea să se 
uite la poză. Nu prea știa care ar fi fost reacţia cea mai 
potrivită la această scenă, iar de data aceasta igi dorea din 
răsputeri să nu mai comită nicio greșeală. 

— Cea de lângă ea sunt eu, spuse Annette, rupând 
tăcerea. 

Sara privi fotografia. Era o poză foarte veche şi 
extrem de uzată, cu o crăpătură mare la mijloc. Fotografia 
fusese făcută de la distanță, așa că nu se putea vedea clar 

fata femeii bine îmbrăcate din ea, nici a fetiţei de lângă 
ea. În schimb, putea citi cu ușurință scrisul de copil de pe 
spate: „EU ŞI MAMI.” 

— Aceasta este prima fotografie care mi-a fost făcută 
împreună cu mama. Am scris acolo ce vârstă aveam: patru 
ani, râse Annette. 

Îi luă fotografia Sarei şi o puse înapoi în cutie. Sara 
nu spuse nimic. 

— Aceasta a fost făcut cam un an mai târziu. Tata 
spune că mama încerca să îl convingă întotdeauna să ia 
aparatul de fotografiat cu el si să ne facă poze oriunde am 
fi mers, dar el rareori îi dădea ascultare. Obisnuieste să 
spună că oamenii pierd prea mult timp contemplându-și 
trecutul și uită să se bucure de momentul prezent. De 
fapt, cred că acum îi pare rău că nu a făcut atunci mai 
multe fotografii. 

Sara privi fotografia. Nici de această dată nu putea 
distinge fata femeii si a fetiţei din ea. În poză apărea o 
fântână mare, lângă care se vedea o femeie ce tinea de 
mână o fetiță care mergea pe marginea fântânii. 

— Tata mi-a spus că atunci când eram mică, adoram 
pur şi simplu această fântână. Mă urcam pe marginea ei 
şi dădeam ture în jurul ei, şi oricât de mult m-ar fi lăsat 
să mă joc, întotdeauna plângeam atunci când trebuia să 
plec de acolo. 

— Aici suntem toți, continuă Annette, dându-i Sarei 
o altă fotografie. 

— Uau, spuse Sara, înainte de a se putea controla. 
Este cea mai frumoasă poză pe care am văzut-o vreodată. 

— Tata spune că mama a insistat să ne facem cel 
puţin un portret de familie. Atunci când făcea fotografii, 

tata nu se apropia niciodată suficient de mult pentru a 
se putea distinge feţele celor din ele. Mama obişnuia să 
spună că ar fi putut foarte bine să facă fotografii unor 
străini, întrucât nimeni nu şi-ar fi dat seama vreodată. 
Tata era de părere însă că o fotografie ar trebui să spună o 
poveste, nu doar să arate nişte fete, că ar trebui să arate ce 
se întâmplă, nu cui i se întâmplă. 

— Mamei îi plăcea foarte mult această fotografie, 
continuă Annette, dându-i Sarei o altă poză. 

Sara privi fețele frumoase din fotografie. Mama 
Annettei fusese o femeie foarte frumoasă. Avea părul lung 
şi drept, la fel ca al lui Annette, și ochii mari, căprui. Tatăl 
lui Annette era și el un bărbat foarte chipeș, iar surioara ei 
era copia miniaturală a lui Annette, fiind foarte scumpă. 

— Annette, ai o familie atat de frumoasă. 

Sara se blocă, dorindu-și să nu fi spus așa ceva. Se simţea 
îngrozitor de tristă că această familie atât de frumoasă nu 
mai era întreagă. În ochi îi apărură lacrimi, așa că se uită în 
altă parte, pentru ca Annette să nu o observe. 

— Mă rog, aceasta este singura fotografie profesionistă 
pe care o avem. Oricum, este singura in care ne poți 
distinge fețele. O, cu excepția acesteia. 

Annette scoase o tăietură dintr-un ziar în care apărea 
o fetiță în vârstă de aproximativ trei ani, lângă un câine 
mare. Era o fotografie luată de aproape. Câinele îi lingea 
fata fetiţei. 

Annette râse. 

— Mi-as dori să îmi mai amintesc această scenă. 
Mama mi-a povestit că ne plimbam prin parc, iar eu 
tocmai mâncasem o înghețată cu care mă murdărisem 

toată pe fata. Acest dulău uriaș a venit drept la mine și a 
început să mă lingă pe fata. Se pare că chiar pe banca din 
fata mea se afla fotograful de la un ziar important, care isi 
lua pranzul si care a vazut intreaga scena. A facut imediat 
o fotografie, care a aparut chiar in ziarul de a doua zi. 
Mama mi-a spus că s-a simţit extrem de stanjenita. În 
sfârșit, cineva se găsise să îi facă o fotografie din prim- 
plan fiicei sale, şi tocmai în ea apărea un câine care o 
lingea pe fata. 

Sara citi prezentarea de sub poză: Fetița refuză să isi 
spele fata, asa că este linsă. Cele două fete izbucnira în râs. 

— Mama a adăugat că singura ei speranță era ca 
nimeni nu avea să recunoască fetița din fotografie. 
Dar tatei i-a plăcut atât de mult poza din ziar încât a 
cumpărat toate exemplarele pe care le-a găsit şi le-a trimis 
tuturor cunoscutilor câte unul. Întotdeauna a spus că o 
fotografie trebuie să spună o poveste, iar povestea pe care 
o spunea această fotografie făcea toți banii. Tata spune că 
O FOTOGRAFIE BINE FĂCUTĂ VALOREAZĂ CÂT 
O MIE DE CUVINTE. 

Annette continuă să scoată fotografie după fotografie 
din cutia de tinichea, spunându-i Sarei ce reprezintă 
imaginea. Sara începu să se mai relaxeze, ba chiar să pună 
întrebări, de genul: 

— Cine este aici? Când a fost făcută aceasta? Uau, 
asta e casa voastră? 

După ce terminara, Annette închise cutia cu cheita. 
Fetele rămaseră cu privirile atintite asupra cutiei. Sara se 
simțea de parcă tocmai ar fi văzut un film despre care 
şi-ar fi dorit să nu se termine niciodată. 

— Deci, dacă tatăl tău ne-ar face o poză stând în acest 
copac, cum crezi ca ar arăta? 


80 


— Păi, râse Annette, mai întâi de toate, s-ar îndepărta 
cât mai mult posibil de noi, de pildă urcându-se foarte 
sus în copac. În al doilea rând, ar încerca să scoată cât 
mai mult în evidență căsuţa din copac, cu tot cu găleată si 
cu sistemul de scripeti, ba chiar și cu frânghia de alături, 
astfel încât noi două am arăta ca niște furnicute stand pe 
această platformă. 

Sara se distră copios pe seama imaginii create de 
Annette. 

— Iar sub poză ar scrie probabil... — Annette făcu o 
pauză și o privi pe Sara în ochi: ...Deci, esze posibil să fii 
din nou fericită. 

Pe Sara o trecură fiorii prin tot corpul. Fără să-și dea 
seama, acumulase o mare tensiune, iar aceasta o părăsi 
dintr-odata, ridicându-i-se ca o greutate de pe piept. 
Dintr-odata, se simţi atât de bine cum nu se mai simtise 
demult. 

— Sara, as vrea să înţelegi că sunt împăcată cu aceasta 
situație. 

Annette îşi privi ceasul. 

— O, trebuie să plec, exclamă ea. Nu credeam că s-a 
făcut atât de târziu. Sara, mai vorbim mâine. 

— Bine. 

Sara o privi pe Annette grăbindu-se către casă. Se simțea 
extrem de fericită că avea o nouă prietenă atât de bună. 


== 

CAPITOLUL 13 
Sara isi schimbă părerea 


doua zi, după scoala, cele două fete se reîntâlniră 

în căsuţa din copac. Sara se gândi că era ciudat 
că Seth îi spusese din nou lui Annette că nu poate veni 
astăzi la căsuţa din copac. Deși acest lucru nu prea o 
încânta, era totuși fericită că avea astfel posibilitatea de 
a-și continua conversaţia cu Annette. 

— O, nu cumva bărbatul acela care stă cocotat in 
copac şi încearcă să ne facă o fotografie este tatăl tău? 
o tachină Sara fără răutate, încercând să reinstaureze 
atmosfera de cu o zi în urmă. 

Annette râse. 

— Nu, cred mai degrabă că este bărbatul din elicopterul 
din zare. Vârful copacului i s-a părut prea aproape. 

Fetele ramasera tacute. Sara și-ar fi dorit să continue 
conversaţia exact din punctul în care se întrerupsese cu 
o zi înainte, dar de atunci au trecut 24 de ore, si niciuna 
dintre ele nu mai era în dispoziţia de ieri. 

Annette rupse tăcerea. 

— Cândva, poate că voi scrie o carte despre toate 
acestea. 

— Despre cum este să crești...? 

Sara se opri în mijlocul frazei. Pur şi simplu nu putea 
rosti cuvintele. 

— Nu, nu despre cum este să cresti orfană, completa 
Annette fraza Sarei. Ci despre cum poți ajuta alte persoane 
cărora le-a murit cineva drag să se simtă mai bine. 

Oare a inteles-o corect? Annette nu isi propunea să 
îşi scrie cartea pentru a ajuta persoanele cărora le-a murit 
cineva drag, ci pentru a-i ajuta pe cei care cunoșteau 
persoane aflate în această situație? 

— Sara, cel mai greu lucru acum este să accept felul 
în care se comportă oamenii fata de mine după ce aud 
ce s-a întâmplat. Aceștia nu știu niciodată ce să spună, 
si de fapt nici nu prea contează, pentru că orice mi-ar 
spune, nu reuşesc să mă facă să mă simt mai bine. Dacă 
nu au trecut ei înșiși prin această situație, mă gândesc fara 
să vreau că ar fi trebuit să treacă înainte de a încerca să 
mă consoleze. Dacă au trecut prin ea, mi-as dori să nu fi 
trecut. Dacă încearcă să mă mângâie, mi se par patetici, 
iar dacă nu încearcă, mi se par lipsiți de inimă. Pe scurt, 
mă aflu într-o situaţie imposibilă. De aceea, aș dori să 
scriu o carte pentru aceşti oameni, ca să-i ajut. 

Sara se sprijini de copac și o privi pe noua sa prietenă. 
Nu-i venea să creadă cât de dulce era aceasta. Nu credea că 
mai auzise vreodată in viata o intenţie atât de altruista. 

— O, Sara, nu te uita la mine ca si cum aș fi o 
persoană nobilă sau ceva de genul ăsta. Nu sunt nici pe 
departe astfel. 

Sara clipi din ochi gi isi indrepta spatele, privind-o 
pe Annette si dorindu-și să înțeleagă ce se întâmpla în 
mintea acesteia. 

— Când s-a petrecut evenimentul, prietena mea 
cea mai bună, Caroline, mi-a spus: „Mă bucur că i s-a 
întâmplat mamei tale si nu mamei mele.’ 

Sara suspină. 

— La vremea aceea, am crezut că era cel mai răutăcios 
lucru pe care i l-ar putea spune cineva altcuiva aflat în 
această situaţie. La ora actuală nu mai cred însă asta. 
Probabil că ar fi fost mai bine dacă și-ar fi păstrat observaţia 
pentru ea, dar adevărul este că nu avea cum să nu simtă 
asta. Pe de altă parte, nu este nimic rău în a spune ceea ce 
simţi. Mai mult, mi se pare absolut natural să simți asa 
ceva. Practic, prietena mea nu a greşit cu nimic. Intenţia 
ei nu a fost una răutăcioasă. De altfel, se afla în situația 
imposibilă de a nu putea spune ceva care să mă facă să mă 
simt mai bine. 

Odată, am auzit o doamnă de la supermarket 
spunându-i alteia că nu este atât de grav când o familie 
bogată pierde pe cineva, întrucât isi poate permite să 
angajeze personal care să o ajute, în timp ce adevăratele 
tragedii se petrec în familiile sărace care pierd un părinte, 
întrucât nu mai are cine să aibă grijă de copii. 

Sara îşi miji ochii şi oftă. 

— Ştiu, zâmbi Annette. Când şi-a întors capul, i-am 
intepat pâinea şi i-am strivit roşiile. 

Sara râse: 

— A scăpat uşor. 

— Nu, Sara, exact asta vreau să spun! Oamenii nu 
sunt în mod intenționat rautaciosi. Pur si simplu, nu ştiu 
ce să spună în astfel de situaţii, iar principalul motiv este 
că orice ar spune, cuvintele lor nu vor schimba niciodată 

starea de spirit a celui care trece printr-o astfel de dramă. 
Nu poţi face nimic pentru astfel de persoane. Mama 
obișnuiește să spună... 

Annette se opri brusc, ca și cum nu ar fi avut intenţia 
să continue. Apoi spuse: 

— ...De fapt, îmi doresc două lucruri: ca cei care 
suferă din cauza pierderii unei persoane dragi să înţeleagă 
că va veni o vreme când se vor simţi din nou bine şi că 
nu va dura atât de mult până când se va întâmpla acest 
lucru; pe de alta parte, mi-as dori ca cei din jurul lor să se 
relaxeze si să aștepte acest moment. Oamenii isi fac griji 
mult prea mari din cauza morţii. 

Sara îşi ridică privirea şi o privi intens pe Annette. 
Nu-i venea să își creadă urechilor. Parcă l-ar fi auzit pe 
Solomon. Annette intelesese singură acest lucru, chiar 
dacă nu îl cunoștea pe Solomon. 

— La scurt timp după ce mama a murit, mătușa mea 
ne-a adus o pisică frumoasă, cu blana pufoasă și albă. 
Lui tata nu i-a plăcut deloc. Cred că a fost chiar furios 
pe mătușa mea pentru gestul ei. Matusa a pus pisica pe 
jos în mijlocul sufrageriei noastre, iar aceasta a sărit chiar 
pe fotoliul preferat al mamei mele. Mamei îi plăcea să 
croseteze in el, lângă fereastră. Pisica s-a urcat pe perna pe 
care stătea mama și s-a ghemuit acolo, punându-și capul 
pe labute, ca si cum ar fi dorit să ne spună: „De acum 
înainte, acesta este locul meu.’ 

Tata a împins cu brutalitate pisica de pe fotoliu, 
iar animalul a început să sară de pe un scaun pe altul, 
până când a ajuns pe canapea. Cred că s-a urcat pe fiecare 
mobilă din casă. Îmi amintesc că am alergat după ea prin 
întreaga casă. Nu cred că a mai rămas vreun loc pe care să 

nu-l miroase. După ce a terminat inspecția generală, s-a 
întors glonţ la fotoliul mamei mele. 

Am luat-o în poala mea, iar ea mi-a lins fata si a 
început să toarcă. Pentru o clipă, m-am simţit incredibil 
de fericită. Am început să râd și nu m-am mai putut opri. 
Mă simţeam grozav. 

L-am auzit apoi pe tata certând-o pe mătușa mea 
în cealaltă cameră. I-a spus: „O mie de pisici nu le-o vor 
aduce înapoi pe mama lor. 

Matusa i-a răspuns: „Nu încerc să le-o aduc înapoi pe 
mama lor. Încerc să o readuc înapoi pe Annette.” 

— Chiar m-am gândit atunci: Da, m-am întors. 

Sara simţi din nou fiori prin tot corpul. Nu-i venea să 
creadă ce îi povestea Annette. Ştia, fără nici cea mai mică 
îndoială, că sosise momentul să îi împărtășească acesteia 
secretul ei legat de Solomon. De-abia aştepta să îl găsească 
pe Seth si să îi spună că şi-a schimbat părerea. Dorea să îi 
spună lui Annette totul, dar mai presus de orice, dorea ca 
aceasta să îl cunoască pe prietenul ei, Solomon. 


== 

CAPITOLUL 14 
Explicații despre identitatea lui Solomon 


S ara pleca de la scoala cat de repede putu. Spera sa 
se întâlnească cu Seth pe drumul către căsuţa din 
copac, astfel incat să îi spună de decizia ei de a-i povesti lui 
Annette despre Solomon. Seth se afla însă deja la căsuță, 
împreună cu Annette, și O aștepta pe Sara. 

— Bună, spuse Sara cu respiraţia tăiată, în timp ce se 
urca în copac. | 

— Bună, Sara, îi zâmbi Seth cu gura până la urechi. 

Era fericit să o vadă. 

Cei trei rămaseră în tăcere, simțindu-se putin ciudat. 
Apoi, Annette spuse din senin: 

— Mama mi-a spus că ar trebui să... 

Vocea îi tremură. Privi în pământ si se jucă cu 
lantisorul de la gat. 

Seth si Sara se privira uimiti. 

— Ce vrei sa spui?... 

— Mi-a spus că voi nu sunteți la fel ca ceilalți copii, 
că intelegeti fenomenul morţii. A adaugat că și tu ai un 
prieten mort, care mă cunoaște. 

Sara si Seth se priviră consternati. Niciunul nu prea 
ştia ce să spună. 

— Păi, începu Sara, adevărul este că prietenul nostru 
nu este chiar mort. Vreau să spun că a fost mort, dar 
acum nu mai este. 

Annette isi şterse ochii și se uită la Sara, încercând să 
înţeleagă mai bine ce spusese aceasta. 

— A fost mort, dar acum nu mai este? 

— Ştii, la început era viu, încercă Seth să traducă, dar 
fratele mai mic al Sarei si prietenul acesteia l-au împușcat. 

Ochii Annettei se deschiseră larg. 

— L-au împuşcat? Băieţii aceia au împuşcat un om, 
pe Solomon? 

— O, nu Annette, Solomon nu este un om. Este o 
bufnita. 

— Prietenul tau mort este o bufnita!? 

Sara si Seth se privira stingheriti. Povestea lor nu 
mergea prea bine. 

— Oricum, acum nu mai este mort, dar da, este o 
bufnita, una care vorbește. 

Annette inspiră profund și se sprijini mai bine de copac. 

— Înţeleg. 

Sara si Seth rămaseră tacuti, privindu-se îngrijorați, 
iar apoi uitându-se la Annette. Povestea nu mergea bine 
deloc. Ce se va întâmpla dacă Annette nu ne crede, sau dacă 
ajunge la concluzia că suntem nebuni? Și cel mai rău lucru 
între toate, ce se va întâmpla dacă le va povesti celorlalți ce 
i-am spus? Sara isi dori să nu-i fi spus nimic lui Annette, 
dar acum era prea târziu. 

— Ce vreți să spuneți atunci când afirmati că aceasta 
bufnita pe nume Solomon a murit, iar acum este din 
nou în viaţă? 

Sara inspiră profund. 

— Ei bine, începu ea ezitant, este o poveste lungă, dar 
am să ţi-o spun. 

Îşi suflecă absentă mânecile, ca si cum ar fi dorit 
să se apuce de treabă. Seth se aşeză mai bine lângă ea, 
privind-o atent. Îşi strânse picioarele la piept si se înclină 
în fata, ca si cum de-abia ar fi așteptat să asculte din nou 
interesanta poveste. Sara îi simţi trupul lângă al ei și se 
simţi invadată de un val de căldură, ştiind că de această 
data erau la unison. Nu se mai simţea atat de expusă ca 
prima dată, când îi povestise lui despre Solomon. 

În viata Sarei se intamplasera atât de multe lucruri 
de când îl cunoscuse pe bunul ei prieten Solomon încât 
îi venea greu să ştie de unde să înceapă. Învățase atât de 
multe lucruri de la Solomon încât aproape că nu-i mai 
venea să înceapă cu începutul, când nu ştia nimic despre 
învățătura lui. De altfel, nici nu era prea sigură că ar fi 
reușit, chiar dacă ar fi încercat. 

Seth îşi dădea seama că Sara avea probleme în a-și 
găsi cuvintele, dar era de părere că trebuia să o lase pe ea să 
povestească, întrucât ea fusese prima prietenă a lui Solomon. 

Sara îşi aminti de ziua în care îl găsise pe Solomon 
stând pe gardul de lângă Aleea Thacker și de uimirea ei 
atunci când pasărea îi vorbise pentru prima dată, de parcă 
acesta ar fi fost lucrul cel mai firesc din lume. Îşi aminti apoi 
cât de deștept era Solomon şi cum cunoştea el răspunsurile 
la toate întrebările pe care i le punea. Îşi aduse aminte de 
noaptea în care o învățase să zboare, sau de cea în care ea și 
cu Seth zburaseră pe deasupra orașului. 

Gândurile i se învârteau cu repeziciune în minte. De 
aceea, nu știa cu care să înceapă. Ar fi dorit să îi spună lui 


91 


Annette totul despre Solomon, dintr-odata dacă s-ar fi 
putut. Care era însă cea mai bună manieră de a începe? 

Sara, auzi ea limpede vocea lui Solomon în mintea 
ei. Eu sunt cine sunt, şi nicio explicaţie din lume nu va putea 
schimba acest lucru. Annette va învăţa in timp să mă cunoască 
mai bine, asa cum ai făcut tu la vremea ta şi asa cum a facut 
Seth mai târziu. Totul este bine. Începe pur si simplu. 

Seth văzu cum fata Sarei se luminează, așa că se relaxă 
la rândul lui si se lăsă pe spate. Îşi dădea seama că Sara se 
simţea inspirată şi că totul era în regulă. 

— Ei bine, Annette, cred că cel mai bine ar fi să încep 
prin a-ţi explica cine este Solomon. 

— Este o bufnita, nu? spuse repede Annette. 

Seth şi Sara se privira lung şi isi zâmbiră. 

— Păi, da, chiar este, dar în acelaşi timp este mult mai 
mult decât atât! Solomon spune că noi suntem cu toții 
mult mai mult decât părem. 

Ochii ei studiară cu atenţie fata Annettei, încercând 
să depisteze orice urmă de neîncredere sau de spaimă. 

— Continuă, o încurajă Annette. 

— Tot el spune că deși ne aflăm în acest trup pe care 
îl putem vedea şi simţi, în fiecare dintre noi există o parte 
care nu imbatraneste și nu moare niciodată, iar aceasta ne 
însoţeşte tot timpul. Unii oameni o numesc Suflet, dar 
Solomon preferă să-i spună Fiinţa noastră Interioară. 

Annette asculta în liniște. 

— Solomon spune că Fiinţa noastră Interioară trăiește 
de-a pururi. Uneori, ea se manifestă într-o formă fizică, 
pentru a experimenta realitatea din lumea noastră. Nu 
putem spune că această Fiinţă Interioară este vie sau 

moartă, pentru simplul motiv că nu există moarte. Pur şi 
simplu, uneori Fiinţa Interioară este întrupată în forma ei 
fizică, iar alteori nu este. Altminteri, ea este întotdeauna 
vie şi fericită. 

— Continuă, spuse Annette. 

— Noi suntem niște simple extensii ale acestei Fiinte 
Interioare eterne si imuabile. Ori de cate ori nc simțim 
minunat, noi îi permitem să se manifeste mai plenar prin 
noi. În schimb, atunci când nu ne simţim deloc bine, de 
pildă atunci când ne temem sau când suntem supăraţi, 
noi nu îi permitem să strălucească în noi. 

O lacrimă se rostogoli pe obrazul Annettei. 

Sara o privi, neștiind dacă este cazul să continue sau nu. 

— Mama mi-a spus același lucru, Sara. Mi-a apărut 
într-un vis și mi-a spus că vom putea discuta oricând voi 
dori, dar numai atunci când voi fi fericită. Mi-a spus că 
dacă nu mă voi simţi fericită, nu îmi va putea auzi vocea. 
Când m-am trezit, am plâns întruna. Nu credeam că 
voi mai putea fi fericită după moartea ei. De aceea, nu 
credeam că voi mai putea vorbi cu ea. 

Atunci, mătușa mea a dus pisica aceea drăguță, care 
mi-a lins faţa cu limba ei aspră. În timp ce râdeam, am 
auzit din nou vocea mamei, care mi-a pus: „Este o pisică 
foarte frumoasă, Annette. Ce-ar fi să îi spui Sara? 

Am fost atat de fericită. Am înţeles atunci ce dorise 
să îmi spună mama. Eram în continuare tristă atunci când 
îmi aminteam de moartea ei, dar dacă o simplă pisicuță mă 
putea face să uit de tristețea mea prin jocul ei, era evident 
că existau foarte multe alte lucruri la care mă puteam gândi 
astfel încâr să mă simt bine şi să îi pot auzi vocea.” 


93 


Seth şi Sara o ascultara uimiti. Sara şi-ar fi dorit să o 
îmbrățișeze si să o sărute. Se întrebă fără să vrea de ce s-o 
fi simţit îngrijorată mai înainte. Annette înţelesese deja 
din propria ei experiență de viață multe din cele ce dorea 
să i le spună Sara. 

Cei trei copii rămaseră tacuti într-un cerc strâns, 
privindu-se cu ochii plini de lacrimi de fericire. Se bucurau 
de faptul că erau împreună si de Bunăstarea pe care o 
simțeau. Sara isi întinse braţele, prinzându-i pe Annette 
şi pe Seth de umeri. Cei doi făcură același lucru, creând 
astfel un cerc perfect. Inimile lor cântau de bucurie. 

Cred că a venit rândul meu să îmi spun replica, se auzi 
vocea lui Solomon, care ateriză pe o creangă din apropiere. 
Nu cred că ar putea exista vreodată un moment mai potrivit 
ca acesta. Cobori apoi chiar în mijlocul cercului creat de 
cei trei prieteni ai săi neinaripati. 

Mă primiţi si pe mine? întrebă el. 

— Solomon! chicoti Sara. Suntem fericiţi să te vedem! 

Ei bine, bunii mei prieteni neinaripati, mă bucur la 
rândul meu că sunteți fericiți. 

Bună, Annette, sunt încântat să te cunosc în sfârșit în 
mod formal. 

Gura Annettei se deschise larg. O privi pe Sara, apoi 
se uită la Seth, la Solomon și din nou la Sara. Gura i se 
mişcă, dar nu se auzi niciun cuvânt. 

Sara şi Seth înțelegeau perfect ce simțea Annette, 
întrucât nu trecuse chiar atât de mult timp de cand 
simtisera şi ei același lucru, atunci când îl auziseră pentru 
prima dată vorbind pe Solomon. 

— Păi, după cum se spune: o bufnita vorbitoare 
valorează mai mult decât o mie de cuvinte, chicoti Sara. 

Seth şi Annette râseră cu lacrimi. 

Ei bine, copii, astăzi nu pot rămâne cu voi, spuse 
Solomon. Am întârziat la lecţia de spaniolă. Ne vedem 
însă mâine. Vom vorbi atunci, dacă veţi dori. Hasta la 
vista. După care Solomon isi luă avânt și se ridică în aer, 
dispărând într-o singură clipă. 

Sara si Seth izbucniră din nou în râs. 

— Nu numai că vorbeşte, dar vorbeşte chiar în mai 
multe limbi? se minună Annette, căreia îi curgeau lacrimi 
pe obraji din cauza râsului. 

— Aşa se pare, îi răspunse Sara, încă râzând. Pe aici 
nu prea te poţi plictisi. Totul este întotdeauna perfect, 
dar si într-o continuă schimbare. 

Cei trei ramasera tacuti. 

— Vreti să ne dam cu frânghia? spuse Seth într-un târziu. 

— Nu, îi răspunse Sara. 

— Nici eu, spuse si Annette. 


sie 

CAPITOLUL 15 
De vorbă cu Solomon 


ara, Seth si Annette stăteau pe platforma casutei 
din copac, așteptând ca Solomon să li se alăture. 

— Ne-am putea da cu frânghia până când va apărea, 
se oferi Seth. 

— Nu, nu mă deranjează să îl aştept, spuse Sara. 

— Nici pe mine, spuse si Annette. 

Mintea Sarei era plina de ganduri. De-abia reusise sa 
adoarma noaptea trecuta, iar la scoala ii fusese imposibil 
si se concentreze la ceva din ce spuneau profesorii. In 
minte îi apăruse o întrebare pe care de-abia aștepta să i-o 
pună lui Annette. 

— Spui că mama ta ţi-a povestit despre noi? 

— Da. 

Sara şi-ar fi dorit să continue. 

— Îmi apare întotdeauna în vise. Nu chiar în fiecare 
noapte, doar uneori. O, a venit! 

Annette sări în picioare, arătând către cer. 

Sara si Seth se ridicară si ei. 

— Este uriaş! exclamă Annette, privindu-l pe Solomon 
care plutea în cercuri mari deasupra casutei din copac. 

Sara si Seth se priviră zâmbind. De mult timp nu isi 
mai făcuse Solomon o intrare în scenă atât de măreaţă. Sara o 
privi pe Annette si recunoscu sentimentul anticipării fericite 
pe care îl simțea si ea atunci când Solomon se apropia. 

Atunci, Solomon făcu un plonjon rapid şi ateriză în 
mijlocul lor. Vă salut, bunii mei prieteni neinaripati. 

Annette chicoti, manifestandu-si astfel bucuria 
interioara. 

Ce mai faceți astăzi, domnisoara Sara? Solomon o 
privi adanc in ochi. 

— Niciodată nu am facut mai bine! 

Într-adevăr, Sara se simțea minunat. 

Acest lucru mi se pare absolut evident. Și tânărul Seth? 

— Şi eu fac foarte bine, Solomon. Cât se poate de bine. 

Grozav. Annette, suntem cu toții fericiți că ni te-ai 
alăturat. Tu cum te simți astăzi? 

— Şi eu mă simt foarte bine, Solomon. Sunt extrem de 
fericită că m-ati inclus în cercul vostru. Nu-mi vine să cred 
cât de norocoasă sunt. Mă simt atât de binecuvântată. 

Cu toții ne simțim astfel, Annette. Este într-adevăr 
minunat să fim împreună. Stii, suntem cu toții păsări 
din aceeași specie, iar păsările din aceeaşi specie zboară 
întotdeauna în cârd! 

Annette râse. 

Sara, care crezi că este lucrul cel mai semnificativ pe 
care l-ai înțeles de când ne adunăm împreună în acest cârd? 
o întrebă Solomon. 

Annette și Seth râseră. 

Sara îl privi pe Solomon. De ce îi punea o întrebare atât 
de serioasă? De ce nu îi explica el direct lui Annette, așa cum 
făcuse cu ea si cu Seth? Sperase că Solomon o va învăţa pe 
Annette cum să zboare, asa cum făcuse cu ei doi. 

Își duse gânditoare mâna la frunte, încercând să 
găsească cel mai potrivit răspuns la întrebarea pusă de 
Solomon. I se părea că învățase extrem de multe lucruri 
importante de la el. În viata ei se întâmplaseră atât de 
multe lucruri de când îl cunoscuse, iar Solomon o ajutase 
în atât de multe situaţii (la fel ca și pe Seth), încât îi venea 
greu să se decidă pe loc care dintre învățăturile lui i se 
părea cea mai importantă dintre toate. 

— Solomon, nu ştiu... 

Sara, o intrerupse el. Am să-ți dau un indiciu. 
Modalitatea cea mai bună de a afla care este lucrul cel mai 
important din viața ta constă în a te lua după emoțiile tale. 
Cu cât acestea sunt mai puternice, cu atât mai important 
este lucrul care le declanșează. De aceea, dacă iti vei aminti 
emoțiile cele mai puternice pe care le-ai avut, vei descoperi şi 
- lucrurile cele mai importante din viata ta. 

— Te referi la emoţiile pozitive sau la cele negative? îl 
întrebă Sara. 
| I se părea amuzant. Îi plăceau la nebunie lecţiile lui 
Solomon. 

Nu contează. Atunci când o emoție este foarte puternică, 
indiferent dacă este pozitivă sau negativă, obiectul care o 
declanșează este întotdeauna foarte important pentru tine. 
Cei mai multi dintre oameni isi amintesc însă mult mai 
ușor de emoțiile lor negative, care le indică faptul că ceva 
important se petrece în viaţa lor. 

— Deci, vrei să spui că dacă îmi voi aminti lucrul cel 
mai rău care s-a întâmplat in viata mea sau emoțiile cele 

mai neplăcute pe care le-am simţit vreodată, voi descoperi 
astfel aspectul cel mai semnificativ pentru mine? 

Exact. 

— Ei bine, Solomon, în acest caz răspunsul este ușor de 
dat. Cel mai rău în întreaga mea viata m-am simţit atunci 
când Jason şi cu Billy te-au împuşcat, cand sângerai si 
ţi-ai închis ochii, iar eu am crezut că ai murit. 

Annette suspină şi isi incrucisa braţele pe piept. 

Sara, chiar am murit! spuse Solomon pe un ton 
dramatic. Cel putin, asa cum intelegeti voi, muritorii, conceptul 
de moarte. Tatal tău mi-a îngropat mormanul de pene mâncate 
de molii in curtea din spatele casei. Nu-ţi mai amintesti? 

Sara izbucni în râs. Lipsa flagrantă de respect a lui 
Solomon fata de moarte o luase prin surprindere. Faptul 
că stăteau cu toții acolo discutând cu Solomon despre 
propria lui moarte, deși acesta era cât se poate de viu, îi 
făcu să se relaxeze profund în legătură cu acest subiect 
atât de solemn. 

Da, anticipez că vom avea cu toții numeroase conversații 
cat se poate de plăcute despre moarte. 

Cei trei copii se distrară copios. 

— Solomon, ai o perspectivă cu adevărat curioasă 
asupra lucrurilor. 

Eu, o perspectivă curioasă? După părerea mea, voi, 
muritorii, sunteți cei care aveți 0 perspectivă cu adevărat 
curioasă asupra lor. Gândeşte-te putin: atunci când ati venit 
în acest corp fizic minunat, voi ştiaţi că nu veți fi decât niște 
chiriași temporari în el. Chiar si acum, voi intelegeti că nu 
veți rămâne pentru totdeauna în el. Toți stiti că veți muri, 
căci nu cunoaşteţi pe nimeni care sa fi trăit o vesnicie în 

corpul său fizic. Și totuși, voi continuaţi să vă faceți griji din 
cauza morţii, împotrivindu-vă ei din răsputeri. Nu o priviți 
nicio clipă ca pe un fenomen minunat si miraculos, desi chiar 
asta este. Dimpotrivă, o priviţi ca pe ceva nedorit şi o urâţi. 
O consideraţi o pedeapsă. Mai mult, dacă antipatizati sincer 
pe cineva, îi acordati „Pedeapsa cu Moartea”. Nu-i de mirare 
că sunteți atât de confuzi în privința acestui subiect. 

Cei trei copii îl priviră tacuti pe Solomon. Ca de 
obicei, avea perfectă dreptate. Niciunul nu cunoștea pe 
cineva care să nu se teamă deschis de ideea de moarte. Toată 
lumea considera acest subiect solemn și neconfortabil. 

Majoritatea oamenilor se tem atât de tare de moarte 
încât uită complet să trăiască. Această atitudine este cu atât 
mai nefericită cu cât moartea nici nu există de fapt. Nu 
există decât viata eternă. 

— Aş vrea să ştiu si eu tot ce știi tu, spuse Sara. 

Fi bine, Sara, adevărul este că tu ştii deja tot ce ştiu eu. 
Rolul meu este doar de a te ajuta să-ți reamintesti ceea ce 
ştii. Te asigur că iti vei reaminti totul la momentul potrivit, 
încetul cu încetul. De altfel, toți trei vă descurcati perfect în 
această privinţă, fiind în plin proces de reamintire a esenței 
voastre reale. 

Bun, am plecat. Vă urez o zi minunată si sper că nu 
veți uita să vă dati cu frânghia! Solomon isi întinse aripile 
şi îşi luă zborul. În câteva clipe, dispăru la orizont. 

Annette își privi noii ei prieteni. Se simțea mai 
fericită decât fusese de foarte mult timp. 

— Mama avea dreptate. Voi ştiţi ce înseamnă moartea. 

— Da, ştim, îi răspunse Sara. Tot ce trebuie să facem 
este să ne aducem aminte că ştim. 

CAPITOLUL 16 
Renuntarea la atenţia negativă 


ara își lăsă haina pe unul din pilonii podului de 

pe Main Street şi se instală pe locul ei preferat, 
deasupra apelor râului, lăsându-se scăldată în razele calde 
ale soarelui din acea după-amiază de sâmbătă. Adora 
acest loc. În plus, iubea acest râu, mai mult chiar decât 
ceilalți oameni care îl iubeau. ÎI iubea primăvara, când 
aproape să se revărsa din matcă și când inunda podul din 
bușteni pe care îi plăcea să îl traverseze în goană. ÎI iubea 
iarna, când era acoperit cu gheață de la un mal la altul. ÎI 
iubea vara, când afară era foarte cald și iti puteai sufleca 
pantalonii, răcorindu-te în apa lui (acolo unde apa nu era 
foarte adâncă). Şi îl iubea la fel de mult toamna, când pe 
apele lui pluteau mormane de frunze colorate, pe care le 
ducea numai el știa unde. Sarei îi plăcea să isi imagineze 
că era suficient de mică, la fel ca Thumbelina, eroina ei 
principală din poveștile pentru copii, pentru a călări pe o 
frunză la vale, descoperind astfel lumile minunate aflate 
între micuțul ei orășel de munte şi oceanul cel vast. Sara 
începu să viseze la o astfel de călătorie și zâmbi. 

Mama ar fi încântată, îşi spuse ea sarcastic, ştiind 
cat de des isi exprimase îngrijorarea mama ei în privința 
obsesiei sale fata de acest râu. Gândurile plăcute ale 
Sarei se întrerupseră când isi aminti de grija iraţională 
a mamei sale. 

Părinţii isi fac atâtea griji, se gândi ea. Își fac griji în 
legătură cu orice, desi de cele mai multe ori nu au niciun 
motiv de îngrijorare. 

Sara îşi aminti de prima ei întâlnire cu acest râu. 
Întotdeauna simţea sentimente amestecate atunci când isi 
amintea cum căzuse de pe puntea din bușteni, din cauza 
dulăului uriaș care se repezise să o lingă. În scurtul răstimp 
cât stătuse în apă, trecuse de la o teroare profundă la un 
fel de resemnare relaxată, fiind convinsă că probabil se va 
îneca; apoi la uimirea în fata frumuseţii uluitoare a râului 
în timp ce plutea pe spate, lăsându-se dusă pe o distanță 
de kilometri întregi; în sfârșit, trecuse la convingerea 
absolută că orice s-ar fi întâmplat, totul era bine in viata 
ei. Sara ştia că ciudata ei călătorie de-a lungul râului îi 
schimbase fundamental percepţia asupra vieţii. Acela a 
fost primul moment din viata ei când a știut intuitiv, 
dincolo de orice îndoială, că totul era bine. 

— Sara! Sara! Sara! 

Sara uită de gândurile sale auzind vocea fratelui ei 
mai mic, Jason. 

— Ai auzit că Samuel Morris aproape că s-a înecat în 
râu? Sara! Sara! Ai auzit? îi strigă Jason, alergând către ea. 

Sara se ridică în picioare, privindu-și fratele cum 
alerga bezmetic către ea, tinandu-gi cu o mână căciula ca 
să nu-i cadă de pe cap. 

— Samuel? spuse Sara, fără să înțeleagă. Cine este 
Samuel Morris, Jason? O, nu! realiză ea, punând cap la 
cap informațiile. Este fratele mai mic al lui Seth! 

— De unde stii? Cine ti-a spus? Unde este Samuel? 
A patit ceva? il mitralie ea cu întrebări înainte ca bietul 
Jason sa poata raspunde la vreuna. 

— Am auzit niște oameni vorbind despre asta in 
Magazinul lui Pete. 

— Hai, spune-mi tot ce ştii, tipa ea furioasă, prinzându-l 
de brat si privindu-l în ochi. Ce au spus acei oameni? 

— Nu ştiu! ţipă Jason înapoi la ea, smulgându-și 
braţul din mâinile ei. Doamne, Sara, în fond ce-ţi pasă? 

— Îmi pare rău, Jason, nu am vrut să te strâng atât de 
tare de brat. Dar... 

Vocea îi tremură. Nu avea de gând să îi explice lui 
Jason despre frumoasa ei prietenie cu Seth, fratele mai 
mare al lui Samuel. Oricum, nu ar fi inteles-o nici dacă 
ar fi încercat o mie de ani să-i explice. $i peste toate, nu 
era cel mai potrivit moment. 

— Spune-mi doar ce ai auzit. 

Dar Jason o privi cu încăpățânare. Nu-i plăcea 
deloc atunci când Sara făcea pe sefa cu el. De altfel, era 
întotdeauna încântat să ştie ceva ce ea nu știa. În acest fel, 
se simțea mai puternic. | 

— Te rog, Jason, spune-mi ce ştii! Te rog! 

— Nu ştiu decât că puştiul acela stupid a încercat să 
construiască o plută, după care și-a dat drumul pe pârâu în 
jos, dar când pârâul s-a vărsat în râu, pluta i s-a răsturnat 
și el a căzut, iar curentul s-a dovedit prea puternic pentru 
el. Parcă am auzit si ceva cum că l-ar fi scos frate-său din 
apă, chiar la timp înainte să se înece. 

Seth! se gândi Sara. 

= Şi este... sunt în regulă? 

— Nu ştiu, Sara. Ti-am spus tot ce am aflat. 

Jason plecă alergând către casă. 

Sara rămase în mijlocul podului, neștiind ce să facă 
în continuare. Oare trebuia să meargă acasă la Seth și să îi 
bată la ușă? Gestul i se părea prea îndrăzneţ. Până arunci 
nu mai fusese niciodată acasă la Seth. Poate ar fi mai bine 
să trec pe lângă casa lui si să încerc să îmi dau seama ce 
se întâmplă. Plecă imediat la drum, îndreptându-se către 
casa lui Seth. 

Strada părea exact la fel cum o ştia. Sara nu vedea 
pe nimeni pe ea. Nu erau nici mașini, nici oameni. Casa 
lui Seth părea la fel de liniştită ca de obicei. Pe scurt, nu 
exista niciun semn de agitaţie. 

Inima Sarei îi bătea tare în piept. Dorea să își găsească 
prietenul și să se convingă că totul era în regulă cu acesta, 
dar nu ştia cum să dea de el. Nu îl vedea decât rareori 
pe Seth în weekenduri. De aceea, nu prea știa ce să facă. 
Începu să alerge către magazin. Poate că cei de acolo încă 
mai vorbeau despre acest subiect. Poate că cineva știa ce 
se întâmplase de fapt. 

Sara intră pe usa din față a vechiului magazin. 
O întâmpină mirosul familiar de medicamente și de 
parfumuri, combinate cu cel de hamburgeri cu ceapă. Văzu 
câţiva oameni discurând aprins despre un anumit subiect. 
Se ascunse după un stand, astfel încât să nu fie surprinsă, si 
se apropie cât de mult putu, cu urechile pâlnie. 

— Copii fără minte. Nu par să înţeleagă deloc cat de 
periculos este râul. Ei cred că este un teren de joacă, pus 
acolo numai ca ei să se distreze, spuse o doamnă bătrână, 
pe un ton indignat. 

— Păi, asa sunt copiii din zilele astea. Ei cred că 
totul este un joc. Cu greu îi mai poți convinge să facă 
ceva serios, spuse si Pete, ştergând tejgheaua cu o cârpă 
murdară și pătată cu grăsime. 

Sara suspină. Bătrâni senili, îşi spuse ea. Haideţi 
odată, spuneți ce s-a întâmplat. 

— Ei bine, nu este primul puști care aproape că s-a 
înecat în apa râului. Si fata familiei Henderson a patit 
același lucru, vă mai amintiţi? Cum o cheamă? Sara, 
parcă. Am auzit că a căzut în apă și că aproape că s-a 
înecat. Cineva ar trebui să facă ceva cu copiii ăștia, să 
nu-i mai lase să se joace pe lângă râu. Pur şi simplu, nu ar 
trebui să li se permită să se apropie de el. 

Sara se cutremură. Inima îi bătea atât de nebunește 
încât se temea chiar să nu fie auzită. Ar fi dorit să se 
ascundă mai bine, dar nu avea unde. Era convinsă că ar fi 
murit dacă ar fi fost prinsă. 

— Mama ei mi-a povestit că i-a spus fiicei sale de o 
mie de ori să stea departe de apă, dar degeaba. O văd tot 
timpul pe lângă râu. Vă spun un lucru: dacă ar fi copiii 
mei, aș avea eu grijă să nu se mai joace pe malul apei. 
Le-as da o mie de lucruri de făcut. I-as tine atât de ocupați 
încât nu ar mai avea timp de pierdut pe malul râului, iar 
dacă nu m-ar asculta, ei bine, aș avea eu ac de cojocul lor, 
spuse o femeie mătăhăloasă. 

Sara o privi din ascunzătoarea ei şi se gândi: Dacă 
as fi copilul tău, mi-aş construi o plută si aş pluti pe râu în 
jos, cât mai departe de tine. La naiba cu voi toți! Nu sunteți 
decât niște oameni răi, care nu intelegeti nimic. 

Usa magazinului se deschise din nou. Intrara trei 
bărbaţi. 

— Puştii sunt în regulă, spuse unul din ei. Cel mai 
mare s-a tăiat cu o sârmă; dar nu este nimic grav. Cred că 
nu va pati nimic, cel putin dacă nu moare pe drum din 
cauza hemoragiei. 

Inima Sarei îi sări din piept. Seth! Ochii i se umplură 
de lacrimi. Nu mai putea suporta durerea niciun minut. 

— Este un înotător puternic, puştiul. Eu unul m-aș fi 
gândit de două ori înainte să sar în acel loc. Curentul apei 
este foarte puternic acolo. 

— Şi nu l-a cusut la loc doctorul? 

— Doctorul este plecat din oraş. Au trebuit să îi ducă 
pe copii cu mașina până la spitalul din Fowlerville. 

La spital? Seth este la spital! Sara nu mai putea sta 
locului niciun moment. Alergă în goană către ieșire. 
Nimeni nu o băgă în seamă. O goni apoi pe stradă, cu 
lacrimile siroindu-i pe obraji. Nu isi mai amintea să fi 
trăit vreodată un moment atât de îngrozitor. 

Alergă către podul de pe Main Street, o apucă pe 
alee, apoi pe cărările secrete croite de Seth și de ea, și 
nu se opri decât în căsuţa din copac. Faptul că se afla în 
locul lor secret, în timp ce el era rănit si probabil speriat 
de moarte, într-un loc in care ea nu il putea mângâia şi 
consola, o făcea pe Sara să se simtă încă și mai îngrozitor. 
Îşi acoperi faţa cu palmele şi plânse isteric, până când 
rămase fără lacrimi. 

— Solomon, Solomon, unde eşti? Am nevoie de tine. 
Vreau să îl ajuţi pe Seth. Solomon, unde esti? 

Solomon plutea în cercuri largi pe deasupra casutei 
din copac. Sara isi deschise ochii si privi cerul, dar nu 
vedea nimic, din cauza lacrimilor. Îşi şterse fata cu mâneca 

şi îşi suflă nasul în batistă. Acesta era atât de infundat 
încât nu mai putea respira. De mult nu mai plânsese Sara 
ca acum. Ce mai, nu se simtea deloc bine. 

Cand il vazu pe Solomon plutind pe cer, simti 
imediat o stare de ușurare. 

Sara învățase foarte multe lucruri de la această 
bufnita magică si minunată. Jar cel mai important lucru 
pe care îl învățase de la el era cu siguranţă Legea Atractiei. 
Aceasta este o lege mai importantă decât toate celelalte la un 
loc, îi explicase Solomon. Această lege spune că principiile 
similare se atrag întotdeauna. 

Sara era perfect conștientă de faptul că ceea ce simţea 
acum nu corespundea deloc cu Bunăstarea de care vorbea 
în permanenţă Solomon. De aceea, știa că acesta nu o 
putea ajuta, și nici măcar nu se putea apropia de ea, căci 
Solomon era un profesor al Bunăstării. 

Sara isi indrepta coloana și îşi scoase elasticul cu care 
isi legase părul la spate într-o coadă. Îşi tinu elasticul între 
dinţi şi îşi pieptana părul cu degetele, după care și-l legă 
la loc. Îşi şterse fata cu mâneca, respiră profund si încercă 
să cultive gânduri legate de Bunăstare, asa cum o învățase 
de atâtea ori până atunci Solomon. Sara ştia că pentru a 
reveni la starea de Bunăstare trebuia să scape de gândurile 
traumatizante care o măcinaseră până atunci, înlocu- 
indu-le cu gânduri care să corespundă sentimentului de 
Bunăstare. Nu îi era însă deloc ușor. Cum s-ar fi putut 
gândi la ceva frumos când prietenul ei cel mai bun din 
lume se afla într-un necaz atâr de mare? 

Sara îl privi pe Solomon, care continua să plutească 
deasupra ei, în cercuri mari. Aripile sale puternice îl ajutau 

să se ridice foarte sus pe cer, iar apoi să coboare, după cum 
dorea. Doar privind aceste acrobatii în aer, Sara începu să 
se simtă mai bine. Când se mai linişti, Solomon putu in 
sfârşit să coboare lângă ea. 

Totul este bine, buna mea Sara, îi spuse el. 

— Solomon, iti mulțumesc că ai venit. Samuel a căzut 
în râu, iar Seth l-a salvat, dar cred că este rănit, si nu ştiu 
exact care este starea lui Samuel. 

Solomon ascultă explicaţiile Sarei. 

Atunci, Sara își dădu seama că nu trebuia să îi explice 
nimic lui Solomon, întrucât acesta ştia întotdeauna totul 
despre orice. Cu siguranţă, ştia ce s-a întâmplat cu Seth, 
întrucât acesta era unul din prietenii lui apropiaţi. 

Se pare că ai căzut în capcana bârfelor de la Magazinul 
lui Pete, Sara. Ai şi uitat că Bunăstarea curge întotdeauna 
din abundență? 

Sara îl privi pe Solomon. 

— Da, cred că am cam uitat, îi răspunse ea in şoaptă, 
simțindu-se stanjenita. 

Sara, nu fii atât de aspră cu tine. Toţi oamenii cad 
în permanenţă în capcana prezentului, lăsând evenimentele 
curente să le guverneze sentimentele. Acest lucru este normal. 
Atunci când o persoană foarte dragă experimentează ceva 
neplăcut, este firesc să te simţi prost. Dar reține, Sara: tu 
esti o persoană care isi oferă iubirea necondiționată, si 
orice persoană care înţelege si trăieşte la unison cu iubirea 
necondiționată se poate simți bine în orice condiţii. 

Sara zâmbi, amintindu-și de nenumăratele ore în 
care discutase cu Solomon despre iubirea necondiționată. 
Solomon îi explicase că era foarte ușor să te simți bine 
si să iubeşti pe cineva atunci când totul merge bine, dar 

că adevăratul test al iubirii necondiționate consta în a 
te scufunda complet in ea atunci când lucrurile nu se 
derulează așa cum ţi-ai dori tu. 

Seth si fratele lui sunt bine, Sara. Bănuiala mea este că 
rănile produse de sârmă se vor vindeca foarte rapid. Nu la 
fel de rapid se vor vindeca însă rănile produse de locuitorii 
îngrijorați ai orașului si de părinţii speriați. 

Sara înţelese exact la ce se referea Solomon. 
Experimentase ea însăși un sentiment foarte neplăcut 
atunci când îi ascultase pe oamenii din magazin, ascunsă 
în spatele raftului de ziare. 

În această privinţă, il putem ajuta foarte mult, Sara. 

— La ce te referi? 

Cu siguranță, tu vei fi singura persoană care nu va 
dramatiza experiența negativă prin care au trecut cei doi. 
Vei rămâne singura persoană stabilă din viata lui Seth, 
conștientă de faptul că experiența prin care a trecut nu a 
încălcat cu nimic legea Bunăstării. 

Sara simţi din nou un val de vinovăţie, întrucât până 
atunci nu prea reușise să se focalizeze asupra Bunăstării de 
care tot vorbea Solomon. Dimpotrivă, căzuse în capcana 
emoțiilor negative traumatizante, la fel ca şi restul 
orașului. 

Nu-ţi face probleme în legătură cu gândurile tale de 
îngrijorare, Sara. Teama ta nu face decât să arate iubirea 
necondiționată pe care i-o porți lui Seth. În realitate, 
cunoaşterea ta a devenit mai puternică decât dacă nu ţi-ai 
fi pierdut încrederea pentru o clipă. În acest fel, dorința ta 
de a-ți menține echilibrul a devenit mult mai intensă. 

Sara chiar se simțea MULT MAI BINE! 

Sara, arată-ți iubirea fata de Seth prin ignorarea 
completă a rănilor sale. . 

— Dar, Solomon, oare nu se va simți ca și cum l-aș fi 
abandonat? 

Sara, eu nu iti sugerez să îl ignori cu totul, ci doar să 
nu îi acorzi atenția ta negativă. Acordă-i lui Seth întreaga 
ta atenţie, dar nu te focaliza decât asupra acelor aspecte ale 
experienței sale care te fac să te simţi bine atunci când te 
gândeşti la ele. 

După părerea mea, această experiență va avea consecinţe 
extrem de benefice pentru toată lumea, scumpa mea fata. 
Vorbim mai târziu. 

Solomon plecă, dând din aripile sale puternice. 

Sara respiră adânc. Solomon îi dăduse o temă deloc 
uşoară. Se întrebă când îl va putea vedea pe Seth şi ce i-ar 
putea spune atunci. Se simţi usurata că nu trebuia să îl vadă 
chiar astăzi, întrucât avea nevoie de timp pentru a se gândi 
la toate acestea și pentru a practica gândurile pozitive. 

CAPITOLUL 17 
Sara il alină pe Seth 


doua zi, Sara se uită tot timpul după Seth, 
atacind pe coridoarele școlii. Sper că se simte 
bine, îşi spuse ea cu tristeţe. 

Cobori scările de la etajul patru la etajul trei, apoi la 
doi. Tocmai când se pregătea să coboare la etajul unu, il 
văzu pe Seth coborând încet treptele. Încetini pasul și se 
luă după el, privindu-l din spate. Rucsacul cu cărți îi atârna 
jalnic pe umărul drept. Pentru o clipă, Sara se întrebă 
de ce nu şi-l tinea in spate, asa cum făcea întotdeauna, 
dar apoi observă un bandaj gros pe braţul lui stâng, care 
cobora de la umăr și până la vârful degetelor. 

Sara înghiţi în sec, dându-și seama că Seth trebuia să 
se fi rănit destul de grav la brat. Când Seth dădu colțul, 
ea văzu că avea un bandaj mare inclusiv la cap, care îi 
acoperea întreaga parte stângă a feței. Încercă să îl strige, 
dorindu-și să îl mângâie în vreun fel. Sau poate că își 
dorea ca el să o mângâie pe ea? Cert este că se opri înainte 
ca pe gură să îi iasă vreun sunet. 

Ţinându-se de balustradă pentru a-și reveni, întrucât 
genunchii o cam lăsaseră, Sara îşi aminti de cuvintele 
înțelepte ale lui Solomon: Cu siguranță, tu vei fi singura 
persoană care nu va dramatiza experiența negativă prin care 
au trecut cei doi. Vei rămâne singura persoană stabilă din 
viata lui Seth, conştientă de faptul că experiența prin care a 
trecut nu a încălcat cu nimic legea Bunăstării. 

Ultimul lucru pe care şi-l dorea Sara era ca Seth să îi 
simtă îngrijorarea. Dintr-odata se simți chiar fericită că nu 
dăduse peste el întreaga zi. Cu siguranţă, avea nevoie de 
mai mult timp pentru a-și regăsi vibrația pozitivă. Cum 
ar fi putut fi singura persoană stabilă din viaţa lui, care 
să nu dramatizeze experienţa negativă prin care a trecut, 
când jumătate din corpul lui era infasurat în bandajele 
acelea îngrozitoare? Cum ar fi putut pretinde că totul era 
la fel ca de obicei? 

Solomon, strigă ea în mintea sa, am nevoie de ajutorul 
tău. Doresc să mă ajuţi să mă focalizez asupra unei imagini 
pozitive, pentru a uita astfel de bandajele lui Seth. 

Sara, gandeste-te că aceste bandaje minunate îl ajută 
considerabil pe Seth să se vindece. Chiar sub ele operează 
inteligentele celule ale Bunăstării. Acestea sunt conectate 
acum la Sursa Universală de Energie, într-o măsură mult 
mai mare ca de obicei, întrucât au nevoie de ajutorul Ei 
pentru a se vindeca. Corpul uman este o bijuterie, Sara. 
Este pe cat de rezistent, pe atât de flexibil. De aceea, imaginea- 
ză-ți-l pe frumosul tău Seth fără aceste bandaje, cu sănătatea 
refăcută şi intactă. 

Sara zâmbi. Solomon găsea întotdeauna calea cea 
mai potrivită de a o face să se simtă mai bine. 

— Îşi mulţumesc, Solomon! 

— Hei, Seth, asteapta-ma! 

Seth nu se mișca foarte repede, dar ajunsese deja la 
jumătatea distanţei dintre şcoală și parcare. Sara alergă ca 
să îl prindă din urmă. 

— Bună! îi spuse ea. 

— Bună! îi răspunse Seth, uitându-se în altă parte. 

— Am auzit că eşti un înotător excelent și că acel 
curent puternic al râului nu te-a clintit niciun pic, spuse 
ea, încercând să sublinieze cel mai pozitiv aspect al 
experienţei lui ieșite din comun. 

Seth păstră tăcerea. 

— Şi am mai auzit că intervenţia ta rapidă si inspirată 
i-a salvat viata fratelui tau, Samuel! 

Seth nu spuse nici acum nimic. 

— Am auzit de asemenea că agrafa din părul doamnei 
Carlisle a căzut în budinca de banane, așa că aceasta a fost 
nevoită să arunce întregul aluat, surâse Sara. 

Nu avea nicio idee de ce spusese acest lucru, dar se 
bucură să vadă că îi smulsese un zâmbet lui Seth. 

În cele din urmă, acesta începu să râdă de-a binelea: 

— Sara, chiar s-a întâmplat așa ceva, sau ai inventat 
întreaga poveste? 

— Nu, îţi jur, chiar s-a întâmplat! Seth, ştii că eu nu te 
mint niciodată. Cel puţin, nu în chestiunile importante, 
cum sunt cele legate de budincă! 

— Da, da, ştiu! se distră Seth. Bun, mă bucur atunci. 

— Şi eu mă bucur să te văd, Seth. Mi-ai lipsit. 

— Da, şi tu mi-ai lipsit, Sara. Cred că vor mai trece 
câteva zile până când mă voi putea da din nou cu frânghia 
din copac, iar astăzi nu pot veni oricum, pentru că... 

Se opri din explicaţii, nedorind să îi spună că trebuia 
să meargă la doctor ca să isi schimbe bandajele. 

— Nicio problemă, îi răspunse Sara rapid. Recuperăm 
totul în câteva zile. Am cam un milion de lucruri să-ți 
spun, dar niciunul care nu poate aștepta. Ne vedem mai 
târziu, Seth. 

Seth dădu colțul și o luă către casa sa. Sara se simţi ca 
după o cursă cu obstacole, în timpul căreia foarte multe 
lucruri ar fi putut merge prost, dar care, din fericire, se 
sfârşise cu bine. Îşi zâmbi ușor în barbă. Conversatia 
recentă cu Seth o făcea să se simtă bine. Nu fusese tocmai 
perfectă, dar reușise cât de cât să nu dramatizeze excesiv 
experienţa lui, pe care marea majoritate a oamenilor ar fi 
considerat-o din start negativă. Dorea să îi ridice moralul 
lui Seth, nu să i-l coboare, și spera că reușise. 

Ai făcut o treabă bună, Sara, auzi ea vocea lui Solomon 
în mintea ei. 

— Mulţumesc, îi răspunse ea în soapta. Îţi mulțumesc 
că m-ai ajutat. 


== 

CAPITOLUL 18 
Starea de bine abundă întotdeauna 


S e simţi ciudat in drumul ei către căsuţa din copac, 
ştiind că Seth nu va fi acolo. Annette îi spusese că 
nici ea nu credea că va ajunge, întrucât tatăl ei dorea să îi 
facă cunoștință cu noua guvernanta, sau cam așa ceva. 

Sara se decise să se oprească pe la Magazinul lui Pete 
pentru a cumpăra un baton de ciocolată. Se opri în fata 
standului cu ciocolate, încercând să se decidă pe care să 
o aleagă. Alese una, dar apoi îşi schimbă opţiunea și o 
puse la loc. Alese alta, dar se răzgândi din nou și o puse 
şi pe acea la loc. Se distră singură de propria ei indecizie. 
De-a lungul anilor, Sara mâncase foarte multe ciocolate, 
dar astăzi niciuna nu o atrăgea în mod deosebit. „Hm, 
tu arăţi destul de bine”, se decise ea în sfârșit pentru un 
baton de ciocolată cu alune marca Hershey. Rămase în 
fata tejghelei, așteptând ca Pete să vină si să îi ia banii. 

Pete se afla mai încolo, în dreptul raionului de 
băuturi răcoritoare, și discuta cu câţiva oameni. Nu părea 
să o observe pe Sara, asa că isi continuă povestea, stergand 
cu mișcări mecanice tejgheaua. 

— Ei bine, cel mai mic dintre puşti nu a patit nimic 
serios, auzi Sara vocea unei femei îmbrăcate în alb. În 
schimb, cel mare se pare că va rămâne cu niște cicatrice 
destul de urate. Ce păcat. Era un băiat atat de frumos. 
Hm, copiii ăştia! Nu învaţă niciodată să se potolească. 

Sara lăsă batonul de ciocolată pe tejghea si ieși din 
magazin. Își pierduse complet interesul fata de dulciurile 
de orice fel. Se îndreptă îngrijorată către căsuţa din copac. 

Se aseza pe platforma din fata casutei și isi strânse 
genunchii la piept, sprijinindu-si bărbia de ei. Era o zi 
frumoasă de toamnă, iar fognetul frunzelor bătute de vant, 
din care multe cădeau, o făcu să uite de toate celelalte 
sunete din lume. Sara respiră adânc. 

Ei bine, Solomon, oriunde ai fi, astăzi suntem numai 
noi doi. La fel ca pe timpuri. Sara privi în sus. Din când 
în când, o pală mai puternică de vânt făcea copacii să 
se încline, iar din ei cădea o veritabilă ploaie de frunze 
ruginii în jurul ei. Sara se întrebă oare de cat timp era 
nevoie pentru a fi acoperită în întregime de frunze. Se 
amuză la gândul că Seth i-ar fi descoperit corpul inert 
complet acoperit cu frunze. Tare mi-as dori să fie si el aici, 
îşi spuse ea, simțind un sentiment puternic de singurătate. 
O, Solomon, de ce rămân oamenii cu cicatrice? 

Sara auzi un foşnet puternic deasupra capului. Un 
nou val de frunze sc abatu asupra ci, în timp cc Solomon 
ateriza chiar lângă ea. Sara sări în sus, râzând și scutu- 
rându-și frunzele din păr. 

Chiar crezi că toți oamenii rămân cu cicatrice, Sara? 

— Nu ştiu. Raman? 

Ei bine, Sara, depinde. Unii rămân si alții nu rămân. 
De fapt, totul depinde de nivelul lor de rezistență, de cât de 

mult îi permit Bunăstării naturale a corpului lor fizic să 
se manifeste în mod normal, sau de cât de mult i se opun. 
Vezi tu, corpul uman este alcătuit din miliarde de celule, şi 
fiecare dintre acestea conține în sine viziunea propriei sale 
perfectiuni si a locului ei ideal în cadrul ansamblului la fel 
de perfect. 

— Solomon, aceste celule gândesc? Vreau sa spun, cine 
te aude ar putea crede că ele sunt ca niște omuleti micuti. 

Au intenții diferite si isi focalizează conștiința altfel 
decât voi, dar una peste alta sunt la fel de conştiente ca si 
voi. Nu este deloc greșit să spunem că gândesc. Adevărul este 
că dețin o cunoaştere foarte puternică, iar cel mai important 
lucru este că sustin o viziune impecabilă a perfecțiunii 
lor, solicitând întotdeauna cu precizie ceea ce au nevoie 
pentru a-și susține această perfecțiune fără sfărșit. De fapt, 
Sara, Forţa Vieții pe care o experimentează corpul tău se 
datorează înainte de toate faptului că acestea ştiu să ceară 
toate lucrurile de care au nevoie. 

— Uau! Dar, Solomon, dacă aceste celule ştiu cine sunt 
si susțin viziunea perfecțiunii lor, cum se face că oamenii 
se îmbolnăvesc, iar unii dintre ei rămân cu cicatrice? 

Acest lucru nu li se datorează celulelor, ci faptului că 
oamenii isi fac griji, se tem sau se înfurie, nepermitand astfel 
Energiei Universale pe care o solicită celulele să treacă prin 
ei. Gândurile lor negative generează blocaje în trupurile lor, 
care împiedică Energia să curgă liber. 

Vezi tu, Sara, ori de câte ori cineva cere ceva — iar 
lucrul acesta este valabil inclusiv pentru minusculele celule 
— el primeşte inevitabil ceea ce a cerut. Atunci când un corp 
este rănit, celulele cele mai apropiate de rană calculează cu 

o precizie maximă de câtă energie au nevoie pentru a-și 
redobândi echilibrul şi îi transmit imediat Universului 
cererea lor. Instantaneu, Energia începe să curgă către ele, 
iar celelalte țesuturi ale corpului reacționează la rândul lor. 
Corpul alimentează această zonă cu substanțe nutritive 
speciale, ajutând-o să se regenereze rapid. Dacă persoana 
care locuieşte în acest corp este fericită, plină de entuziasm 
sau de apreciere, ea permite procesul natural al vindecării. În 
schimb, dacă este tristă, speriată sau furioasă, ea împiedică 
prin rezistența ei acest proces. 

— Hmmm. Bănuiesc că nu este foarte ușor să te simţi 
fericit sau recunoscător dacă tocmai ai avut un accident. 

De acord cu tine. Este mai dificil decât în mod normal, 
dar chiar si asa, cu un anumit efort, orice om poate face acest 
lucru, îndeosebi dacă înțelege cum decurge procesul natural 
al vindecării. Din păcate, Sara, in loc să isi focalizeze atenţia 
asupra acestui proces pentru a observa în ce măsură îl acceptă 
sau îi opun rezistență, marea majoritate a oamenilor isi pierd 
vremea cu ceea ce fac ceilalți. Dacă observă că alti oameni aflați 
în această situaţie nu se vindecă, ei trag concluzia greșită că acest 
lucru este normal atunci când te rănesti, fara să se gândească la 
faptul că ceilalți nu i-au permis Energiei Universale să curgă 
lin prin ei. De aceea, în loc să se simtă puternici si plini de 
încredere, ei se simt slabiti si vulnerabili. Personal, acest lucru 
mi se pare ciudat, în condiţiile in care există atâtea dovezi ale 
vindecării care vă înconjoară de pretutindeni. 

— Deci, tu spui că dacă Seth se va simți fericit, nu va 
rămâne cu cicatrice? 

Exact, Sara. Corpul lui îşi aminteşte perfect cum a fost 
construit înainte de a fi rănit. De aceea, dacă Seth îi va 
permite, el va sti să isi restabilească această perfectiune. 

— Dar, Solomon, priveşte cicatricea mea. 

Sara își suflecă marginea pantalonilor și expuse o 
cicatrice lungă situată lângă osul piciorului. 

— Odată, stăteam pe o creangă care s-a rupt. Am 
căzut din copac și m-am rănit la picior. Cum se face că 
mi-a rămas această cicatrice urâtă? 

Ce altceva iti amintesti din acea zi? 

— Îmi amintesc că mi s-au rupt pantalonii, iar piciorul 
meu sângera serios. Mama era foarte nervoasă pe mine, 
întrucât îmi spusese să nu mă mai urc în copaci. Mi-a aruncat 
pantalonii, spunându-mi că erau prea deteriorati ca să mai 
poată fi reparati. Mi-a pus apoi pe rană o alifie roşie care 
m-a usturat. De fapt, m-a durut îngrozitor, ca să fiu sinceră. 
Mama mi-a explicat că alifia ucide microbii. În final, mi-a 
înfășurat piciorul într-un bandaj, de sus până jos, de parcă 
m-aș fi rănit la întregul picior, nu doar la gleznă. 

Ce altceva s-a mai întâmplat atunci? 

— Păi, în acea zi de sâmbătă, am mers cu familia 
mea la piscina din Fowlerville, dar eu nu am avut voie 
să intru în apă. Era foarte cald, iar bandajul mi se uscase 
pe piciorul rănit. M-a durut foarte tare când mama mi 
l-a scos. Nu am putut nici măcar să fac baie foarte mult 
timp. Și... 

Este suficient, Sara. Privind retroactiv situația, cum ai 
zice că te-ai simțit atunci: fericită, plină de entuziasm si de 
apreciere, sau tristă, dezamăgită si furioasă? 

— Păi, nu este foarte greu să-ți răspund. Eram foarte 
supărată pe mine însămi pentru că am căzut din copac. 
Ar fi trebuit să fiu mai atentă. În al doilea rând, eram 
nervoasă din cauză că mi-am stricat perechea de pantaloni. 

Eram și speriată, întrucât știam că nu aveam voie să mă 
urc în copac şi că mama avea să mă certe. 

Sara oftă îndelung. Simplul fapt că vorbea de aceea 
amintire o făcu să simtă din nou tristeţea și durerea ei 
de atunci. 

Sara, în mod normal nu te-as încuraja să petreci 
atât de mult timp amintindu-ti de ceva care te-a făcut să 
nu te simți bine, dar de vreme ce doreşti să înţelegi acest 
subiect extrem de important al vindecării corpului fizic, este 
important să realizezi ce anume împiedică procesul natural 
al vindecării. 

— Să înţeleg că dacă o persoană rănită s-ar putea simţi 
bine, rana ei s-ar vindeca rapid, fără să lase în urmă nicio 
cicatrice? 

Foarte corect. 

Sara se aseza, frecându-și cicatricea de pe picior. O avea 
de peste doi ani, asa că îi era greu să isi imagineze lipsa ei. 

Sentimentele pozitive sunt răspunsul corect in fata 
tuturor experiențelor vieții, Sara. 

Sara continuă să isi frece absentă piciorul, încercând 
să isi aducă aminte mai multe amănunte legate de acea zi 
în care căzuse din copac. În ziua aceea, o familie de la oraș 
le făcuse o vizită, urmând să isi petreacă întreaga zi cu 
familia ei. Veneau în fiecare an, odată sau de două ori, dar 
Sara nu se bucura niciodată. Vizitele respective însemnau 
de fiecare dată sarcini în plus pentru ea, curățarea întregii 
case şi foarte multe cumpărături, ca să nu mai vorbim 
de pregătirea mâncării. În timp ce părinţii ei se bucurau 
sincer de vizita prietenilor lor, nu același lucru îl putea 
spune Sara de copiii acestora. Familia respectivă avea doi 

copii: un băiat de vârsta fratelui ei mai mic, si Kay, o fată 
cu un an mai mare decât Sara. Kay era o fată de la oraș. 
Purta haine scumpe și avea o atitudine foarte intepata 
(după părerea Sarei). Făcea tot timpul comparații între 
viata ei perfectă de la oraş și viata de „la tara” a Sarei, care 
nu se ridica nicio clipă la standardele ei. Sara încerca din 
răsputeri să fie politicoasă cu ea, deși comentariile fetei i 
se păreau în mod evident grosolane și deliberate, dar când 
Kay făcu observaţia că era păcat că orașul Sarei nu avea 
o piaţă specială din care să poată fi cumpărate alimente 
potrivite pentru ocazii speciale, răbdarea Sarei se epuiză 
brusc. Își aminti cum i-a întors spatele acelei fete si cum 
a alergat în curtea din spate, hotărâră să se comporte 
exact pe dos decât s-ar fi aşteptat o fară de la oraș de la 
o domnişoară bine crescută. În această stare de furie, se 
urcă în copac, spunandu-si că speră să nu o mai vada 
vreodată la fata pe acea fată nesimrita și dezgustatoare. 

Sara, privind retroactiv lucrurile, nu crezi că însăşi 
căzătura ta din copac s-a suprapus perfect cu sentimentele 
tale de atunci? 

— Ba da, râse Sara. În această privinţă, nu încape nici 
cea mai mică îndoială. 

În acest caz, ținând cont de ceea ce simţeai atunci si de 
rezistența pe care o opuneai deja fluxului Energiei Universale 
înainte de a cădea din copac, nu ți se pare firesc că această 
rezistență s-a amplificat DUPĂ căderea din copac, când 
deja sufereai din cauza durerii, a dezamăgirii pe care i-ai 
provocat-o mamei tale si a distrugerii pantalonilor? 

Deşi Solomon încă se mai afla în toiul explicatiei, 
Sara nu îl mai asculta decât pe jumătate, fiind scufundată 

în propriile ei gânduri. [si mai amintea încă fata amuzata 
a lui Kay privind-o de sus după ce căzuse. 

— Era ca si cum toate lucrurile urate pe care le spusese 
întreaga zi despre familia noastră s-ar fi adeverit. Îi oferisem 
dovada perfectă, căzând pe jos chiar în fata ei. 

Solomon păstră tăcerea. Ştia că Sara intelesese perfect. 

Sara îl privi pe Solomon și oftă îndelung. 

— Păi, nu mă mai mir în acest caz că rămânem cu 
cicatrice. Nu este deloc ușor să te scufunzi în fluxul 
Bunăstării Universale în astfel de momente. 

Solomon râse. Fi bine, Sara, vestea bună este că 
procesul devine din ce în ce mai uşor, dacă il practici. 

— De acord, Solomon. Cred că ar trebui să plec. Îți 
mulțumesc. | 

Cu cea mai mare plăcere, Sara. 

— Solomon, spuse ea rapid, înainte ca acesta să isi 
ia zborul. Seth era într-o dispoziţie proastă în ziua când 
a încercat să îl salveze pe Samuel? De aceea s-a rănit atât 
de tare? 

Realitatea este să Seth era chiar foarte bine dispus atunci 
când Samuel a căzut în apă. Tocmai din cauza acestei stări 
interioare pozitive si a Sistemului său de Ghidare Interior 
s-a simțit el inspirat să o apuce pe acea cărare în drumul 
spre casa. Un om mai putin conectat la flux nu l-ar fi găsit 
niciodată pe Samuel. 

— Dar, Solomon, nu înţeleg. Dacă Seth era deja 
conectat la Sistemul lui de Ghidare, cum se face că s-a 
rănit atât de rău? 

Sara, nu-i lăsa pe cei de la magazin să te influențeze 
cu comentariile lor negative. Dacă privim lucrurile dintr-o 


124 


_ perspectivă mai amplă, realitatea este că totul s-a rezolvat 
cu bine atunci. 

— Dar, Solomon, nu l-ar fi putut salva Seth pe Samuel 
fără să fie rănit? 

Cu siguranță, Sara. Aceasta este una din posibilități. 
Nu trebuie însă să crezi că atunci s-a întâmplat ceva 
cumplit. Oportunităţile cele mai sublime se ascund uneori 
în spatele unor aparente di ificultăți. Nu poți descoperi aceste 
veritabile comori decât atunci când înţelegi în profunzime 
că Bunăstarea abundă cu adevărat în jurul tău. 

— Bine, Solomon. Ca de obicei, ai dreptate, dar mie 
mi se pare că... 

Sara, iti mai amintesti de prietenul tău blănos care te-a 
împins fără să vrea în apa râului? 

— Nu îl voi uita niciodată. 

Cum crezi că s-au simţit ceilalți oameni în legătură cu 
acel incident? Crezi că au fost fericiţi că ai căzut în apă şi că 
ai plutit kilometri întregi la vale? 

— Nu, Solomon. Toţi sunt convinși si astăzi că am 
trăit o experiență cumplită. Mă acuză că nu ar fi trebuit 
să merg pe puntea din bușteni şi, în general, îmi spun că 
nu ar mai trebui să mă apropii vreodată de râu. 

Tar tu, ce simţi, Sara? Tie iti pare rău că ai căzut atunci 
în apă? | 

Faţa Sarei se lumină. Intelesese. 

— Nu, Solomon, nu-mi pare rău nicio clipă că am 
trăit acea experiență. 

De ce nu? De ce nu simți si tu la fel ca ceilalți oameni 
în ceea ce priveşte experiența ta? 

— Pentru că, atunci când am ieșit în acea zi din râu, 
nu numai că nu mi-a fost teamă, dar m-am simţit mai 
puternică. Tot ce îmi spuseseră până atunci oamenii, 

cum că ar trebui să-mi fie teamă de râu, se dovedise 
neadevărat. Mă simţeam în siguranţă, orice ar fi gândit 
ei. Atunci am știut pentru prima dată că râul nu însemna 
o ameninţare pentru mine, Solomon. Cred că acela a fost 
primul moment în care mi-am savurat propria Bunăstare 
interioară. Nu aș schimba această experienţă pentru nimic 
în lume, Solomon. Nicio fărâmă din ea. 

Deci, vrei să spui că atunci când priveşti ceva din 
exterior, este posibil să nu îi înţelegi adevărata valoare 
intrinsecă (interioară)? 

Sara zâmbi. Solomon era atât de înţelept. Intelegea 
totul. 

Si că numai cel care trăiește efectiv o experienţă îi poate 
cunoaşte adevărata valoare sau motivul care a stat la baza ei? 

Sara, la fel ca în cazul tău, experiența lui Seth se va 
dovedi extrem de valoroasă pentru el. El se va bucura de 
valoarea ei multi ani la rând. Bunăstarea se revarsă din 
abundență, Sara, indiferent cum li se pare celorlalți la 
prima vedere. 

Sara zâmbi. Se simţea minunat. 

— Îşi mulţumesc, Solomon. Îți mulţumesc din inimă! 


~ pe 

CAPITOLUL 19 
Lucrurile se rezolvă întotdeauna 


ara de-abia aștepta să se reîntâlnească în căsuţa 

din copac cu Seth şi cu Annette. Noua învățătură 
pe care o primise despre Bunăstare o exalta la culme, așa 
că aştepta cu nerăbdare recuperarea rapidă a lui Seth. 
De-abia aştepta să îi spună acestuia de celulele din corpul 
său şi de impresionanta lor cunoaştere, care îl va ajuta 
să revină pe frânghie într-un timp foarte scurt. Ce mai, 
Sara trăia o stare de vitalitate si de entuziasm absolut 
fantastică. 

În timp ce trecea dintr-o sală de clasă în alta (pentru 
ora următoare), ea se uita după Seth și după Annette. 
Practica deja în mintea ei conversațiile cu cei doi prieteni 
ai ei. Era plină de entuziasm la gândul că le va povesti 
acestora ce a înţeles în ultimele zile, despre cum se 
aranjează lucrurile chiar si atunci când par să nu meargă 
deloc bine. 

Sara o văzu pe Annette îndreptându-se către ea si o 
aşteptă. Annette nu părea însă deloc fericită. 

— Ce s-a întâmplat? murmură Sara, regretând că a 
început conversaţia pe o vibraţie atât de negativă. 

— O, Sara, tocmai l-am văzut pe Seth, care mi-a spus că 
părinţii lui i-au interzis să mai vină la căsuţa din copac. Nu 
mai doresc ca el să se apropie de râu. Ce ne facem, Sara? 

Sara rămase stană de piatră. Nu-i venea să îşi creadă 
urechilor. 

Nu te pierde prea curând cu firea, Sara, auzi ea vocea 
lui Solomon în mintea ei. Ai trecut tu prin situații mai 
rele decât aceasta, iar lucrurile s-au rezolvat întotdeauna cu 
bine. Nu ceda ispitei speculațiilor negative. 

Annette arăta de parcă era pe punctul de a izbucni 
în plâns. Desi Sara se simţea la rândul ei zdruncinata de 
teribila veste, cuvintele lui Solomon o ajutară să reziste, 
întrucât ştia că acesta avea perfectă dreptate. 

— Annette, nu-ţi face griji, încercă Sara să îşi consoleze 
prietena. Am trecut noi prin experienţe mai neplăcute ca 
aceasta, şi totul s-a terminat cu bine. 

— Aşa o fi, spuse Annette, destul de moale. 

— Nu, pe bune, Annette. Domnul Wilsenholm 
deține în proprietate întregul teren de pe malul râului, 
inclusiv plopul cu căsuţa din copac. Cred că deţine în 
proprietate jumătate din oraș. Când a aflat că ne jucăm 
într-unul din copacii lui, şi-a ieșit din minţi şi şi-a propus 
să taie toți copacii de pe malul râului. 

—Glumesti? spuse Annette. Toţi acei copaci minunati? 
Dar este îngrozitor! 

— Da, dar exact asta vreau să iti spun, Annette. În 
final, nu i-a mai tăiat. Şi-a schimbat părerea. Solomon 
spune că noi putem schimba întreaga realitate aşa cum 
dorim, prin simpla schimbare a gândurilor noastre. 

Clopotelul sună şi fetele tresăriră. Le venea greu 
să renunţe la acest subiect important şi să se întoarcă 
la plictiseala orelor de clasă. Sara ar fi dorit să îi explice 
lui Annette cum a reușit să îi salveze pisicul din copac 
doamnei Wilsenholm şi cum aceasta l-a convins apoi 
pe bărbatul ei că Sara şi Seth se simțeau într-o deplină 
siguranță în copaci. Ar fi vrut să îi dea numeroase alte 
exemple de evenimente care păreau să se deruleze extrem 
de prost, dar pe care au reușit să le schimbe prin gândurile 
lor, sub călăuzirea inteleapta a lui Solomon. Schimbarea 
gândurilor lor i-a ajutat să isi schimbe sentimentele, si 
astfel să atragă în viaţa lor o realitate mult mai armonioasă 
sau o soluţie ideală. Ar fi dorit să îi povestească lui Annette 
de perioada în care familia lui Seth plănuia să părăsească 
orașul din cauză că tatăl acestuia își pierduse slujba de la 
magazinul de electronice si cat de fericiți au fost Sara şi 
Seth când domnul Wilsenholm i-a oferit acestuia slujba 
de administrator al domeniului său. Apoi, cât de groaznic 
s-au simţit atunci când tatăl lui Seth a refuzat să accepte 
slujba, pentru a-și schimba apoi părerea atunci când a 
înțeles mai bine situaţia. În scurtul răstimp în care Sara îl 
cunoscuse pe Seth, cei doi au primit nenumărate dovezi 
ale Bunăstării care a rezultat dintr-o criză aparentă. 

-Totul va fi bine, încercă Sara să o consoleze pe Annette. 
Haide să ne întâlnim la căsuţa din copac după scoala. 

— Sper ca Solomon să ne ajute să rezolvăm această 
problemă, Sara. 

— Totul va fi bine, îi repetă Sara. Vei vedea. 

— Oh, sper să fie aşa, spuse Annette, mergând cu 
spatele în direcţia clasei sale. 

Și eu sper să fie așa, îşi spuse Sara în sinea ei, dându-și 
seama că nu era chiar atât de sigură pe cat încercase să pară. 


== 


CAPITOLUL 20 
Stabilirea dorințelor 


n timp ce se îndrepta către căsuţa din copac, Sara 
devenea din ce în ce mai furioasă. Se gândise la 
ce îi spusese Solomon despre vindecarea corpului uman și 
despre cat de rapid se poate produce aceasta atunci când nu 
îi opui rezistență. Părinţii lui Seth sunt atât de proşti, se gândi 
ea. În loc să îl ajute pe Seth să se simtă mai bine, îl pedepsesc 
interzicandu-i exact lucrul pe care îl iubeşte cel mai mult pe 
lume. Parcă ar fi hotărâți să îl împiedice să se vindece! 
— Sara, așteaptă-mă! auzi ea vocea lui Seth din spate. 
Se simti stanjenita ca Seth o surprindea chiar in toiul 
unui gand negativ referitor la parintii lui (poate chiar cel 
mai negativ pe care îl gândise vreodata!). Încercă sa isi 
schimbe starea de spirit, dar privirea o dădu de gol. 
— Sara, ce s-a întâmplat? Arati de parcă cineva ti-ar fi 
călcat pisica cu mașina, a zecea oară. 
Sara râse. 
— Nu-ţi face probleme. Pisica mea are o mie de vieți. 
— Cred că ţi-a spus Annette: am fost exilat temporar, 
încercă Seth să pară împăcat. 

— Da, am auzit. 

— Sara, nu-ţi face probleme din această cauză. Am 
trecut noi prin situații mai rele decât aceasta. Sunt convins 
că va trece si asta. Oricum nu ag putea face cine ştie ce 
figuri pe frânghie cu bandajele acestea. 

Sara îl privi pe Seth în ochi. Dorea să se convingă 
că acesta se simţea cu adevărat atât de bine cum încerca 
să pară. Seth nu păru deloc deranjat de privirea ei. 
Dimpotrivă, părea senin şi împăcat. 

— Ştiu. Ai dreptate, Seth. Totul va fi bine. Ştiu acest 
lucru. 

— Sara, vă doresc distracție plăcută, tie si lui Annette. 
Ne vedem mai târzius. 

Sara se simţi usurata. Era fericită că Seth nu se simţea 
furios pe părinţii săi şi că nu părea să opună o stare de 
rezistenţă care să împiedice vindecarea rapidă a rănilor sale. 

Sara ieși de pe drumul principal și intră pe cărarea 
din pădure care conducea la căsuţa din copac, în timp ce 
Seth isi continuă drumul către casă. Nu i se părea însă 
corect ca Seth să nu poată veni. Sara se întristă. 

O văzu pe Annette stând pe platforma din fața 
casutei încă înainte de a ajunge la pom. Annette studia 
cu interes cerul. Sara isi lăsă lucrurile la baza copacului si 
urcă scara construită de Seth. Situaţia i se păru din nou 
nedreaptă! Seth ar fi trebuit să fie acolo. 

Parcă ieri se dădea fericită cu frânghia împreună 
cu Seth, bucurându-se de prietenia lor specială si de 
uimitoarele lor secrete, iar acum, într-o singură clipă, Seth 
fusese izgonit din căsuţa din copac și izolat de Solomon. 
În schimb, această fată nouă putea veni fără probleme. 

Sarei nu-i convenise de la bun început faptul că Seth o 
invitase pe Annette în cercul lor, dar acum se părea că 
aceasta îl înlocuise cu totul. Seth nu mai putea veni, în 
schimb Annette era acolo. 

— Bună, Annette, îi spuse ea pe un ton destul de 
placid. Auzindu-și propria voce, își dori să fi încercat cel 
puţin să pară mai veselă. 

— Bună, Sara, îi răspunse Annette, cu nimic mai bine 
dispusă decât ea. 

— Deci, iată-ne, continuă Annette. 

— Da, îi răspunse Sara. 

Solomon le privi pe fete cum se instalează de undeva de 
sus. După ce se asigură că se simt suficient de confortabil, 
cobori de-a lungul râului și ateriză pe platforma lor. Bufl 
Vă salut, bunele mele prietene neînaripate, curajoase si mari 
iubitoare de libertate! 

Fetele se distrară. 

— Solomon, întotdeauna ești atât de fericit? 

Sincer să fiu, da, Annette. Consider orice alternativă la 
starea de fericire inacceptabilă. 

Sara îl privi pe Solomon. Îi admira filozofia de la care 
nu se abătea niciodată si care îl făcea să caute întotdeauna 
numai lucruri care îl făceau să se simtă bine. Şi-ar fi dorit 
să îi semene mai mult. 

— Inacceptabilă? spuse Annette. Sună ca si cum 
aceasta ar fi opțiunea ta. 

Chiar este. Întotdeauna. 

Privind fata extrem de atentă a lui Annette, care îi 
sorbea cuvintele din cioc lui Solomon, Sara își aminti 
de nenumăratele momente în care discutase ea însăși cu 

Solomon despre acest subiect. De aceea, Sara putea ghici 
cu destulă certitudine ce avea să spună în continuare 
Annette, întrucât îi spusese ea însăși aceleași cuvinte de 
atâtea ori înainte: 

— Dar, Solomon, uneori lucrurile se petrec pur si 
simplu. Nu le poţi controla întotdeauna. Vrei nu vrei, în 
viaţă se petrec și lucruri care te fac să te simţi rău. 

Stiu că uneori asa pare, Annette, dar te asigur că 
nu există nici cea mai mică farama de adevăr în aceasta 
afirmaţie. În timp, vei ajunge să înţelegi că tu poți controla 
întotdeauna ceea ce simţi. 

Sara ştia că Solomon avea dreptate, întrucât îşi 
demonstrase de nenumărate ori sieși că îşi poate schimba 
gândurile, si implicit starea de spirit. Dar în timp ce o 
asculta pe Annette discutând cu Solomon, nu putea să nu 
îşi aducă aminte de moartea mamei lui Annete, gândin- 
du-se cât de îngrozitor trebuie să i se fi părut acesteia și 
cât de imposibil trebuie să fi fost să se concentreze la ceva 
frumos în acea perioadă. 

— Dar, Solomon, protestă Annette. 

Sara isi trase genunchii la piept si isi sprijini barbia 
de ei. Îşi închise ochii, anticipând întrebarea dureroasă pe 
care avea să i-o pună Annette lui Solomon în legatura cu 
moartea mamei sale. 

— Dar, Solomon, continuă Annette, cum ne-am putea 
simți bine eu și cu Sara în timp ce ne dăm cu franghia de 
pe această platformă ştiind că prietenul nostru Seth, cel 
care a construit-o, nu mai are voie să se joace cu noi? 

Sara isi deschise ochii și o privi uimită pe Annette. 
Situaţia teribilă și imposibil de controlat la care făcea 

referire nu era moartea mamei sale, ci izgonirea lui Seth 
din căsuţa din copac! 

Solomon o privi pe Sara zâmbind. În mod evident, 
savura revelaţia ei. 

Sara nu înţelegea cum, dar i se părea că Annette reușise 
să lase undeva în spate moartea mamei sale. Solomon 
discutase multe ore cu Sara despre puterea reorientării 
atenţiei către alte lucruri, dătătoare de viata, pentru a se 
simţi bine în momentul prezent, dar până acum Sara nu 
intelesese niciodată foarte limpede ce dorise să spună. 

Se sprijini de copac, dornică să asculte cu atenţie 
explicaţiile lui Solomon, pe care le auzise ea însăşi data 
trecută, referitoare la conexiunea cu Fluxul Bunăstării 
indiferent de ceea ce se întâmplă în experienţa ta curentă și 
despre controlul asupra sentimentelor tale prin controlul 
felului în care iti directionezi atenţia. 

Solomon începu: Tot ce se petrece este un lucru bun. 

Sara şi Annette îi sorbeau literalmente cuvintele din 
gură lui Solomon. Niciuna nu spuse nimic. Cu siguranţă, 
atenția lor era focalizată sută la sută asupra lui. 

Lucrurile pe care voi le numiţi „bune” sunt bune tocmai 
pentru că vă fac să vă simţiţi bine atunci când vă focalizati 
asupra lor. În mod natural, ele atrag apoi alte lucruri bune 
în viata voastră. Lucrurile pe care voi le numiti ,,rele” sunt 
si ele bune, pentru că vă permit să ştiţi ce anume v-aţi dori 
în locul lor, respectiv care sunt lucrurile pe care le considerați 
„bune” Din cauza sentimentelor neplăcute pe care le 
simțiți în prezența lor, ele vă fac să deveniți mai conștiente 
de adevăratele voastre dorinţe. În clipa în care o dorință 
se naşte in voi, binele începe deja să curgă către voi, căci 

orice dorință asupra căreia iti focalizezi atenția înseamnă o 
cerere adresată Universului căreia acesta îi răspunde. Tot ce 
vă mai rămâne de făcut în acest caz este să descoperiţi cum 
îi puteți permite dorinței voastre îndeplinite să ajungă la 
voi. Aceasta este cheia, marele secret: acceptarea binelui care 
vă este oferit. 

Sara zâmbi ascultându-l pe Solomon. Nimic nu-i 
plăcea mai mult pe lume decât să îl asculte pe acesta 
explicând cum funcţionează lucrurile. Solomon îi spusese 
nu odată că nu poţi preda o învăţătură prin cuvinte si 
că singurul maestru adevărat este experiența directă 
sau viata. Desigur, situaţia ideală este cea care combină 
explicaţiile în cuvinte cu experienţa de viaţă. De aceea, 
Sarei îi plăcea la nebunie să asculte explicaţiile lui Solomon 
care corespundeau cu experiențele ei de viata. De pildă, 
îşi aminti că Solomon îi spusese odată că nu poți sti 
niciodată mai clar ce anume iti dorești decât atunci când 
renunti la ceva ce nu iti doreşti cu adevărat. Solomon îi 
explica acelasi lucru lui Annette, dar in cuvinte diferite: 
Atunci când o dorință nouă se naste in tine, Universul îi 
răspunde întotdeauna. Tot ce iti mai rămâne de facut este să 
descoperi cum o poți lăsa să vină la tine. 

Personal, numesc acest proces: Arta Acceptării, continuă 
Solomon. 

— Ce anume trebuie să acceptăm de fapt? întrebă 
Annette, nelămurită. 

Ceea ce consideraţi că este bun pentru voi: Luciditatea 
Gândirii, Forța Vieţii, Bunăstarea, Sănătatea, Echilibrul, 
Puterea de Concentrare, Abundenta, întoarcerea lui Seth la 
căsuţa din copac... 

— Deci, tu spui că este ceva bun atunci când se 
întâmplă ceva rău, cum ar fi interdicţia lui Seth de a mai 
veni aici, întrucât ne ajută să ne dăm seama ce anume 
ne dorim cu adevărat, respectiv situația de dinainte, dar 
mult mai intens decât până acum? 

Exact! 

— Bine, dar nu ar fi fost mai bine dacă Seth nu ar fi 
primit deloc această interdicţie? 

La prima vedere poate părea astfel, dar lucrurile nu 
prea stau așa, întrucât acest nou contrast vă ajută să vă 
definiti mult mai limpede decât înainte ce anume vă doriți. 
Fără acest contrast, voi ati rata distracţia focalizării asupra 
lui, şi implicit progresul vostru către o situație mai bună 
decât înainte. 

Annette nu părea convinsă. 

— Ştiu și eu, Solomon... 

Vedeţi voi, fetelor, partea cea mai frumoasă a minunatei 
voastre vieți fizice este tocmai definirea noilor voastre dorinţe. 
Voi, oamenii, sunteți un fel de pionieri în această lume. 
Voi sunteți cei care decideti încotro doriţi să va indreptati, 
după care tot felul de forte ale Universului vă ajută să vă 
indepliniti această dorință. 

Sara zâmbi. Îşi aminti cum numise Solomon cu o 
altă ocazie aceste forte universale: „Zânele Universului”. 

Solomon o privi pe Sara. Am putea numi aceste forte 
Zânele Universului. 

Sara chicoti. Îi plăcea la nebunie când Solomon îi 
citea gândurile. 

— Tot nu înţeleg, se planse Annette. Mie mi se pare 

De pildă, continuă Solomon, dacă v-aţi putea adresa 
direct Zânelor Universului în legătură cu actuala situație 
în care vă aflaţi, ce le-aţi spune? Ce dorinţă ati dori să vi se 
îndeplinească? 

— Am vrea ca Seth să se poată întoarce la căsuţa din 
copac, spuse Annette. 

Foarte bine. 

— Dar, Solomon, ajungem de unde am plecat, 
adică... 

Ai perfectă dreptate în această privinţă, Annette. De 
aceea, voi reformula întrebarea: ati mai dori să le cereți 
Zânelor şi altceva? | 

— Am vrea ca trupul lui Seth să se vindece, adauga Sara. 

— Asa este, dar, Solomon, protestă din nou Annette, 
am ajuns tot de unde am plecat, ceva de genul: ce rost 
are să te ranesti numai ca să te vindeci, sau ce rost are să 
primeşti interdicția de a mai veni aici numai pentru ca 
interdicția să iti fie apoi anulată? Nu pricep! 

Sara se încruntă. Annette avea dreptate. 

Ei bine, fetelor, ce-ar fi să vă gândiţi o vreme la acest 
subiect. Primul pas ar consta in a descoperi ce dorințe noi 
au apărut în voi ca urmare a acestei situații, astfel încât să 
nu mai ajungeţi din nou în punctul din care ati plecat. Ce 
anume vă doriți acum, într-o măsură mai mare ca oricând 
înainte? Până când veți găsi răspunsul, cred că voi reflecta 
eu însumi la acest subiect dintr-o perspectivă mai înaltă. Cu 
aceste cuvinte, Solomon isi luă zborul. 

Fetele se privira uimite. 

— Mulţumesc mult, Solomon, ne-ai ajutat foarte 
mult! spuse Annette pe un ton ironic. 


138 


— Da, spuse și Sara, zâmbind. 

— Ei bine, ce ne dorim ACUM? repetă Annette 
întrebarea lui Solomon. 

— Eu una vreau ca Seth să se întoarcă! începu Sara. 

— lar eu doresc să se vindece complet, adauga 
Annette. 

- Şi să nu rămână cu cicatrice, continuă Sara. $i aș 
mai vrea ca părinţii lui să îl lase în pace să facă ce vrea. 

— Da, fu de acord Annette. Şi eu mi-aş dori ca adulții 
să nu ne mai trateze ca pe niște copii. La urma urmelor, 
ştim mult mai multe decât cred ei că știm. 

— Așa este, confirmă Sara. $i să aibă mai multă 
încredere în noi. 

— Şi să ne asculte într-o mai mare măsură ideile. 

— Să nu ne mai domine atât de tare. 

— Să ne lase mai multă libertate. 

Sara şi Annette se priviră. 

— Păi, mie mi se pare că ne-am cam lămurit ce ne 
dorim. Ştiu că ne-am gândit şi până acum la aceste lucruri, 
dar niciodată atat de clar ca acum, spuse Annette. 

— Așa este, spuse și Sara. A fost super. 

Solomon se întoarse şi ateriză din nou pe 
platformă. 

Ei bine, fetelor, din înălțimile în care m-am ridicat, 
am ajuns la concluzia că dorințele voastre au ajuns pe un 
nivel nou, calitativ superior. As zice chiar că ati parcurs 
perfect Pasul Unu. 

Sara şi Annette zâmbiră. 

Asta înseamnă că a sosit momentul să trecem la 
Pasul Trei. 

— La Pasul Trei? se miră Annette. Păi, ce s-a întâmplat 
cu Pasul Doi? 

Pasul Doi nu este treaba ta, Annete. Este treaba Zânelor 
Universului. Iată cum funcționează mecanismul: Pasul 
Unu constă în a cere ceva. Pasul Doi reprezintă răspunsul 
Zânelor Universului. În sfârșit, Pasul Trei constă în a intra 
într-o stare de receptivitate pentru a primi ceea ce aţi cerut. 

Vedeți voi, fetelor, contrastul minunat al timpului 
și spațiului face ca dorințele să se nască în voi. De îndată 
ce o dorință se naşte, chiar dacă nu îi dati glas, Zânele 
Universului o aud si trec pe loc la îndeplinirea ei. 

— Solomon, ele răspund la toate dorinţele? 

Absolut la toate, Annette, fără nicio excepție. 

— Hm, nu prea îmi vine să cred. Ştim amândoi că 
oamenii cer o sumedenie de lucruri pe care nu le primesc. 

Este foarte adevărat, Annette, dar asta numai dintr-un 
singur motiv. Ei nu intră în starea receptivă de care vorbeam 
si nu observă faptul că Universul le-a îndeplinit dorința. 

Uneori este nevoie de ceva efort pentru a intra in aceasta 
stare receptiva. De regula însă, nu este deloc dificil. Tot ce 
trebuie să faceți este să căutaţi un gând pozitiv până cand 
il găsiți. În continuare, căutați un gând care vă face să vă 
simtiti chiar mai bine decât primul. Dacă veți continua cu 
acest proces, veți ajunge în scurt timp la starea de receptivitate 
de care vorbeam. 

— Dar, Solomon, ce se întâmplă dacă încercăm, dar 
pur si simplu nu putem găsi un astfel de gând? 

Atunci dati-va cu frânghia voastră si gândiți-vă la alte 
lucruri. Lucrul cel mai important este să vă deschideţi în 
fata binelui oferit de Univers. De aceea, dacă nu reusiti să 
vă simtiti bine din cauza unui anumit gând, atunci treceţi 
la altul, care vi se pare mai reconfortant. 

Și retineti: până cand nu veți fi absolut sigure că v-aţi 
deschis suficient de mult, nu încercaţi să faceți ceva. Vă 
doresc distracție plăcută, încheie Solomon, părăsind brusc 
platforma. 

— Cred că mai bine ne-am da cu frânghia, spuse 
Annette, fără prea mult entuziasm. 

— Da, aşa cred și eu, îi răspunse Sara. 

Niciuna din fete nu era prea încântată la gândul să 
se dea fericite cu franghia în condiţiile în care Seth nu se 
putea bucura împreună cu ele. 

— Dacă nu facem altceva decât să ne plangem de 
milă, nu cred că îl vom ajuta cu ceva pe Seth. 

— Asa este. Vrei să te dai tu prima? spuse Sara, 
întinzându-i frânghia Annettei. 

— Bine, spuse Annette, punându-și piciorul în 
interiorul lasoului de la capătul de jos al acesteia. 

Luă frânghia în mâini și se aruncă deasupra râului. 
Nu îşi mai desprinse însă mâinile și nu se lăsă cu capul 
în jos. Se limită doar să se balanseze de câteva ori. Sara o 
privi de pe platformă, întrebându-se de ce nu face Annette 
trucurile ei obişnuite. 

Dintr-odata, Annette isi scoase plină de entuziasm 
piciorul din lasou și sări pe malul opus. 

— Sara, Sara! strigă ea de jos. Am o idee! Vrei să te 
învăţ cum să zbori cu capul în jos? 

Sara simţi cum o cuprinde entuziasmul. 

— Da! îi răspunse ea fericită. 

— Bine, în acest caz va trebui să cobori. 

— Să cobor? Sara se simți dezamăgită. 

— Bine, dar vreau să îmi dau drumul de sus. 

— Ştiu, şi o s-o faci la momentul potrivit, dar până 
atunci va trebui să cobori. 

Sara cobori scara. Annette își sufleca pantalonii. 

— Ce faci? o întrebă Sara. 

— Va trebui să intrăm în apă. Eu am învățat să atârn 
cu capul în jos pe frânghie într-o sală de sport. Va trebui 
să începi prin a practica simpla atârnare de frânghie, fără 
să te tii cu mâinile de ea, înainte de a putea sări din copac. 
Trebuie să începi cu prima lecţie, Sara, şi abia apoi vei 
putea trece la avansați. 

— Oh, spuse Sara dezamăgită, desi era convinsă că 
Annette avea dreptate. Annette, nu știu dacă e o idee 
foarte bună să intrăm în apă. Râul este destul de adânc 
în anumite locuri, iar curentul este mai puternic decât iti 
imaginezi. 

Annette se uită la apă. 

— Cred că ai dreptate, Sara. 

Sara era încântată că Annette nu i-a pus la îndoială 
opinia, având o încredere necondiționată în ea, dar atunci 
ce era de facut? 

— În cazul acesta, cum facem? spuse Annette. Este 
prea periculos să te lași cu capul în jos direct de pe 
frânghie, şi la fel de periculos să o facem aici, jos. 

— Ei bine, acum ştim ce nu ne dorim, continuă 
Annette, ca și cum ar fi dorit să repete ceea ce tocmai 
învățase de la Solomon. Nu ne dorim ca tu să iti rupi 
gâtul căzând de pe frânghie, dar nici să fim duse la vale 
de curentul râului. Ceea ce ne dorim este o altă frânghie. 
Sara, mai ştii vreo frânghie care atârnă dintr-un copac, 
dar nu deasupra râului? 

Sara se gândi o vreme. 

— Da, spuse ea fericită. Există o frânghie care atârnă 
dintr-un copac chiar în curtea casei mele. Are un cauciuc 
vechi care atârnă de ea, dar am putea scăpa ușor de el”. 

„Atunci, să mergem, îi spuse Annette bucuroasă. 
Hai să vedem cum arată franghia ta. 

Fetele igi adunară lucrurile şi alergară către casa Sarei. 

— Fi bine, iat-o, îi spuse Sara cu respiraţia tăiată, 
lăsându-și lucrurile pe iarbă. 

Începu imediat să dezlege nodul gros care lega 
cauciucul de frânghie. 

— Ce zici? Crezi că vom putea da jos acest cauciuc? 

— O, Sara, las-o baltă. Frânghia este, oricum, prea 
scurtă. Ar trebui să fie mult mai lungă ca să poţi atârna de 
ea. Franghia ta nu este bună. Va trebui să găsim alta. 

Sara se simţi extrem de dezamăgită. Era gata să 
încerce chiar acum atârnarea cu capul în jos. 

— Bănuiesc că l-am putea întreba pe profesorul de 
sport dacă nu putem folosi una din franghiile din sala de 
gimnastică de la școală. Cred că de acolo a luat si Seth 
frânghia pe care a folosit-o pentru căsuţa din copac. 

— Da, sigur, îi răspunse Annette sarcastică, si probabil 
peste un an, după ce părinţii noştri vor fi completat cel 
puţin o mie de cereri, iar şcoala va fi cumpărat plase de 
siguranță si asigurări de sănătate, precum şi personal 
profesionist de asistenţă, vom obţine în sfârșit permisiunea 
de a ne folosi de frânghie. 

— Păi, este întotdeauna ușor să iti imaginezi ce nu 
va merge bine si ce nu-ţi doreşti. Cred că ar trebui să 
încercăm gsi varianta opusă, după cum ne învaţă in 
permanență Solomon. Cred că ar trebui să discutăm 
despre noua noastră dorinţă. 

— Ne dorim o frânghie, si asta chiar acum! spuse 
Annette, râzând. 

— Ne dorim o frânghie suficient de lungă, intra Sara 
în jocul Annettei. 

— Ne dorim o frânghie mare, fină si mătăsoasă, o 
completă Annette. 

— Dorim ca aceasta să atârne de un copac, sau... 

— Sau de un pod, sau... 

— Sau de cer... 

Fetele râseră. 

— Da, grozav. Ne dorim un cârlig uriaş prins de cer, 
spuse Annette. 

— Un cârlig uriaş! exclamă Sara. Ştiu eu unde există 
un astfel de cârlig, și are și o frânghie foarte lungă prinsă 
de el: în hambarul familiei Wilsenholm. Mi-am adus 
aminte! L-am văzut când am luat scara ca să salvez puiul 
de pisică al doamnei Wilsenholm! 

— Unde este hambarul acesta, Sara? Hai să mergem la el. 

— Ştii, e chiar distractiv, spuse Sara. Facem exact ce 
ne-a învăţat Solomon. Mai întâi, ne-am gândit la ce nu ne 
dorim, respectiv la căderea mea de pe frânghie, rupându- 
mi gâtul sau fiind dusă la vale de curentul râului. În acest 
fel, am înţeles mai clar ce anume ne dorim. Cu cât ne-am 
gândit mai mult la această dorință, cu atât mai limpezi 
au devenit gândurile noastre, până când am ajuns la 
concluzia că avem nevoie de o frânghie perfectă pentru a 
practica pe ea. Acum, tot ce mai avem de făcut este să ne 
asigurăm că vom accepta darul Universului pentru noi. 

— Ei bine, mie mi se pare că suntem destul de receptive 


în acest moment. Ne simţim foarte bine, iar tu ţi-ai adus 
aminte de frânghia din hambarul familiei Wilsenholm. 

— Da, dar gândul de a intra în hambarul altcuiva fără 
a-i cere permisiunea nu mă face deloc să mă simt la fel de 
bine. Pe de altă parte, nu-mi vine nici să îi bat domnului 
Wilsenholm la ușă pentru a-i cere permisiunea. 

— Atunci, ce facem? 

— Cred că va trebui să amânăm pentru o vreme 
acţiunea. Oricum, s-a făcut cam târziu. Hai să ne întâlnim 
mâine la căsuţa din copac. O să îl întrebăm pe Solomon 
cum trebuie să procedăm. 

— S-a făcut. Ne vedem mâine. 


y pe 

CAPITOLUL 21 
Naşterea unei dorinţe 


ara se gândi toată seara la frânghia din hambarul 

domnului Wilsenholm, şi de-abia aştepta să 
încerce atârnarea cu capul în jos pe ea. La început, 
singurul lucru care o atrăgea era ideea de a zbura cu 
capul in jos si cu brațele întinse lateral, la fel cum făcuse 
Annette prima dată, dar între timp Sarei îi venise ideea 
de a profita de moment pentru a învăța toate trucu- 
rile pe care le ştia Annette, dacă aceasta era dispusă să 
i le predea. 

A doua zi după şcoală, fetele se duseră la căsuţa din 
copac. Nu apucară bine să se aşeze pe platformă când 
apăru Solomon. Vă salut, micutele mele păsărele. Vad că 
între timp ati clocit o dorință nouă, care a devenit cât se 
poate de clară. 

Sara si Annette râseră. 

— O, Solomon, suntem atât de fericite să te vedem! 
începu Annette. Într-adevăr, am clocit o dorință nouă, 
dar nu ştim cum să o transformăm în realitate. 

Ei bine, aceasta nu este treaba voastră, Annette. După 
părerea mea, voi v-aţi făcut perfect datoria: ati dat naştere 
unei dorințe noi. 

— Dar, Solomon, nu am facut nimic încă! Mai sunt 
atâtea lucruri de făcut înainte de a... 

Annette, sunt de acord că urmează să se petreacă încă 
foarte multe lucruri, dar cel mai important dintre ele a fost 
deja făcut. Voi ati dat naştere unei dorinţe clare si focalizate. 
În continuare, tot ce mai trebuie să faceți este să acceptaţi ca 
ea să vă fie îndeplinită. 

— Solomon, cine te ascultă ar putea crede că lucrurile 
sunt cât se poate de simple: nu trebuie decât să vă 
deschideţi, să acceptaţi si să permiteti. Nu crezi totuşi că 
ar trebui să şi FACEM ceva? 

De îndată ce o dorinţă a fost clocită, cel mai important 
lucru pe care il puteți face este să îi permiteti manifestarea. 
Acest lucru devine posibil numai atunci când gândul la ea 
vă face să vă simtiti bine. O altă alternativă constă în a nu 
vă mai gândi deloc la ea. De fapt, singurele momente în care 
opuneti rezistență în fata binelui pe care vi-l oferă Universul 
sunt cele în care nu vă simtiti bine. 

Dacă aș fi în locul vostru, eu as FACE orice ce mi-ar 
trece prin minte care să mă facă să mă simt bine. 

— Să înțeleg că nu ai alerga prin tot orașul încercând 
să găseşti o frânghie lungă pe care să faci exerciţii? 

Ei bine, as putea face şi asta, dar numai dacă mi s-ar 
părea amuzant. Dacă nu mi s-ar părea amuzant, as face cu 
totul altceva. Am remarcat în timp că atunci când sunteți 
fericite, piesele de puzzle au tendința să se aranjeze de la sine 
la locurile lor. Practic, vă împiedicaţi pur si simplu de ele. 

Cărarea se desfășoară încontinuu în fata voastră. Îmi amintesc 
perfect că Sara a trecut de câteva ori prin acest proces. 

Auzindu-si numele, Sara tresări. În timp ce Solomon 
vorbea, se scufundase adânc în gândurile ei, amintindu-și 
de lucrurile miraculoase care i se întâmplaseră ei și lui 
Seth. Trecusera împreună prin atâtea situaţii aparent 
imposibile, dar care se terminaseră cu bine după ce 
căutaseră împreună modalități de a se simţi bine, fără a 
încerca din răsputeri să influențeze în vreun fel lucrurile. 
Ce-i drept, problemele cu care se confruntaseră atunci 
erau mult mai importante decât simpla găsire a unei 
franghii de care să se agate cu capul în jos. 

— Solomon, spuse ea, acest mecanism funcționează 
mai bine dacă iti dorești foarte tare ceva? 

Sara, mecanismul funcționează întotdeauna, indiferent 
dacă dorinţa ta este mare sau mică. Am observat însă că 
cu cât dorința voastră este mai mare, cu atât mai intensă 
devine tendința voastră de a găsi modalități de a vă simţi 
bine. Mecanismul funcționează cu atât mai rapid cu cât 
vă simtiti mai bine, întrucât cu cât vă simtiti mai bine, cu 
atât mai deschişi deveniți in fata binelui pe care vi-l oferă 
Universul ca răspuns la dorința voastră. 

De regulă, cea mai bună cale de a ajunge rapid la 
aceasta stare de deschidere interioară constă în a te gândi la 
dorința ta şi la motivele care au stat la baza ei. 

Annette vorbi încet, alegându-și cu atenţie cuvintele: 

— Îmi doresc să găsim o frânghie puternică şi groasă, 
întrucât vreau ca Sara să fie într-o deplină siguranţă atunci 
când va atârna cu capul în jos. 

Foarte bine, Annette, spuse Solomon, zâmbind. 

— Iar eu îmi doresc să găsim o frânghie puternică si 
groasă DEOARECE vreau să învăţ să zbor cu capul in 
jos, la fel ca Annette, o completă Sara cu entuziasm. 

— Şi DEOARECE sunt foarte multe lucruri amuzante 
pe care le putem face pe frânghie, pe care nu le-am mai 
încercat nici eu de foarte multă vreme, adăugă Annette. 

— $i DEOARECE vreau si eu să învăţ toate aceste 
lucruri amuzante, si mai vreau să pot zbura pe frânghie 
cu capul în jos atunci când Seth va reveni printre noi. 

Sara si Annette straluceau de fericire, lăsându-se duse 
de valul entuziasmului lor. 

Solomon le zâmbi. Ei bine, fetelor, ceea ce aţi făcut 
adineauri a fost să practicaţi în condiţii ideale Arta Acceptării. 
Ati observat cât de bine vă simtiti doar gândindu-vă la 
ceea ce vă doriţi, chiar dacă nu FACEŢI nimic concret in 
această clipă? 

— Da, Solomon, a fost cu adevărat distractiv. lar 
atunci când vom ajunge să si FACEM ceea ce ne-am 
propus, va fi SI MAI amuzant. 

Nu am NICI cea mai mică îndoială. Sunt întru totul 
de acord cu voi. Între timp, cred că mă voi duce să mă bucur 
de apusul soarelui. Conversatia noastră m-a desfătat la 
culme, bunele mele diavolițe! neînaripate. 

— A spus diavolite, sau mi s-a părut mie? râse Annette. 

— Da, așa a spus. Este atat de amuzant, îi răspunse 
Sara veselă. 

Sara si Annette se dădură pe rând cu franghia. Sara 
se dădu prima și ateriză perfect pe malul opus al râului, 
după care reveni la baza copacului si privi zborul Annettei, 


1 Joc de cuvinte în textul original: fiend — diavoliţă, prin comparaţie cu friend — prieten(ă). 

încercând să surprindă toate detaliile tehnicii perfecte 
a acesteia. Pentru o clipă, simți o anumită nerăbdare. 
De-abia aștepta să poată zbura gi ea cu capul în jos. Hm, 
se gândi ea, nu practic acceptarea. Îşi dădea seama că acest 
sentiment de nerăbdare nu o făcea să se simtă foarte bine. 
„Mă rog, nu va trece mult și voi putea zbura şi eu la fel 
ca ea”, își spuse ea cu voce tare, timp în care sentimentul 
de disconfort aproape că dispăru. „Ce frumos zboară, 
continuă ea. Este atat de drăguță că dorește să mă 
înveţe şi pe mine această tehnică.” După aceste cuvinte, 
sentimentul de disconfort dispăru cu totul, iar Sara se 
simţi din nou minunat! 

Annette ateriză perfect, ca de obicei, după care fetele 
isi strânseră lucrurile și o porniră pe cărare. Drumul 
până la şosea nu era deloc lung, dar cărarea făcea diferite 
ocolisuri, şi întotdeauna li se părea o aventură să meargă 
pe ea. Fetele sporovăiră fericite de-a lungul întregului 
drum, pasind în siguranță prin pădurea întunecată, 
întrucât cunoșteau fiecare buştean peste care trebuiau să 
sară și fiecare tufis de care trebuiau să se ferească. 

Când ieșiră în strada principală, îşi mijiră ochii ca să 
se obisnuiasca din nou cu lumina puternică. 

— Fereşte-te! strigă Annette speriată, reușind să evite 
în ultima clipă coliziunea cu cineva care se afla chiar la 
ieșirea cărării şi care părea să stea ghemuit. 

— Doamnă Wilsenholm! strigă Sara. Ati păţit ceva? 

— Nu am patit nimic, Sara, râse doamna Wilsenholm. Este 
o zi minunată, asa că m-am decis să merg, pe jos până la piaţă. 
Din păcate, mi-am încărcat prea tare plasele, iar una dintre ele 
s-a rupt, iar cumpărăturile mi s-au împrăștiat pe jos”. 

Sara si Annette o ajutară să adune conservele, sticlele 
si portocalele împrăștiate pe tot drumul. Nu era de mirare 
că doamnei Wilsenholm i se rupsese plasa, se gândiră ele. 

— Le-am putea pune în rucsacurile noastre cu cărți, 
se oferi Sara. Cred că dacă le-am împărţi în mod egal, am 
avea destul spațiu pentru toate lucrurile. 

— Bună idee, fu de acord Annette. 

Doamna Wilsenholm le privi pe fere cum bagă 
cumpărăturile ei în rucsacurile lor. 

— Ce să zic, fetelor, cu siguranță mi-ati salvat ziua. 
Sara, mie mi se pare ca esti zâna mea bună. Ori de cate 
ori am nevoie de ajutor, îmi ieși în cale. Nu cred însă că 
am cunoscut-o pe prietena ta. 

— O, scuzati-ma, spuse repede Sara. Doamnă 
Wilsenholm, aceasta este prietena mea, Annette. Annette, 
ti-o prezint pe doamna Wilsenholm. 

Annette îi zâmbi politicoasă, apoi o privi pe Sara. 
Fetele reușiră să își păstreze calmul interior, dar în sinea 
lor fierbeau. Solomon tocmai le spusese că piesele de 
puzzle se vor aranja de la sine si că se vor împiedica pur și 
simplu de ele, dar asta era prea de tot! 

Sara şi Annette isi pusera rucsacurile în spate si o 
porniră la drum, alături de doamna Wilsenholm. Sara 
zâmbi la gândul imaginii ciudate pe care o alcătuiau 
împreună, dar pe stradă nu mai trecea nimeni. 

— Aceste rucsacuri sunt grozave, spuse doamna 
Wilsenholm. Ce invenţie minunată. Noi nu aveam asa 
ceva când eram copii. Ce-i drept, nici nu trebuia să ducem 
în fiecare zi un morman de cărți cu noi. Hm, înclin să 
cred că rucsacurile voastre sunt foarte grele. Îmi pare rău 
că v-am încărcat și mai tare. 

— O, stati liniştită, doamnă, nu sunt deloc atât de 
grele. De altfel, rucsacurile sunt create special ca să poată 
transporta în siguranță greutăți mari. Ne bucurăm că vă 
putem fi de folos. 

— Ce casă frumoasă spuse Annette, când ajunseră in 
curtea casei doamnei Wilsenholm. Doamne, ce grădină 
superbă. Parcă ar fi un parculet. Mi se pare MINUNATĂ! 

Annette nu-și dăduse seama cât de mult îi lipseau 
parcurile imense și peluzele frumos îngrijite din fosta ei 
viata de la oraș. Majoritatea locuitorilor din orăşelul Sarei 
erau oameni mai degrabă pragmatici. Cei mai multi dintre 
ei reușeau să scape de buruieni tunzandu-si ocazional 
gazoanele sau dând drumul animalelor să pască în curte, 
dar nu prea aveai ocazia să vezi grădini frumos îngrijite în 
acest oraș. Singurele flori care puteau fi văzute prin curțile 
oamenilor erau cele sălbatice, care creşteau la întâmplare, 
fără nicio îngrijire specială. De aceea, Annette privi cu 
încântare grădina superbă a doamnei Wilsenholm, parcă 
neputându-și sătura sufletul și savurând fiecare detaliu. 

Doamna Wilsenholm înflori de fericire. Era foarte 
mândră de grădina ei, iar aprecierea lui Annette era în 
mod evident sinceră si neprefăcută. 

— Ei bine, mă bucur că iti place grădina mea, Annette. 
Cei mai mulţi dintre oamenii de pe aici nu prea au ochi 
pentru așa ceva. Ce-i drept, nici eu nu am plantat aceste 
flori pentru altcineva, ci pentru propria mea încântare. 
Lăsaţi-vă bagajele pe veranda si haideţi să vă prezint 
locurile. 

Sara zâmbi. Annette pare să o fi cucerit de tot pe 
doamna Wilsenholm, se gândi ea. 

— Haideţi in spate, fetelor. Vreau să vă arăt rondurile 
cu crini şi grădina de legume. 

Hm, îşi spuse Sara, nu știam că are un rond cu crini si 
o grădină de legume. Se simţi ușor tristă că nu fusese mai 
atentă la grădina superbă a doamnei Wilsenholm. Privind 
interesul sincer al lui Annette si fericirea spontană cu care 
îi răspundea doamna Wilsenholm, își dori să fi fost mai 
conștientă de frumuseţea locului. 

Annette asculta cu interes toate explicaţiile doamnei 
Wilsenholm si exclama de încântare ori de cate ori 
descoperea o nouă minunatie. Sara le urma de la spate, 
fără să simtă vreun interes fata de plante, dar fericită să 
constate cât de bine se simțeau împreună prietena ei si 
doamna Wilsenholm. 

— Ce se petrece acolo? întrebă Annette, arătând către un 
loc mai îndepărtat, de la capătul proprietății. 

— Ei bine, în sfârșit am reușit să îl conving pe domnul 
Wilsenholm să construiască o piscină, îi răspunse femeia. 
Mi-am dorit întotdeauna una. Nimic nu mi se pare mai — 
relaxant decât mișcările făcute în apă. Ştii, gravitația lasă urme 
adânci asupra oaselor bătrâne și obosite. Mă rog, nu cred că ai 
de unde să știi, dar te asigur că așa este. În apă, greutatea pare — 
să dispară. Ştii, eram o înotătoare destul de bună în tinerețe. 

— Aţi participat inclusiv la competiţii? o întrebă 
Annete, fascinată. 

— O, da, îi răspunse doamna Wilsenholm. 

— Mă înnebunesc după așa ceva. Aveţi și trofee? 

— Da, am, chiar destul de multe, ca să fiu sinceră. 
Nu prea mai știu pe unde au ajuns, dar am cu siguranță 
un scrin plin cu trofee pe undeva. Ultima dată când l-am 

văzut, cred că era în hambar. Ai participat la competiţii 
de înot, Annette? 

— Nu, doamnă, nu te înot, ci de gimnastică. Practic 
gimnastica acrobatică de când eram mică, dar mi-ar 
plăcea foarte tare să particip şi la concursurile de înot. 

Hambarul! strigă Sara în mintea ei. Unde este 
_hambarul? În timp ce Annette şi doamna Wilsenholm 
discutau despre înot, Sara simţi o stare de panică: 
hambarul dispăruse! 

— Doamnă Wilsenholm! spuse ea. Ce s-a întâmplat 
cu hambarul dumneavoastră? 

— O, vechitura aia. Domnul Wilsenholm l-a dezafectat, 
Sara. Exact în locul lui este construită piscina. 

Sara şi Annette se priviră. Amândouă simțeau că li se 
trântise o ușă în nas. 

— O, spuse Sara dezamăgită. 

— Păi, cred că ar trebui să mergem, spuse si Annette. 
Vă mulţumim pentru tur, doamnă Wilsenholm. Aveţi 
un domeniu cu adevărat minunat. Mi-a făcut o plăcere 
enormă să îl vizitez. 

— Poti reveni oricând, Annette. La fel si tu, Sara. Vei 
fi intotdeauna binevenite in gradina mea. 

— Va mulțumim, spuse Annette. 

Sara zâmbi si dădu din cap. Se simţea atât de 
dezamăgită încât nu avu puterea să spună nimic. Fetele se 
îndreptară apoi pe alee către poarta mare din metal. 

— Ei bine, asta e! spuse Sara. 

— Da, ne vedem mâine la căsuţa din copac, îi răspunse 
Annette. | 


— Bine. Pe mâine. 

CAPITOLUL 22 
Cum să ii în starea de receptivitate 


ara se așeză pe platforma din fata casutei din 

copac, asteptand-i pe Annette si pe Solomon. 
Ştia că Seth nu va veni. Sarei i se părea îngrozitor că se 
obişnuise până într-atât cu absenţa lui Seth. Nene, nu 
sunt prea bine dispusă, îi spuse ea. 

— Ai ajuns deja? auzi Sara vocea Annettei de 
dedesubt. 

— Da, vino sus, îi răspunse Sara. 

Annette se urcă pe scară și se întinse pe platformă, 
chiar lângă Sara. Niciuna din fete nu spuse nimic. 

Sara se lăsă pe spate, cu capul lângă capul Annettei. 

— Ei bine, Annette, arăţi la fel de dezamăgită cum 
mă simt eu, îi spuse ea. 

— Sper că nu arăt la fel de dezamăgită cum mă simt 
eu, rase Annette. Sara, ce nu este în regulă cu noi? Parcă 
nu am fi noi insine. 

— Pai, banuiesc ca am fost atat de sigure de noi si 
de soluția pe care am găsit-o încât... Eram convinse că 

întregul Univers va coopera cu noi, exact așa cum ne 
spusese Solomon. După care toată această fantezie a fost 
dată peste cap. Lucrurile s-au petrecut de parcă i-am fi 
spus doamnei Wilsenholm: ,O, doamnă Wilsenholm, 
putem folosi frânghia mare din hambarul dumneavoastră 
pentru a învăța să facem acrobatii pe ea?’, iar ea ne-ar fi 
răspuns: O, nu, fetelor, si ca să fiu sigură că nu o veţi face, 
voi dispune imediat dărâmarea hambarului!” 

Fetele începură să râdă. 

Solomon pluti în jos și ateriză pe platformă. Bună, 
fetelor! 

Fetele tresarira. 

— Buna, Solomon! 

Este foarte important sa ingelegeti că Universul nu 
lucrează niciodată împotriva voastră. Orice s-ar întâmpla, 
totul conspiră exclusiv în favoarea voastră, nu invers. 

— La început, asa ni s-a părut și nouă. Am dat nas în 
nas cu doamna Wilsenholm la scurt timp după ce mi-am 
adus aminte de franghia din hambarul ei. Dar apoi... 

Lucrurile se derulează întotdeauna în favoarea voastră, 
fetelor, dar numai dacă le permiteti acest lucru. Universul vă 
răspunde la toate dorințele voastre. Această ecuație sublimă 
a creaţiei are doar trei parti: unu — cere; doi — Universul iti 
răspunde întotdeauna; si trei — trebuie să fii într-o dispoziție 
receptivă, adică să fii la unison cu ceea ce ai cerut, din punct 
de vedere energetic. În caz contrar, nu poti primi ce ai cerut 
și ce iti este oferit. 

Vedeți voi, fetelor, atunci când ajungeţi la concluzia că 
lucrurile nu se derulează în favoarea voastră, pornind de la 
diferite dovezi pe care le-aţi adunat, voi intrerupeti procesul 
de acceptare. 

— Dar, Solomon, întregul hambar a dispărut! protesta 
Sara, după care izbucni în râs. 

Annette se distră si ea de ridicolul situației. 

Solomon zâmbi. Dacă acel hambar ar fi fost singurul 
canal prin care putea curge Bunăstarea voastră, atunci ai fi 
avut dreptate să fii supărată, Sara. Din fericire, numărul acestor 
canale este nesfârșit, asa că supărarea cauzată de închiderea 
unuia dintre ele nu face decât să le închidă si pe celelalte. 

Universul are capacitatea perfectă de a răspunde la toate 
dorințele voastre. Trebuie să vă amintiţi însă că ori de câte ori 
vă lăsaţi cuprinse de emoții negative, voi blocaţi îndeplinirea 
acestor dorințe, pentru că nu mai sunteți într-o dispoziție 
receptivă. Apropo, v-am explicat că singurul lucru care vă 
poate împiedica vreodată să vă bucurati de îndeplinirea 
dorințelor voastre este lipsa voastră de receptivitate? 

— Uau! exclamă Annette. Sună grozav! 

Chiar este, Annette. De aceea, este foarte important să 

fiți atente la semnalele minunate pe care vi le oferă emoțiile 
voastre negative. Altfel spus, ori de câte ori simtiti o emoție 
negativă, opriti-va si spuneti-va: „În această clipă, eu fac 
exact unicul lucru care mă poate împiedica să mă bucur de 
îndeplinirea dorințelor mele.” Apoi izbucniti in râs si căutaţi 
un gând care să vă bine dispună, astfel încât să intraţi din 
nou în starea de receptivitate. 

— Deci, Solomon, vrei să spui că dacă nu vom mai face 
acel unic lucru care ne împiedică să ne bucurăm de îndeplinirea 
dorințelor noastre, aceasta se vor îndeplini inevitabil? 

Exact asta vreau să spun, Annette. Voi nu trebuie decât 
să cereti. Universul vă răspunde pe loc, dar voi trebuie să 
primiţi ceea ce vă oferă el. 

— Mi se pare foarte uşor. 

— Da, si mie, spuse şi Sara. Amândouă fetele se 
simtira mai bine. 

— Sara, hai să facem un pact. Haide să ne propunem 
să fim extra-atente la starea noastră de spirit, astfel încât 
vibrația acesteia să nu mai coboare niciodată. Eu una 
vreau să rămân tot timpul în starea de receptivitate şi să 
îmi îndeplinesc toate dorinţele. 

— Şi eu. 

— Trebuie neapărat să îi spunem si lui Seth. Tare îmi 
e dor de el. 

— Şi mie. 

Fetele se privira. Tocmai iesisera din starea de 
receptivitate, si erau amândouă conștiente de acest lucru. 

— Iar facem chestia aia! spuse Sara. 

— Repede am mai căzut în capcană, îi răspunse 
Annette. Nici nu am apucat bine să ne decidem să nu 
mai ieşim niciodată din starea de receptivitate că am și 
căzut în capcana gândurilor negative. lar acum, mă tem 
că iar fac acelaşi lucru! 

— Se pare că nu este atât de simplu, râse Sara. Și eu 
fac același lucru! | 

Fetele se priviră din nou. 

— Solomon, cine se ia după tine, poate crede că nimic nu 
este mai simplu pe lume decât să rămâi tot timpul în starea 
de receptivitate. În realitate, nu este deloc atât de uşor. 

— Iar facem acest lucru! spuseră amândouă fetele 
într-un glas. 

— Ei bine, vestea bună este că cel putin am început să 
ne dăm seama când nu suntem în starea de receptivitate. 

Nu mi se pare puţin lucru. De îndată ce ne dăm seama că 
nu suntem în starea de receptivitate, putem face ceva ca 
să reintrăm în ea, spuse Sara. 

— Cu siguranţă, trebuie să existe foarte multe lucruri 
la care ne putem gândi pentru a reintra în această stare. 
Iar atunci când ajungem în ea, toate dorinţele noastre ni 
se pot îndeplini. 

Este minunat când te gândeşti la acest proces, fetelor. 
Toate lucrurile bune pe care vi le-aţi putea dori vreodată isi 
croiesc drum către viata voastră. Tot ce trebuie să faceti voi 
este să le permiteti să vină. 

— Eu una cred că voi reuși, spuse Annette. 

— Da, şi eu, adăugă Sara. 

Jucati-va cu acest proces, le sfătui Solomon. Este foarte 
distractiv să iti dai seama când esti si când nu esti în starea 
de receptivitate. Este la fel de amuzant să observi procesul 
inclusiv la alte persoane. Este foarte ușor să iti dai seama 
când este cineva receptiv la binele pe care i-l oferă Universul 
si când nu. Bun, am plecat. Ne mai vedem. 

Annette si Sara îl priviră pe Solomon, care isi luă 
zborul şi se ridică sus pe cer. 

— Crezi că Solomon ne vede întotdeauna? întrebă în 
şoaptă Annette. 

— Da, cred că da. 

— Pe tine nu te deranjează? Ştii tu, să te vadă în orice 
moment... 

— Păi, la început mă deranja, dar după o vreme 
mi-am dat seama că Solomon mă iubeşte necondiţionat. 
Sentimentele lui pentru mine nu se schimbă niciodată, 
indiferent ce fac sau ce simt. De aceea, în loc să îmi fac 

griji în legătură cu ceea ce ar putea gândi despre mine, am 
ajuns să mă simt bine la gândul că ştie întotdeauna ce fac, 
întrucât sunt conştientă că mă iubește. Ştii, te iubeşte la 
fel de mult și pe tine. 

Annette zâmbi. 

— Da, ştiu. 


CAPITOLUL 23 


Cum să găsești gânduri care te 
fac să te simti bine 


d rap aproape o lună, iar Sara şi Annette 
se străduiră din răsputeri să fie atente la 
sentimentele lor. Tot practicând, cele două fete deveniră 
foarte pricepute la păstrarea stării de receptivitate. 

— Sara, am auzit că cineva ţi-a călcat ieri pisica cu 
mașina, o tachină Annette. 

— Cu atât mai bine, îi răspunse Sara, distrându-se. 
Am auzit că pisicile plate sunt la modă. 

— Am observat de asemenea că Magazinul lui Pete a 
ars aseară. 

— Cu atât mai bine, râse din nou Sara. Oricum 
mâncam prea multe ciocolate, asa că era timpul să mă 
cam las de acest sport. 

— Am auzit că fratele tau mai mic a fugit de acasă. 

— Ura! E adevărat! Universul chiar îmi răspunde la toate 
dorinţele mele. Acum, mă simt cu adevărat împlinită! 

Annette râse: 

— Pe bune, Sara, începem să devenim din ce în ce 
mai bune, nu crezi? 

Sara fu de acord cu ea. Descoperise că era extrem 
de uşor să găsească tot timpul gânduri pozitive, care o 
făceau să se simtă bine, cu un efort mult mai mic decât 
ar fi crezut iniţial. Acest lucru o încânta cu atât mai mult 
cu cât intelesese cât de multe lucruri depind de starea ei 
pozitivă de spirit. 

De pildă, dacă descoperea că îi era dor de Seth, se 
gândea imediat la o amintire veselă sau isi imagina o 
astfel de scenă în viitor. Dacă își făcea griji în legătură cu 
vindecarea rănilor lui Seth sau cu faptul că părinții acestuia 
continuau să îi interzică să vină la căsuţa din copac, încerca 
să isi aducă aminte că viitorul îi pregătea numai lucruri 
bune. Și cum Sara, Annette si Seth cereau același lucru, 
iar Universul răspunde întotdeauna la solicitările tuturor 
oamenilor, era în mod evident doar o chestiune de timp 
până când se vor reuni cu toții la căsuţa din copac. 

— Hai să jucăm un joc, îi spuse Annette plină de 
entuziasm. 

— Bine, fu de acord Sara, neavând idee la ce se gândea 
Annette. 

Annette râse. 

— O, Sara, ma înnebunesc după tine. Esti o prietenă 
atât de minunată. Esti oricând gata pentru orice, nu-i asa? 

Sara zâmbi. Își dădea seama după entuziasmul Annettei 
că aceasta avea o idee bună. Iar Sara avea încredere în Annette. 
Nu și-o putea imagina propunându-i vreodată ceva care să o 
facă să nu se simtă bine. 

— Spune, ce joc vrei să jucăm? 

— Jocul trasului cu urechea. 

— Cel? 


— Jocul trasului cu urechea. 

— Nu am auzit niciodată de acest joc, râse Sara. 
Tocmai l-ai inventat? 

— Da, îi zâmbi Annette. Ascultă, nu crezi că ar fi 

„amuzant? Ne vom plimba prin întregul oraș, făcându-ne că 
ne vedem de treburi, și vom asculta ce spun ceilalți oameni. 

Sara o privi pe Annette. În ultima vreme făcuse 
eforturi considerabile să nu-și mai bage nasul în oala 
celorlalți. De aceea, jocul propus i se părea destul de 
ciudat. 

— Îi vom spune „Jocul Intrării în Starea de Recepti- 
vitate. Vom asculta ce spun oamenii si ne vom gândi în 
ce măsură sunt aceştia receptivi la îndeplinirea dorințelor 
lor sau nu. 

Sara se lumină la față. Abia acum înţelegea despre ce 
era vorba. 

— Deci, nu se pune problema să ne bagam nasul în 
oala altora, ci mai degrabă să adunăm dovezi referitoare 
la starea lor de receptivitate? 

— Exact! Unde crezi că ar trebui să începem mai întâi? 

— Cred că cel mai bun loc pentru început ar fi 
Magazinul lui Pete. Oamenii se adună adeseori in fata 
barului și discută cu Pete, iar noi ne putem ascunde 
perfect în spatele standului de ziare, astfel încât să nu fim 
văzute, 

Sara şi Annette coborâră din copac. 

— O să ne distrăm pe cinste, spuse Sara. 

Clopoţelul magazinului sună când intrară in 
magazin, fapt care le făcu pe fete să tresară putin, ca şi 
cum ar fi fost prinse cu mâna-n sac. 

— Bună, fetelor, le spuse Pete, care tocmai alimenta 
raionul de dulciuri. Cu ce vă pot ajuta astăzi? 

— O, deocamdată cu nimic, îi răspunse Sara rapid. 
Nu dorim decât să ne uităm. 

— Da, la revistele cu benzi desenate, o completa 
Annette. | 

— Ei bine, ştiţi unde se află acestea, le spuse Pete, 
deschizând o nouă cutie cu batoane de ciocolată si 
nemaiacordându-le nicio atenţie. 

Sara si Annette se furisara în spatele magazinului. 

— Oare de ce mă simt ca și cum aș spiona pe cineva? 
spuse Sara în şoaptă. 

Annette râse și îi răspunse, acoperindu-și gura cu palma: 

— Poate pentru că exact asta faci. 

Amândouă se distrară. 

— Nu e nimeni in magazin, spuse Sara. Nu cred că 
am mai văzut vreodată acest loc atât de gol. 

Chiar atunci, se auzi din nou clopotelul. Trei femei 
intrară în magazin. 

— Hai să stăm jos, spuse una dintre ele. 

Mesele erau așezate la perete, în partea din spate a 
magazinului. 

— Aşezaţi-vă acolo! Asezati-va acolo! şopti Sara, 
sperând că femeile se vor așeza la masa cea mai apropiată 
de ele, astfel încât să poată auzi ce spun. 

Din fericire, femeile părură să îi dea ascultare. 

— Ura! isi spuse triumfătoare Sara. 

— Sst! îi reaminti Annette. Suntem sub acoperire. 

— Mă doare spatele de mor, se plânse una din femei, 
foarte grasă. Nu știu cu ce i-am greșit. Doctorul spune că 
nu înţelege de ce am dureri atât de mari. La analize nu 
îmi iese nimic rău. 

Sara văzu cum Annette scoate un caiet și notează în 
el: „Nr. 1, se concentrează asupra unui lucru pe care nu 
şi-l doreşte.” 

— Păi, probabil durerea va dispărea înainte să-ţi dai 
seama, îi răspunse o altă femeie primeia. Uneori, aceste 
afecțiuni dispar la fel de rapid cum apar. 

Annette notă: „Nr. 2 încearcă să o influenţeze pe nr. 
1 şi să o readucă în starea de receptivitate”. 

— Nu prea cred, spuse prima femeie. Nici nu-mi mai 
amintesc cum este să nu te doară spatele. Cred că va trebui 
să mă obişnuiesc cu această durere. Nici analgezicele nu 
au vreun efect. Ca să fiu sinceră, nu cred că doctorul meu 
are habar ce face. 

Annette notă: „Nr. 1 nu pare dispusă să intre în 
starea de receptivitate.” Sara citi cele scrise de Annette si 
râse cu mâna la gură. 

Chelnerita se apropie de masă ca să ia comanda. 
Sara si Annette se priviră. Erau multumite de dovezile 
adunate deja. 

După ce chelnerita plecă, Sara si Annette auziră o 
altă voce: 

— Elizabeth, i-ai spus lui Emily despre surpriza ta? 

Sara o privi pe Annette scriind: „Nr. 3 schimbă 
subiectul. Cele trei femei se simt mai bine.” 

— Nu încă, dar tocmai ma pregăteam, răspunse 
cealaltă voce. Am obţinut slujba. Mă mut în oraș! 

— În oraș? se miră prima femeie. Nu ţi-e frică să te 
muti singură în oraș? 

— Frică? De ce să-mi fie frică? spuse a doua femeie, 
mai putin veselă însă ca înainte. 

— Păi, ştii cat de periculoasă este viata la oraș. Nu te 
uiţi la știri? Atatea lucruri cumplite se petrec la oraș. O, 
îmi fac griji pentru tine. Sper că te vei descurca. 

— Nu-ţi face probleme, îi spuse Liz. O să mă descurc 
perfect. 

Vocea ei nu prea indica însă siguranţă. Dimpotrivă, 
părea o persoană cu totul diferită de cea care vorbise ceva 
mai devreme. 

Sara citi ce scrisese Annette; „Nr. 1 câștigă. Nr. 2 a 
ieşit din starea de receptivitate.” 

— Liz se descurcă întotdeauna, spuse a treia femeie. 
Liz, tu te descurci întotdeauna de minune, indiferent 
unde te afli sau ce faci. Ti s-a întâmplat vreodată ceva 
rău? Nu, îşi răspunse ea singură. Niciodată! Liz, parcă ai 
fi fermecată, și nu văd niciun motiv să se schimbe ceva în 
această privință. Ai o ocazie minunată, pe care o meriti 
şi pe care sper să nu o ratezi. Sunt atât de fericită pentru 
tine. Sunt absolut convinsă că iti va merge excelent. Sunt 
mândră de tine! 

Sara şi Annette se priviră. „Uau! Ce val de energie 
receptiva.” Fetele erau atât de uimite de acest flux de gânduri 
pozitive încât pentru o clipă uitară că se ascund și își ridicară 
capetele ca să vadă cine este persoana care le-a emis. 

— Ati găsit ce căutați, fetelor? le strigă Pete de la bar. 

— Da, spuse Sara. Adică nu. 

Fetele se grabira să iasă din Magazinul lui Pete. 

— Hai sa asteptam putin, Sara, spuse Annette. 

— De ce? 

— Tu nu vrei să ne uităm mai îndeaproape la cele trei 
femei? $i să ghicim care dintre ele au spus lucrurile pe 
care le-am notat? 

— O, ba da. Vreau, îi răspunse Sara. 

Fetele se aşezară pe banca din fata unicei instituții 
financiare a orașului si asteptara ca cele trei femei să 
isi termine masa. În sfârșit, clopotelul de la intrarea 
Magazinului lui Pete se auzi din nou si femeile ieşiră. 
Rămaseră câteva minute in fata magazinului pentru a 
mai schimba câteva vorbe înainte de a se despărți. Sara 
şi Annette erau prea departe pentru a le auzi vocile. În 
sfârșit, femeile se despartira și plecară în drumul lor. 

La un moment dat, una dintre ele se întoarse din 
drum și se îndreptă glonţ către Sara şi Annette. Era o femeie 
suplă, cu o mină fericită, îmbrăcată cu o rochie înflorată 
în culori luminoase. Îşi tinea pe umăr un jerseu la fel de 
plăcut. Nu părea să meargă, ci mai degrabă să plutească. În 
timp ce trecea pe lângă fete, le spuse în treacăt: 

— Ei, fetelor, ati mai văzut vreodată o zi atât de 
frumoasă ca aceasta? 

— Nu, doamnă, îi răspunseră Sara si Annette într-un glas. 

— Nici eu, le spuse femeia. Nu-i așa că suntem 
norocoase? 

— Foarte norocoase, îi spuse Annette. 

Sara o privi pe prietena ei cum notează încă ceva în 
caietul ei: „Nr. 3 continuă să fie într-o stare receptivă. 
Simte nevoia să le-o transmită tuturor celor din jurul ei, 
inclusiv necunoscutilor.” 

— O, la naiba, se auzi o voce nemulțumită dintr-o 
mașină aflată în fata lor. 

Sara si Annette nu fură deloc surprinse să o vadă 
pe femeia cea grasă stând în fata unei masini cu portiera 
deschisă. Își prinsese mâneca de mânerul portierei, iar 
când trase, aceasta se rupse. 

— Grozav! Acum mi-am rupt și rochia! 

Sara şi Annette chicotiră. Annette notă: „Lucrurile 
nu s-au schimbat cu nimic în bine pentru nr. 1. Continuă 
să nu fie receptiva la binele pe care i-l oferă Universul.” 

— Ai grijă! se auzi o noua voce. 

Sara si Annette se uitară în direcția vocii și văzură 
un cărucior gol, scăpat de sub control, care se îndrepta în 
viteză către mașina femeii grase. Aceasta rămase paralizată, 
incapabilă să facă vreo mișcare. Nu apucă decât să își 
acopere fata cu mâinile și să tipe: 

— O, nu, soţul meu o să mă omoare! 

Sara avu un reflex nemaipomenit. Începu să alerge 
cu viteză maximă către scenă și reuşi să devieze direcţia 
căruciorului chiar înainte ca acesta să lovească mașina 
femeii. Aceasta din urmă rămase şocată, cu mâinile la 
ochi, așteptând inevitabilul accident. Văzând că acesta nu 
se produce, isi luă palmele de pe fata și o descoperi pe 
Sara stând zâmbitoare lângă ea. 

— Bună ziua, îi spuse Sara. Era cât pe-aici să fiţi lovită 
de acest cărucior. 

— Doamnă, cred că asta e ziua dumneavoastră 
norocoasă, strigă de pe margine cineva care asistase la 
întreaga scenă. 

— Nu prea îmi vine să cred, îi răspunse femeia 
sarcastică. Eu nu-am niciodată aşa ceva. 

— Aşa ceva? o întrebă Sara, crezând că vorbeşte cu ea. 

— Zile norocoase. Vara mea (tocmai am luat prânzul 
cu ea) îmi povestește tot timpul cât de norocoasă este. Tot 
timpul îi merge bine. Nu și mie însă. Pe mine, norocul 
pare să mă ocolească. 

— Păi, îi spuse Sara cu timiditate, poate că tocmai ati 
avut un moment norocos, dacă nu o zi întreagă. Poate că 
destinul dumneavoastră se va schimba începând de acum. 

Privind faţa senină a Sarei, femeia simţi că se relaxează 
si îi zambi larg. 

— Ştii, scumpo, s-ar putea să ai dreptate. Iti 
mulțumesc din suflet. Da, chiar cred că am avut un 
moment norocos. 

— Iti doresc o zi excelentă, continuă femeia, în timp 
ce isi băga cheile in contact. 

Instantaneu, se aprinse radioul. 

— Ca să vezi, spuse femeia, privind-o uimită pe Sara. 
Este chiar melodia mea preferată. 

— Hei, râse Sara. Două momente norocoase unul după 
celălalt. Eu cred că a început deja să vă meargă mai bine. 

Femeia râse. 

— Cine ştie? Poate că ai dreptate. Să sperăm că este așa. 

Sara isi incrucisa degetele si i le arătă femeii. Aceasta 
râse din nou. | 

— Mă numesc Sara, se prezentă fata, întinzându-i 
mâna femeii, asa cum o învățase mama ei că era frumos. 

— Eu sunt Emily, îi răspunse femeia. Stai asa. Am pe 
undeva o carte de vizită. De fapt, este cartea de vizită a 
soțului meu, dar mi-am scris pe ea si numele meu. 

Sara luă cartea de vizită si aproape că o scăpă din 
mâini când citi: „Numărul 1 în reparaţii casnice.” 

O, Annette, nu o să-ţi vină să crezi, se gândi ea. 


== 

CAPITOLUL 24 


v 6 


E drăguţ să ai un loc al tău 


Aa îi spusese că nu va putea veni la căsuţa 
din copac timp de câteva zile, întrucât pleca 
la oraș cu familia ei ca să isi viziteze mătușa. De aceea, 
Sara se indrepta către casă fără să se grăbească. Langa 
Magazinul lui Pete, se decise să intre şi să își ia un baton 
de ciocolată. 

După ce plăti ciocolata şi se pregăti să iasă, dădu nas 
în nas cu doamna Wilsenholm.- 

— O, bună, Sara, îi spuse aceasta. Mă bucur să te văd. 

Sara râse, amintindu-și de ultima dată când o întâlnise 
pe doamna Wilsenholm. Era împreună cu Annette si o 
ajutase pe aceasta să îşi culeagă de pe jos cumpărăturile 
risipite. Doamna Wilsenholm se prinse de ce râde gi se distra 
la rândul ei, amintindu-și ce se întâmplase atunci. 

— Se pare că ne întâlnim în circumstanțe mai bune, 
nu-i așa, scumpo? 

— Da, îi răspunse Sara zâmbind. 

— Sara, nu am putut să nu remarc data trecută că nu 
păreai deloc fericită de noua mea piscină. Aș vrea să-ți 

spun că tu si prietena ta sunteți mai mult decât binevenite 
să inotati in ea ori de câte ori veţi dori, de îndată ce va 
fi terminată, desigur. Asta nu înseamnă că le voi permite 
să înoate în piscina mea și altora, dar tu și prietena ta 
atât de drăguță veți fi întotdeauna binevenite. $i, desigur, 
şi prietenul tău Seth. Asta numai dacă iti place să inoti, 
evident. Apropo, iti place? 

—O, da, doamnă. Sunteţi foarte amabila. Sunt cat se 
poate de fericită că vă faceţi aceasta piscină. Sunt convinsă 
că vă va face foarte bine pentru sănătate. Doar că... 

Sara ezită. 

— Ce anume, draga mea? 

— Am fost extrem de surprinsă auzind că nu mai 
aveţi hambarul. 

— O, vechitura aia. Hambarul era la fel de bătrân ca 
şi aceste dealuri. Aproape la fel de bătrân ca mine. 

Sara se distră. Doamna Wilsenholm avea în mod 
evident simţul umorului. 

— Sara, hai să bem împreună un suc, îi propuse 
doamna Wilsenholm. Nu-mi place să stau singură la 
masă. Ce ai prefera? 

Fără să mai aștepte răspunsul Sarei, doamna 
Wilsenholm se îndreptă către mesele din partea din spate 
a magazinului și luă loc la una din ele. 

Sara o urmă si se așeză lângă ea, într-un separeu. 
Doamna Wilsenholm comandă un shake de îngheţată. 

— Pete face cel mai bun shake de înghețată din lume, 
spuse ea. Vrei şi tu unul, Sara? 

— Da, mulțumesc, îi răspunse fata, zâmbind. 

Era greu să reziste unei astfel de invitaţii, cu atât mai 
mult cu cât shake-ul îi fusese recomandat drept cel mai 
bun din lume. 

— Acum, spune-mi, Sara, de ce era atât de important 
pentru tine hambarul meu? 

Doamna Wilsenholm o trata pe Sara ca pe o veche 
prietenă. Fata se simţea bine văzând ca un adult este atât 
de interesat de preocupările ei. 

— Păi, ştiţi... spuse ea, Annette se poate da... 

Se opri. Dintr-odată, nu i se mai părea o idee atat 
de inteleapta să îi povestească proprietăresei copacului că 
obişnuiau să se dea cu frânghia din el, deasupra râului, si 
că Annette isi desprindea mâinile de pe frânghie si plutea 
cu capul în jos! Dacă doamna Wilsenholm s-ar fi speriat? 
Dacă le-ar fi interzis tuturor să mai vină la căsuţa din 
copac? 

— Continuă, Sara. Ce ziceai că face prietena ta, 
Annette? 

— Ei bine, începu Sara, încercând să se decidă daca 
merită să îi spună doamnei Wilsenholm tot adevărul sau 
nu. Ştiţi, Annette este gimnastă, si încă una foarte buna. 
Poare să... Mi-a spus că mă va învăţa să fac câteva din 
tehnicile pe care le știe, dar în acest scop avem nevoie de o 
frânghie lungă si sigură. Mi-am adus atunci aminte că am 
văzut o astfel de frânghie în hambarul dumneavoastră. La 
început, ne-am gândit să vă cerem voie să practicăm pe ea, 
dar cum hambarul a dispărut, cred că nu mai este cazul. 

— Hei, Sara, problema este foarte simplu de rezolvat. 
La urma urmelor, nu avem nevoie de un hambar ca să 
atârnăm o frânghie de el, când avem atâţia copaci prin 
preajmă. Uite cum facem, scumpo. O să îl întreb pe 
domnul Wilsenholm ce s-a întâmplat cu frânghia aceea 
lungă, iar apoi vom găsi un loc de care să o atârnăm. Sunt 
convinsă că prietenul tău, Seth, ar putea găsi un astfel de 
loc lângă căsuţa voastră din copac. 

Sara sări in sus. I se părea ciudat ca altcineva în afară 
de Annette si de Seth să vorbească de căsuţa lor din copac. 
Chelnerita aduse shake-urile. Sara începu imediat să sugă 
din paiul ei, încercând să-și ascundă astfel tulburarea. 

— Ştii, trec pe acolo destul de des, continuă doamna 
Wilsenholm. 

Sarei nu-i venea sa isi creada urechilor. Doamna 
Wilsenholm trecea pe la casuta din copac? 

Doamna Wilsenholm observa stanjeneala Sarei. 

— De regula, ma duc acolo cand sunteti la scoala. 
Există pe malul râului o stâncă mare pe care imi place 
sa ma asez. Nimic nu se compara cu contemplarea apei 
care curge pentru a-ţi ridica starea de spirit. Să ştii însă ca 
nu vin niciodată atunci când știu că vă aflaţi acolo, tu și 
prietenii tăi, Sara. Ştiu foarte bine cât de important este 
să ai un loc special, numai al tău. 

Sara respiră adânc, apoi sorbi din nou din paiul ei. 

— Nu-i așa că e un shake foarte bun? 

— Chiar este, îi răspunse Sara. Vă mulțumesc foarte 
mult că m-ati invitat. 

— Săptămâna trecută am văzut o bufnita foarte mare 
în căsuţa din copac, Sara, îi spuse doamna Wilsenholm, 
studiindu-i atentă reacția feței. Ai văzut-o si tu? 

Sara se înecă. Tusi și îşi duse servetul la gură, încercând 
să îşi revină. Nu-i venea să isi creadă urechilor. 

— Era foarte frumoasă. A venit de dincolo de râu si 
s-a așezat chiar în căsuţa voastră, după care și-a luat din 
nou zborul, trecând pe lângă mine. Parcă m-ar fi privit 
să vadă ce fac. În final, s-a întors în căsuţa din copac. Ai 
văzut si tu bufnița, Sara? 

— O, da, îi răspunse Sara, încercând să pară calmă, dar 
nu foarte interesată de subiect. Am tot văzut-o pe acolo. 

— Hmmm. 

Sara isi tinu respiraţia. 

— Asta-mi place mie la tara, Sara. Există atâtea 
animale și păsări frumoase care trăiesc alături de noi. 
Desigur, se feresc de noi, oamenii, şi bine fac, dar mi se 
pare minunat că ne putem înţelege. Îmi face mare plăcere 
să ştiu că pomii mei sunt folosiți de tine si de prietenii tai, 
Sara; a, şi de bufnița aceea. 

Sara oftă uşurată. A fost foarte aproape, se gândi ea. 
Îmi place foarte mult această doamnă, adăugă imediat. 

Sara îşi sorbi ultima picătură din deliciosul shake 
de înghețată, făcând un zgomot puternic cu paiul care 
aspira lichidul amestecat cu aer. Doamna Wilsenholm 
făcu același lucru, în același timp cu ea. Amândouă 
izbucniră în râs. 

— O să-l întreb pe domnul Wilsenholm de frânghie 
chiar deseară, Sara. O să vedem noi cum o putem atârna 
de copac după aceea. 

Sara şi-ar fi dorit să îi spună doamnei Wilsenholm că 
nu doreşte ca altcineva să se apropie de căsuţa din copac 
pentru a atârna frânghia. Cum i-ar fi putut spune însă că 
nu era binevenită pe propria ei proprietate? 

— Dacă stau să mă gândesc mai bine, continuă 
doamna Wilsenholm, poate că nu ar trebui să trimit pe 
cineva acolo. În fond, nu ne dorim ca tot orașul să ştie de 
locul vostru secret. 

Sara se simţi ușurată. Doamna Wilsenholm părea să 
îi citească gândurile. 

— Vedem noi cum facem, Sara. O sa te anunţ de 
îndată ce aflu ceva de frânghie. 

— Vă mulţumesc, îi răspunse Sara, inclusiv pentru cel 
mai bun shake de îngheţată din lume. 

— Mă bucur că ţi-a plăcut, scumpo. Ne vedem mai 
târziu. 


== 


CAPITOLUL 25 
() butnité care acceptă 


i ştiai că doamna Wilsenholm știe de 
existența ta? 

De ce te surprinde acest lucru atât de tare, Sara? 

— Deoarece existenţa ta ar trebui să fie un secret. Eu 
credeam că singurii care ştim de tine suntem noi, eu, Seth 
şi Annette. 

Doamna Wilsenholm avea vârsta ta, Sara, când ne-am 
cunoscut pentru prima dată. 

— Ce!? Ai cunoscut-o de când era fetiţă? 

Numele ei este Adeline, apropo. La acea vreme, toată 
lumea o striga Maddie. Era un adevărat băietandru, Sara. 
Acesti copaci nu erau chiar atât de mari atunci ca acum, dar 
oricum se cățăra până în vârful lor. Tatăl ei era proprietarul 
fabricii de cherestea, si înainte de a muri, i-a lăsat-o 
moştenire doamnei Wilsenholm si sotului ei. 

— Solomon, cum te-a cunoscut doamna Wilsenhom, 
vreau să spun Maddie? 

Cred că cel mai bine ar fi dacă ai întreba-o personal. 

Sara se simți dezamăgită. Si-ar fi dorit să afle mai 
multe despre felul în care o cunoscuse Solomon pe 
doamna Wilsenholm când aceasta era mică. Ea însăși se 
simtise foarte reticentă la gândul de a-i împărtăși doamnei 
Wilsenholm relaţia ei cu Solomon. Acesta fusese atât de 
mult timp un secret foarte bine păstrat încât nu-i venea 
să discute deschis cu toată lumea despre el. 

Vorbim mai târziu, fata mea dragă, îi spuse Solomon, 
întinzându-și aripile, gata să-și ia zborul. 

— Solomon, așteaptă, spuse rapid Sara. 

Solomon isi strânse aripile la loc si o privi cu iubire 
pe Sara. | 

— Solomon, câţi alti oameni din oraş ştiu de tine? 

O, as zice că au fost destul de multi de-a lungul anilor, 
Sara. Cei mai multi dintre ei nu-și mai amintesc însă de 
întâlnirea noastră. Unii nu m-au recunoscut niciodată, în 
timp ce altii m-au cunoscut, dar in timp au uitat de mine. 

— Eu nu voi uita niciodată de tine, Solomon, strigă 
Sara. Cum ar putea cineva... 

Maddie este una din acele persoane rare, la fel ca si 
tine, Sara, cu care am stabilit o legătură eternă. Apropo, ea 
are o legătură la fel de strânsă si la fel de eternă inclusiv cu 
tine, Sara. Iti doresc o seară minunată. 

Solomon se inalta pe cer si dispăru din vedere. 

Sara rămase pe platforma din fata casutei. Capul i 
se învârtea din cauza informaţiilor primite. Nu ştia ce 
trebuia să facă în continuare și nu-și dădea seama nici 
măcar ce simte. $i-ar fi dorit să il găsească pe Seth si să îi 
povestească tot ce a aflat. Ultimele informaţii erau prea 
din cale-afară, asa că nu le putea păstra numai pentru ea. 


180 


Am o legătură eternă cu doamna Wilsenholm? îşi spuse 
ea. Ciudat lucru. Mă întreb ce a vrut să spună Solomon? 
Oare de aceea tot apare doamna Wilsenholm in viata mea 
exact la timp pentru a mă ajuta? 

— Sara! Mă bucur atât de mult că esti încă aici. Ma 
temeam să nu fi plecat. 

— Seth! Seth! Sunt atât de fericită să te vad! Dar 
pentru numele lui Dumnezeu, ce faci aici? Credeam că 
nu mai ai voie să vii! Nu o să ai necazuri? O, Seth, mi-a 
fost atât de dor de tine. Am atâtea lucruri să îţi spun! 

Sara îl privi pe Seth. Se simţea atât de fericită. 

— Seth, văd că esti complet refăcut. Rănile nu ti se 
mai văd deloc. Nu se observă nici urmă de cicatrice! 

— Mda, îi răspunse Seth relaxat. Mie nu-mi rămân 
niciodată cicatrice. 

Sara zâmbi. Aveau atât de multe de discutat. 

— Când m-am întors azi acasă de la scoala, continua 
Seth, mama mi-a spus că a sunat tata de la serviciu si 
că i-a spus să mă trimită la grajduri, unde el si domnul 
Wilsenholm aveau ceva de lucru pentru mine. M-am dus 
aşadar la grajduri, unde tata mi-a dat o frânghie uriașă 
şi mi-a spus că trebuia să i-o duc doamnei Wilsenholm. 
Mi-a spus că s-a oferit să i-o ducă el însuși, dar doamna 
Wilsenhom i-a precizat clar că doreşte să i-o duc eu. De 
aceea, tata mi-a spus: „Ea e şefa, asa că nu am putut-o 
contrazice.” De aceea, mi-a spus că îi duc franghia şi să 
fac orice îmi spune să fac. A adăugat că era vorba de un 
fel de proiect, pe care il puteam realiza după ore, dacă 
doream. Apoi, tata m-a privit în ochi și mi-a spus: „lar tu 
doreşti acest lucru, nu-i așa, fiule? 

Sara începu să râdă. De fapt, nu se mai putea opri 
din hohotit. i 

Seth rânji și el, savurând râsul necontrolat al Sarei. 

— Sara, ce găsești atât de amuzant? Spune-mi, Sara, 
ce ti se pare atât de nostim? 

— Mamă, dar multe mai am să-ţi povestesc! îi spuse 
Sara, încercând să se oprească din râs, dar fără prea mare 
succes. Este una dintre noi. 

— Cine? Ce vrei să spui? 

— Maddie. Doamna Wilsenholm. Este la fel ca noi. 
îl cunoaşte pe Solomon, Seth. De fapt, l-a cunoscut încă 
de când avea vârsta noastră. 

— Sara, ce tot spui acolo!? 

Seth pur si simplu nu putea să înţeleagă. 

— Seth, gandeste-te putin. Aminteste-ti cum apare 
tot timpul în viata noastră doamna Wilsenholm exact la 
momentul potrivit. [ti mai aduci aminte cum ne-a salvat 
căsuţa din copac, si în general cum l-a împiedicat pe soțul 
ei să taie toţi copacii din zonă? 

— Da, îi răspunse Seth, ezitand. 

— Şi cum a fost ideea e; ca tatăl tău să devină 
administratorul fermei? 

Seth dădu din cap. 

— Da, așa e. 

— [ar acum, uită-te si tu: nu numai că a aranjat în acest 
fel lucrurile încât să te poţi întoarce la căsuţa din copac, 
dar chiar l-a determinat pe tatăl tau să iti poruncească să 
faci acest lucru. O, Seth, este cea mai uimitoare femeie 
pe care o cunosc. Şi este una dintre noi, Seth! Îl cunoaște 
pe Solomon! 

— Sara, de unde ştii tw acest lucru? 

— Pentru că mă tot izbesc de ea. Îmi iese tot timpul în 
cale. Oriunde m-aș duce, hop și ea. Odată, m-a invitat la 
un shake de înghețată și mi-a povestit că vine adeseori la 
căsuţa noastră din copac, dar nu atunci când suntem noi aici, 
întrucât nu dorește să ne deranjeze. Mi-a spus că vine aici de 
multi ani de zile. A adăugat apoi că a văzut o bufnita mare în 
căsuţa noastră şi m-a întrebat dacă am văzut-o și eu. 

— Solomon!? L-a văzut pe Solomon!? 

— Da, iar când i-am spus acest lucru lui Solomon, 
acesta nici nu a clipit măcar. Dimpotrivă, mi-a spus cât 
se poate de calm: ,O, da, o cunosc pe Maddie de multi 
ani de zile” A adăugat că foarte multi oameni din oraş 
l-au cunoscut când erau copii la fel ca noi, dar că cei mai 
multi dintre ei nu-și mai amintesc de el. Dar doamna 
Wilsenholm și-l amintește perfect.” 

— Sara! Seth! Sunt atât de bucuroasă că sunteţi aici! strigă 
Annette cu respiraţia tăiată de jos, urcându-se în copac. 

— Annette, te-ai întors! Super! Te-ai distrat bine? O, 
Annette, nu o să-ţi vină să crezi tot ce s-a întâmplat! 

— Spune-mi repede. Ce s-a întâmplat? Seth, ce faci tu 
aici? Nu o să ai necazuri? Uită-te la tine. Arati minunat. 
De fapt, arăţi perfect! 

Seth începu să râdă. Fetele vorbeau în același timp, 
si foarte rapid. Cei trei se simțeau atât de bine să fie din 
nou împreună. 

— Nu numai că nu voi avea necazuri, spuse Seth lent 
si deliberat, dar tata chiar mi-a poruncit să vin aici. 

Sara dădu din cap. 

— O, Doamne, Annette, avem atâtea lucruri să-ți 
povestim! 

— Sara, ai făcut rost de frânghie! spuse plină de 
entuziasm Annette. 

— De unde ştii? o întrebă Sara. 

— Pentru că am văzut-o la baza copacului. Uite-o 
colo! Annette îi arătă ceva jos. 

Sara și Annette săriră în picioare si se luară în brațe. 

— Am reușit! strigară într-un glas. 

— De fapt, ce-i cu franghia asta? le întrebă Seth. 

— De unde să începem? spuse Sara, scuturand din cap. 

— A fost ideea lui Solomon, o completă Annette. 

— Hm, într-un fel, continua Sara. După ce ai primit 
interdicția de a mai veni aici, ne-am trezit că ne este dor de 
tine. Nu prea ni se mai părea distractiv fără tine, așa că l-am 
întrebat pe Solomon ce să facem, iar el ne-a răspuns să găsim 
un gând care să ne facă să ne simţim bine (ştii cum face el 
intotdeauna!). Nu ne-a fost însă deloc ușor să găsim un astfel 
de gând în absenţa ta. Ori de câte ori încercam să emitem 
gânduri fericite legate de tine, ne aminteam instantaneu că 
nu poţi fi cu noi. De aceea, Solomon ne-a spus că ar trebui să 
ne gândim la altceva. Ne-am dat pe rând cu franghia, dupa 
care lui Annette i-a venit ideea de a mă învăţa să zbor și eu cu 
capul în jos, la fel ca ca. A adăugat însă că avem nevoie de o 
frânghie mare pe care să putem practica fără pericol, înainte 
de a sări cu frânghia ta deasupra râului. Prinse cu această 
activitate, am uitat de tristețea noastră legată de absența 
ta. $i astfel ne-am stabilit misiunea de a găsi o frânghie 
potrivită... 

Sara se întrerupse, începând să râdă. Annette râdea și ea. 

— Ce-i atât de amuzant? le întrebă Seth, năucit. 

— Solomon este o pasăre atât de deşteaptă, îi răs- 
punse Sara. 


184 


Chiar atunci, Solomon își făcu teatral apariţia în 
mijlocul lor, coborând aproape în picaj din înălțimi. 

După câte constat, întregul grup s-a reunit din nou. 

— Solomon, a funcţionat! 

— Ce a funcţionar? Seth nu pricepea o iota din ce 
spuneau fetele. 

Sigur că a funcționat, Sara. Întotdeauna funcționează. 

— Ce funcţionează întotdeauna? întrebă Seth, la fel 
de nelămurit. 

Totul functionează întotdeauna, îi zâmbi Solomon. Tot 
ce v-aţi putea dori vreodată funcţionează impecabil, îndreptân- 
du-se către voi, cu condiția sa îi permiteti să vină la voi. 

Sara şi Annette rămaseră tacute, zâmbind și ascultând 
dialogul dintre cei doi. 

— Hmm, mi-e mult mai ușor să iti accept cuvintele 
astăzi, Solomon, decât mi-a fost luna trecută, când Seth a 
primit interdicţie să mai vină aici, spuse Annette. 

Solomon zâmbi. 

— Solomon, tu ai ştiut de la bun început cum se vor 
derula lucrurile? 

Lucrurile „se derulează întotdeauna”, întrucât procesul 
devenirii nu încetează nicio clipă. 

— Bine, bine, dar înţelegi ce vreau să spun. Ai știut că 
doamna Wilsenholm va aranja astfel lucrurile încât Seth 
să se poată întoarce la căsuţa din copac? 

Ei bine, Sara, eu nu îmi pierd niciodată timpul 
încercând să îmi imaginez CUM se vor derula lucrurile. 
Ce-i drept, am ştiut însă că ele se vor derula ÎN EAVOAREA 
VOASTRĂ, întrucât Universul răspunde tuturor cererilor 
care îi sunt adresate. În continuare, totul depinde numai de 
voi, să acceptaţi ceea ce vi se oferă. 

— Arta Acceptării, zâmbi Sara. 

Foarte corect, Sara. Indeplinirea oricărei dorințe 
reprezintă un proces care are trei paşi. Pasul unu constă in 
a cere ceea ce doreşti. Pasul doi nu depinde de tine, ci de 
Univers, care iti răspunde întotdeauna. În sfârșit, pasul trei 
constă în a primi ceea ce iti este oferit. 

— Sună destul de simplu, spuse Seth. Atunci, care-i 
trucul? 

Trucul? întrebă Solomon. 

— Da. Cu siguranţă, lucrurile nu pot fi atât de simple, 
Solomon. Eu unul am cerut foarte multe lucruri pe care 
nu le-am primit. De fapt, toţi oamenii din lume isi 
doresc diferite lucruri, dar puţini sunt cei care le primesc 
cu adevărat. Deci, care-i trucul? 

Solomon zâmbi. Fi bine, Seth, »trucul” constă in 
faptul că atunci când ceri ceva ce nu ai, tu eşti atât de 
conştient de faptul că nu ai lucrul respectiv, încât întreaga 
ta ființă vibrează la unison cu sentimentul că nu îl ai. De 
bună seamă, atunci când emiti un astfel de semnal, lucrul 
respectiv nu poate veni la tine, întrucât acest lucru ar încălca 
Legea Atractiei. 

Trebuie să emiti un semnal care rezonează perfect cu 
dorința ta pentru ca aceasta să se poată îndeplini. 

Ochii Sarei şi ai lui Annette se luminară. Intelesesera. 

— Da, Seth, de pildă, noi ne-am dorit ca tu să te 
întorci la căsuţa din copac, dar ne-am dorit acest lucru 
într-o manieră foarte neinspirată, spuse Annette. 

Sara râse. 

— Maniera neinspirată se referă exact la ce a vrut să spună 
Solomon despre semnalele care se opun dorinţei noastre. 

— Am tot încercat să emitem gânduri fericite referitoare 
la întoarcerea ta, dar ori de câte ori am făcut acest lucru, ni 
se făcea si mai dor de tine. De aceea, Solomon ne-a sugerat 
să ne gândim la altceva, îi explică Annette. 

— Asa este. Atunci, lui Annette i-a venit ideea de a 
mă învăţa cum să zbor cu capul în jos pe frânghie. Sper 
să nu mă înţelegi greșit, Seth, dar ne-am ambalat atât de 
tare tot căutând o frânghie, încât am uitat cu desăvârșire 
cât de mult ne lipseai. 

— Da, iar găsirea unei frânghii nu s-a dovedit atât de 
uşoară cum ne-am imaginat la început, așa că a trebuit să 
ne facem tot felul de planuri. Nu se pune problema că am 
fi uitat complet de tine, Seth, dar atenţia noastră a fost 
distrasă pentru o vreme. 

Solomon le întrerupse. Lucrul cel mai important 
pe care trebuie sa il înţelegi este că atunci când ceri ceva, 
întreaga manifestare se rearanjează astfel încât să iti ofere ce 
ai cerut. Nu trebuie să ceri la infinit acelaşi lucru. Dacă ai 
trecut de Pasul Unu (cererea), cel mai bine este să înţelegi că 
poți trece direct la Pasul Trei (acceptarea). 

— Bine, dar ce se întâmplă cu Pasul Doi? întrebă Seth. 

Pasul Doi nu este treaba ta. 

— Păi, a cui treabă este? 

Este treaba Legii Atractiei, a Forţei Creatoare a Vieţii, 
a Forţei Divine, a Zânelor Universului. Cele mai variate 

forte ale Bunăstării Universale se trezesc si încearcă să iti 
îndeplinească dorința. 

Sara, Seth şi Annette ramasera tacuti. Cuvintele lui 
Solomon păreau atât de adevărate si de sigure încât îi 
făceau să viseze. 

Pasul Trei, continuă Solomon, este singurul lucru care 
ar trebui să te preocupe si constă în a intra în rezonanță cu 
propria ta dorință. 

— Şi cum aș putea face acest lucru? ceru Seth explicații 
suplimentare. 

Nefăcând acel unic lucru care poate împiedica 
manifestarea dorinței tale. 

Sara si Annette incepura din nou să râdă, zăpăcindu-l 
complet pe Seth. 

— Solomon, ce vrei să spui? La ce lucru te referi? 

De fapt, este vorba de mai multe lucruri, respectiv de 
toate acele lucruri care nu-te fac să te simţi bine. Vezi tu, ori 
de câte ori simţi o emoție negativă, cum ar fi teama, mânia 
sau vinovăția, tu te focalizezi asupra opusului dorinței tale 
(care te-ar face automat să te simţi bine). În acest fel, tu nu 
ai cum să primesti ceea ce ÎȚI DOREȘTI, pentru că emiti o 
vibraţie care rezonează cu ceea ce NU iti dorești. 

— De pildă, când ne simţeam triste pentru că nu 
puteai fi cu noi, îi explică Sara, noi făceam exact acest 
lucru. În schimb, când atenţia noastră s-a focalizat asupra 
unui alt subiect, care nu ne făcea să ne simțim triste, ci 
dimpotrivă, am început să emitem o cu totul altă vibraţie, 
pozitivă de data aceasta, așa că... 

— Am putut primi ceea ce ne doream de fapt, încheie 
Annette fraza Sarei. 

Ei bine, copii, cred că ati înțeles. Cred că veti avea 
nevoie de multe ore de reflecţie numai ca să vă dati seama 
câte intenţii ati emis în ultimele săptămâni şi câte dintre ele 
s-au împlinit deja. 

Atunci când se întâmplă astfel de lucruri, unii oameni 
le consideră un fel de magie, alții le numesc miracole, dar 

în realitate ei înşişi sunt cei care AU PERMIS îndeplinirea 
propriilor lor dorinţe, în mod conștient sau inconștient, 
deliberat sau nu. 

— Gândeşte-te puţin, Sara, spuse Annette, plină de 
entuziasm, de cum ne-am schimbat intenţia, începând să 
căutăm o frânghie, au și început să se declanșeze cele mai 
uimitoare lucruri. 

Ei bine, copii, cele mai uimitoare lucruri chiar încep 
să se întâmple de îndată ce iti stabilesti o dorință. Ele încep 
să se deruleze chiar în momentul în care te afli în toiul unei 
dileme, al unei probleme sau chiar al unei catastrofe. Tu nu 
poți observa însă aceste semne decât dacă încetezi să mai 
opui rezistență si începi să le accepti. 

—Hmmm, exclamă Sara, sprijinindu-se mai bine de 
copac. Toti trei se simteau minunat. 

— Suntem atât de norocosi, spuse Annette. De fapt, 
poate nu norocosi este cuvantul, ci... 

Annette, nu trebuie să te feresti de acest cuvânt, care te 
face întotdeauna să te simţi mai bine. Atunci cand te simți 
norocos, tu te afli cu siguranță în rezonanță cu dorinţele tale. 
Ori de câte ori te simţi norocos, binecuvântat, fericit sau plin 
de apreciere, tu accepti practic îndeplinirea dorințelor tale. 

În schimb, dacă te simți ghinionist, trist, copleșit de 
tristețe, de vinovăţie, de ruşine sau de mânie, ori dacă simți 
orice altă emotie negativă, tu nu te mai afli practic în starea 
de receptivitate. 

Da, este foarte bine să te simţi „norocos. Bine copii, 
am plecat. Vă las să vă savurati propria binecuvântare. 

— La revedere, Solomon, ne vedem mâine! 

Sunt o bufnita atât de norocoasă, spuse Solomon în 
loc de rămas bun, luându-și zborul de pe platformă. 

Copiii izbucniră în râs. 

Hm, aveai dreptate, Annette, strigă Solomon de sus. 
Nici mie nu-mi place cum sună acest cuvânt. Să vedem, 
ce sună mai bine în asociere cu cuvântul bufnita? Bufnita 
care chiuie. Bufnita care acceptă! Da, sunt o bufnita care 
acceptă. Eu sunt o bufnita care acceptă. Mult mai bine! 
Cred că prefer această expresie! 

CAPITOLUL 26 


„ Eliberarea de gândurile îngrijorătoare 


ara se afla deja în căsuţa din copac şi îi aştepta pe 

Annette si pe Seth să vină. Se sprijini relaxată de 
copac și privi râul de dedesubt, simțindu-se pur si simplu 
bine. Respiră adânc și își întinse braţele deasupra capului, 
simțind cum o trec fiorii pe sira spinării. 

— Mă simt grozav, strigă ea în gura mare. Mi-aş dori 
ca toţi oamenii din lume să se simtă la fel de bine ca 
mine, cel puţin pentru o clipă. Cu siguranță, nu şi-ar mai 
dori atunci să se întoarcă la starea lor de dinainte. 

Sara se simţea de parcă ar fi plutit. Celelalte 
evenimente ale zilei păreau să se fi petrecut demult, sau 
unei alte persoane, şi nu simţea niciun pic de nerăbdare 
cu privire la ceea ce va urma. Annette și Seth întârziau mai 
mult ca de obicei, dar Sara nu se simți nici nerabdatoare, 
nici nelinistita. Momentul i se părea pur si simplu perfect. 
Tot ce facea i se parea ideal, la unison cu dorintele cele 
mai intime ale sufletului ei. Nu îi lipsea nimic. Nu isi 
dorea ceva anume. Toate erau la locul lor. 

— Cred că asa ar trebui să mă simt tot timpul, isi 
spuse ea cu voce tare. . 

Ai perfectă dreptate, Sara, îi răspunse Solomon, 
aterizând pe platforma ei. Așa ar trebui să te simţi în 
fiecare moment: perfectă si în expansiune, ca şi cum ai avea 
totul, dar ai deveni mai mult; satisfăcută, dar dornică să 
experimentezi lucruri noi; completă, dar în plină evoluţie. 

Sara simţi o iubire extatică copleşind-o şi îşi privi 
bunul prieten înaripat. 

— O, Solomon, e atât de bine să te simți atât de bine. 
Ce-o fi cu mine? râse ea. 

Ai devenit una cu esența ta, Sara. Sau poate ar fi mai 
bine să spun că te-ai deschis în sfârşit in fata esenței tale 
reale, permițându-i să se manifeste prin tine. Aceasta este 
starea ta existențială normală. De fapt, ar fi starea firească 
a tuturor oamenilor, dacă aceştia s-ar deschide în fata ei, 
acceptând-o. 

— Ştiu că ai dreptate, Solomon, şi nu-mi doresc 
nimic altceva decât să o accept în permanenţă. Cred că 
toți oamenii şi-ar dori acest lucru, dacă ar sti cât de bine 
s-ar putea simţi, si mai ales cum să o facă. De ce nu ne 
simțim întotdeauna așa, Solomon? De ce este atât de greu 
să te deschizi și să accepti? 

Să zicem că ești o piatră prețioasă bleumarin, la fel ca 
apa oceanului. Încetul cu încetul, din cauza expunerii la 
elementele din mediul tău, pe tine s-a depus un strat de noroi. 
Din cauza acestui înveliș nenatural, tu nu mai vezi la fel de 
clar ca înainte. Acest lucru s-a întâmplat cu toți oamenii, dar 
cu putin efort, ei pot scăpa de această acumulare nefirească 
de sedimente, strălucind la fel de puternic ca odinioară si 
simțindu-se mai bine ca oricând. 

Atât timp cât vei rămâne în această stare de spirit 
extatică, iti va fi ușor să înţelegi acest lucru. Oricum, mult 
mai ușor decât dacă nu te-ai simţi bine. Să vedem acum 
cum funcționează procesul minţii. Eşti o fată tânără care 
stă în căsuţa ei din copac asteptandu-si prietenii, dar in loc 
să te simţi uşoară si fericită, să zicem că te simţi împovărată 
de tot felul de gânduri negre. Acestea reprezintă noroiul care 
acoperă piatra prețioasă. De pildă, să zicem că profesorul 
tău preferat părăseşte scoala si acest lucru te întristează 
profund, sau că ai văzut niște băieți certându-se în parcare 
și ţi-ai imaginat cele mai neplăcute scenarii (din categoria 
întâmplărilor pe care le-ai văzut la televizor), sau că ţi-ai 
auzit tatăl plângându-se de şeful lui, aseară, după cină, şi 
ti-ai dat seama că în ultima vreme nu se mai simte atât de 
bine la slujbă. Sau poate ai auzit că mama prietenei tale cea 
mai bună este bolnavă, fapt care te întristează si te face să te 
simţi putin vulnerabilă. Cu fiecare situaţie negativă la care 
te gândești, bucuria ta primordială pare să se reducă. 

Dacă te afli într-o situaţie de acest fel, ia o decizie: 
„Mă voi gândi mai târziu la profesorul meu preferat care 
părăsește scoala. Acum doresc să mă gândesc la ceva frumos, 
de pildă să îmi aduc aminte de cele mai frumoase momente 
pe care le-am petrecut alături de el. Mi-ar fi plăcut ca 
băieţii aceia să nu se fi certat în parcare, dar până una alta 
îmi voi vedea de treburile mele si voi porni de la premisa 
că s-au împăcat. Oricum, le doresc tot binele din lume. 
Mi-as dori ca tatăl meu să se simtă bine la slujbă, dar aceasta 
nu este problema mea, ci a lui. Sunt convinsă că nu are 
nevoie de ajutorul meu pentru a se simţi bine. Oricum, tata 
se descurcă întotdeauna perfect, in orice situaţie s-ar afla. 

Mi-as dori ca mama prietenei mele să se vindece, dar grijile 
mele nu o pot ajuta cu nimic. De aceea, voi lăsa procesul de 
vindecare pe seama Jamiliei sale, a doctorilor, a îngerilor sau 
a lui Solomon al ei. 

Dacă încă iti mai rămân gânduri negre, spune-ti: „Nu 
trebuie să mă gândesc la acest lucru chiar acum. Poate mai 
târziu, dar nu acum.” Încearcă să iti imaginezi eliberarea de 
această povară, prin renunțarea la gândurile de îngrijorare, 
unul câte unul. Prin renunțarea la fiecare gând, te simţi 
putin mai uşoară, mai relaxată, mai fericită, până când, 
fără nicio excepție, ajungi să simţi din nou claritatea, 
lumina si fericirea care reprezintă esența ta. 

Tot ceea ce te face să nu te simţi fericită reprezintă un 
atașament fata de ceva care te împiedică să te simţi astfel. De 
pildă, dacă te simţi furioasă si ai reuşi să te detasezi de acest 
sentiment, te-ai umple imediat de bucurie. Dacă te simți 
tristă si ai reuşi să te detasezi de tristete, ai deveni imediat 
fericită. Dacă ai o durere de cap şi ai reuşi să uiţi pentru 
o clipă de ea, te-ai simţi imediat minunat. Orice stare de 
spirit care nu rezonează cu fericirea absolută se datorează 
unui gând de care continui să te cramponezi. Din fericire, 
tu ai oricând capacitatea de a renunța la el. 

Sara zâmbi. Intelegea perfect ce îi spunea Solomon. 
Savurându-și propria fericire, se întrebă de ce se cramponau 
oamenii de lucrurile care nu îi făceau fericiți. 

Ei bine, fata mea dragă, ne vedem mai târziu. [ti doresc 
o după-amiază splendidă. 

Solomon se ridică în aer, la fel de ușor ca o pană, și 
zbură departe. Sara zâmbi privind ușurința cu care plutea. 
„Exact asa mă simt acum, isi spuse ea cu voce tare. Te 
iubesc, Solomon.” 

CAPITOLUL 27 
Intenţia de a te simti bine 


ara, eşti sus? se auzi vocea lui Seth de jos. 
™\J-— Da, sunt aici! strigă Sara, privind în jos si 
văzându-l pe Seth care cobora pe cărare. 

Hm, se întâmplă ceva, îşi spuse ea. Simtise în tonul 
vocii lui Seth ceva nou şi se simţi ușor tensionată, nefiind 
prea sigură că isi dorea să afle despre ce era vorba. 

Încercă să îşi adune gândurile si să rămână în starea de 
bunăstare pe care o simtise până atunci, dar era conştientă 
că starea ei de fericire se diminua văzând cu ochii. 

— Sara, cred că se întâmplă ceva neplăcut și aş vrea să 
nu te superi. 

— Ce anume? 

— Ei bine, am văzut o macara uriașă pe podul de pe 
Main Street. 

Sara nu avea nicio idee la ce se referea Seth. Oare de ce 
îşi imagina acesta că această informaţie ar putea-o supăra? 

— Sara, cred că se pregătesc să îndrepte barele indoite 
ale podului, ştii, locul acela care iti place atât de mult. 
Cred că intenționează să pună și nişte cabluri noi. 

— Oh, spuse Sara. 

Starea ei de spirit se schimbă atat de brusc încât se 
simţi uşor ametita. Lăsându-și haina și cărțile unde era, 
începu să coboare rapid scările. 

— Sara, nu cred că e o idee bună. Oricum, au blocat 
întregul trafic. 

— Trebuie să mă duc să vad ce se întâmplă. Vii cu mine? 

Seth îi citi hotărârea în priviri. O mai văzuse si 
altădată în această stare, așa că știa că nu are niciun sens 
să încerce să o oprească. 

— Da, vin, îi răspunse el, coborând dupa ea. Sara 
alerga repede, iar Seth trebui să o ia la fugă ca să poată 
tine pasul cu ea. 

Pe pod erau adunaţi foarte mulți muncitori. La capete 
erau așezate conuri portocalii pe şosea, ca să împiedice 
circulația mașinilor. Macaraua uriașă era plasată chiar în 
mijlocul podului, iar domnul Thompson, seriful orașului, 
dirija traficul auto. 

— Hei, copii, astăzi nu puteți trece pe pod. Nu vreau 
să dea ceva peste voi, sau să incurcati pe cineva. 

Sara se opri brusc. Şi-ar fi dorit să îi strige înapoi: 
» Lu esti cel care încurcă lucrurile, nu noi!” 

— Of, Doamne, se lamentă ea, de ce nu puteau să lase 
lucrurile așa cum erau? 

Sara se simţea groaznic. De fapt, nici nu-și mai 
amintea cand se simtise ultima dată atât de rău. Starea ei de 
proastă dispoziţie era cu atât mai cumplită cu cât se simtise 
atât de bine doar cu câteva minute în urmă. Nu avea cum 
să își păstreze însă acea stare de spirit în condiţiile în care se 
întâmpla ceva atât de neplăcut pentru ea. 

— Sara, hai să ne întoarcem la căsuţa din copac. Hai 
să îl chemăm pe Solomon. Poate că el ne va putea ajuta. 

Sara îl urmă pe Seth înapoi la căsuţa din copac. Își 
simţea corpul atât de greu încât de-abia reușea să avanseze 
de-a lungul cărării. Emotiile ei se schimbaseră brusc. Daca 
mai înainte se simţea atât de furioasă încât ar fi fost în 
stare să îl arunce pe serif de pe pod, acum se simţea absolut 
neputincioasă. Peste toate, se simţea stânjenită și supărată 
pe ea însăși din cauza incapacității ei de a-și păstra starea 
extatică de mai înainte. Practic, trecuse brusc de la cea mai 
fericită la cea mai nefericită stare din viata ei. 

Va salut, bunii mei prieteni neinaripati, ciripi Solo- 
mon, aterizând pe platformă. Să înțeleg că sedimentele ți- 
au acoperit din nou privirea limpede, Sara? 

Seth asculta uimit. Nu avea habar despre ce vorbea 
Solomon. 

De ce nu-i explici lui Seth la ce mă refer, Sara? 

Sara nu isi ridică privirile din pământ. De fapt, 
ultimul lucru din lume pe care şi-l dorea la ora actuală era 
să îi explice lui Seth despre pietrele preţioase bleumarin și 
despre strălucirea lor. 

Solomon rămase tăcut, așteptând ca Sara să înceapă. 
Seth păstra și el tăcerea. 

Sara oftă. Pur si simplu, nu-i veneau cuvintele. 

Ei bine, Sara, poate că ai putea să începi prin a-i povesti 
lui Seth cum am ajuns să discutăm de piatra prețioasă. 
Povesteste-i cum te-ai simţit ceva mai devreme, iar apoi 
reda-i conversaţia noastră. 

— Ei bine, începu Sara, aproape în soapta, am ajuns 
ceva mai devreme la căsuţa din copac și am stat singură 

o vreme. Mă simţeam incredibil de bine, ca si cum nu 
aş fi avut nicio grijă pe lume, ca si cum totul ar fi fost 
perfect în lumea mea. Nu-mi venea să cred. Aproape că 
îmi venea să îmi strig fericirea, ca să știe întreaga lume. 
Apoi mi-am dorit ca toți oamenii să se simtă exact la 
fel. Mi-am dorit de asemenea ca această stare să nu mai 
înceteze niciodată. 

Atunci a apărut Solomon, care mi-a spus că noi 
ne-am simţi întotdeauna astfel dacă nu ne-am crampona 
fără încetare de tot felul de gânduri negre, care ne fac să 
nu ne simţim bine. Mi-a explicat că noi suntem ca nişte 
pietre preţioase extrem de frumoase, care se acoperă lent 
cu sedimente, pe măsură ce ne lăsăm furati de griji si de 
alte gânduri care nu ne sunt pe plac. Solomon a insistat 
că ori de câte ori ne dorim cu adevărat acest lucru, noi ne 
putem scutura de aceste sedimente, revenind la acea stare 
extatică de spirit. 

Sara îl privi pe Solomon. 

— Asa se petrec lucrurile, nu-i așa, Solomon? 
Întotdeauna se întâmplă ceva, în legătură cu care nu 
putem face nimic, iar atunci ne simţim mizerabil, iar 
sedimentele încep să se depună pe noi, schimbându-ne 
starea de spirit. Așa se explică de ce cu cât îmbătrânesc, cu 
atât mai putin fericiți devin oamenii, nu-i asa? Sufletele 
lor se acoperă cu sedimente. 

Într-adevăr, asa se petrec lucrurile, Sara. Încetul cu 
încetul, oamenii încep să isi facă tot mai multe griji şi să se 
bucure din ce în ce mai puţin. Dar să ştii, Sara, că acest lucru 
nu este absolut obligatoriu. Nimeni nu te obligă să laşi aceste 
sedimente să se acumuleze, întunecându-ți astfel claritatea si 

bucuria. Dacă iti vei curăța nestemata în fiecare zi, aceasta 
va rămâne curată si strălucitoare. Toţi oamenii pot face acest 
lucru, oricând doresc, cultivând gândurile care le produc 
bucurie. Nimeni nu te obligă să te gândești la lucruri care 
nu te fac să te bucuri, Sara. Din fericire, ai la dispoziţie o 
multitudine de gânduri din care poți alege. 

— Ştiu, Solomon, dar nu mă pot împiedica să nu mă 
întristez la gândul că îmi distrug locul meu preferat din 
întreaga lume. 

Ei bine, Sara, tu ai opțiunea de a te crampona de acest 
gând, care este absolut justificat, întrucât este adevărat: 
întotdeauna ţi-a plăcut la nebunie acel loc, iar acum 
muncitorii se pregătesc să îndrepte barele indoite ale podului. 
Întrebarea pe care as dori eu să ţi-o pui este: „Cum mă simt 
atunci când mă gândesc la acest lucru?” Dacă răspunsul este: 
„Nu mă simt deloc fericită”, atunci sfatul meu ar fi să cultivi 
un alt gând, astfel încât să nu acumulezi sedimentele de care 
vorbeam. 

— Ca de pildă? l 

De pildă, te-ai putea gândi la această căsuță magică 
din copac, care oricum este infinit mai minunată decât acel 
loc. Te-ai putea gândi la faptul că poți veni oricând doresti 
aici, fără să fii deranjată de nimeni. Te-ai putea gândi la 
frânghia cu care vă leginati deasupra râului, sau la prietenii 
tai, Seth si Annette, sau chiar la mine, prietenul tău atât de 
adorabil, de drag, de mort (care s-a dovedit în cele din urmă 
a nu fi chiar atât de morti). 

Sara rase. La fel și Seth. 

Te-ai putea gândi la faptul că râul continuă să curgă, 
soarele să răsară si să apună, ploaia să cadă, vegetația 

să crească, luna să apară pe cer, sau la un milion de alte 
lucruri minunate, care, dacă le-ai acorda atenția ta, te-ar 
face instantaneu să te simţi mai bine, tocmai pentru că iti 
plac atât de mult. În acest fel, această stare de disconfort 
te-ar părăsi, lăsându-te din nou în starea ta naturală de 
bunăstare. Aceasta este esența ta, Sara. Nicio altă stare nu te 
va putea satisface vreodată. 

În timp, vei ajunge la o stare în care nimic nu va mai 
conta pentru tine decât să te simţi bine. Faptele propriu-zise 
sau revelarea adevărului in fata altor oameni ti se vor părea 
infinit mai putin importante atunci decât descoperirea de 
gânduri care să te facă să te simţi bine. 

Sara rămase tăcută. Se simţea deja mai bine, acest 
lucru era absolut sigur, dar încă mai era ceva care o 
necăjea. Solomon îi ajutase pe ea şi pe Seth de atâtea ori 
să se simtă mai bine, și de fiecare dată lucrurile au sfârșit 
prin a lua o turnură nouă, mulându-se după noua lor 
stare de spirit. Îşi aminti de domnul Wilsenholm, care 
dorea să taie copacii de pe malul râului. De îndată ce 
Sara şi Seth reuşiseră să se transpună într-o stare de spirit 
mai bună, domnul Wilsenholm și-a schimbat complet 
atitudinea și nu a mai tăiat copacii. Dimpotrivă, chiar 
le-a acordat permisiunea de a se juca în ei. Îşi aduse 
aminte de intenţia tatălui lui Seth de a părăsi orașul și de 
întorsătura miraculoasă care s-a produs după ce ea și cu 
Seth şi-au schimbat în bine starea de spirit. Şi lista putea 
continua astfel la infinit. În cele din urmă, isi formulă 
clar întrebarea: 

— Dar, Solomon, tu ne-ai ajutat întotdeauna să ne 
simțim mai bine, și astfel să schimbăm lucrurile așa cum 
doream. Cum se face că de data aceasta nu putem face 
nimic pentru a schimba situaţia? 

Solomon zâmbi. Sara, eu nu v-am învățat să schimbaţi 
lucrurile, ci doar să intrați într-o stare de spirit care să 
rezoneze cu Bunăstarea voastră naturală. 

— Dar, Solomon, acei oameni se pregătesc să îmi 
distrugă locul preferat de pe pod. 

Sara, cum te-ai simţi dacă alti copii din oraş ar descoperi 
acel loc si și-ar propune să îl viziteze în fiecare zi? 

— Nu as fi deloc încântată. 

Dar dacă le-ar plăcea cu adevărat? Dacă acel loc ar 
deveni locul lor preferat, la fel ca în cazul tău? 

— O, înţeleg, Solomon. Vrei să spui că ar trebui să il 
împărtăşesc cu ceilalți. Ştiu că asa ar trebui, dar... 

Ai încerca atunci să organizezi locul, astfel încât să 
puteți sta pe rând acolo? Ai inventa reguli, cum că trebuie să 
ai o anumită vârstă sau o anumită înălțime pentru a putea 
sta în acel loc? 

— Solomon, nu înţeleg ce vrei să spui. Mi se pare că 
nu faci decât să complici lucrurile. Probabil că m-aş duce 
eu în altă parte, dar... 

Asa este, Sara. Ar fi mult prea complicat sa incerci 
să organizezi totul astfel încât să le faci tuturor pe plac. 
Oricum, nu cred că ai reuşi nici dacă ai încerca o sută de 
ani. În schimb, un lucru pe care îl poți reuşi cu ușurință, 
pentru simplul motiv că nu este deloc greu, este să iti muti 
atenția de la lucrul care te deranjează si să ţi-o focalizezi 
asupra unui alt lucru care te face să te simţi bine. Ce-i drept, 
această poveste necesită un anumit efort, mai ales la început, 
dar in timp devine din ce în ce mai ușoară. În acest fel, vei 
începe să te simţi din ce în ce mai bine. 

— Dar, Solomon, asta tot nu îmi rezolvă problema cu 
locul meu preferat de pe pod. 

Sara, de ce iti dorești atât de mult acest loc? Nu ca să 
te simţi bine? 

— Ba da. 

Iar daca te simţi DEJA bine, nu crezi că este la fel de 
bine ca si cum ai avea acel loc? 

Sara ramase tacuta. Solomon avea dreptate. 

— Dar, Solomon, eu credeam că ne înveţi cum să 
transformam realitatea asa cum ne dorim! 

Asa este, Sara, dar transformarea realitatii asa cum iti 
dorești nu are nimic de-a face cu rezistența opusă in fata 
dorințelor celorlalți oameni, care isi doresc o altfel de realitate. 
Transformarea realității asa cum iti doreşti înseamnă să 
găsești acele gânduri care te fac să te simţi bine, astfel încât 
să devii receptiva la binele pe care ţi-l oferă Universul ca 
răspuns la dorințele tale. 

Lucrurile se termină întotdeauna cu bine. Asa este 
natural. Dacă te lupti împotriva unei situații pe care nu 
ti-o dorești, tu impiedici practic acest proces natural, care ar 
face ca totul să se termine cu bine pentru tine. 

— Deci, vrei să spui că dacă voi găsi gânduri pozitive, 
care mă fac să mă simt bine, nu îmi vor mai distruge locul 
preferat de pe pod? 

Vreau să spun că dacă vei găsi gânduri care te fac să te 
simţi bine, pur si simplu te vei simţi bine, si nu-ți va mai 
pasa de locul tau preferat de pe pod, care nu iti oferea nimic 
in plus. 

— Dar, Solomon, nu vreau ca locul meu preferat de 
pe pod să fie distrus, îi spuse Sara agitată. 

Solomon zâmbi. Sara, ce-ar fi să iti faci din fericire 
principalul tel al vieții? Singurul tel al vieții? „Nimic nu este 
mai important decât să mă simt bine.” 

— Şi ce se va întâmpla cu locul meu favorit de pe pod? 

Orice s-ar întâmpla cu el, nu va mai conta pentru tine. 

— De ce nu? 

Pentru că oricum vei fi fericită. 

Sara începu să râdă. Își dădea seama că nu îl poate 
clinti pe Solomon din ale lui. 

Vezi tu, Sara, oamenii cred adeseori că nu se pot simţi 
bine decât dacă lucrurile evoluează într-un anume fel. Când 
descoperă că nu au puterea de a schimba realitatea aşa cum 
isi doresc, ei se resemnează si trăiesc o viaţă neputincioasă si 
nefericită. 

Încearcă să înţelegi că puterea ta constă în capacitatea 
ta de a percepe această realitate in asa fel încât să te simți 
bine. Dacă vei reuși să faci acest lucru, vei căpăta puterea de 
a realiza absolut orice iti vei dori. 

Tot ceea ce iti doreşti tu încearcă să ajungă la tine, 
dar tu ai datoria de a-i deschide poarta, iar acest lucru nu 
devine posibil decât atunci când te simți bine. 

Sara rămase tăcută. Începea să înţeleagă ce dorea să 
spună Solomon. 

Tu trăieşti într-o lume uriaşă, Sara, în care numeroși 
alti oameni isi doresc la rândul lor tot felul de lucruri, multe 
dintre ele diferite de dorinţele tale. Tu nu îi poți convinge 
sau obliga să fie de acord cu tine, si nu îi poti distruge pe 
toți cei care nu sunt de acord cu tine. Singurul lucru care iti 
mai rămâne de făcut dacă doreşti să duci o viaţă fericită şi 
împlinită este să te decizi, odată pentru totdeauna, să te simţi 
bine cu orice pret. Dacă vei practica schimbarea gândurilor 
tale si focalizarea lor asupra lucrurilor care te fac să te simți 
bine, vei descoperi cel mai mare secret al vieții... 

— Îşi mulţumesc, Solomon. Cred că am înţeles. Cel 
putin, pentru moment. ` 
Ma bucur de acest lucru, fata mea draga. 


vio 


CAPITOLUL 28 


[bor la înălțime 


ara îşi deschise brusc ochii. Ceva o trezise din 

somn. Rămase pe întuneric si ascultă, dar întreaga 
casă era scufundată în liniște. Se uită la ceas şi constată că 
era ora 1:11 dimineaţa. Este mult prea devreme să mă dau 
jos din pat, îşi spuse ea, asa că se întoarse pe partea cealaltă 
şi adormi la loc. 

Se trezi din nou cu aceeași senzaţie. Ceasul arăta ora 
2322, 

— Mă rog, oftă ea, şi se culcă la loc. 

Se trezi apoi pentru a treia oară. Se uită imediat la 
ceas, care arăta ora 3:33. Sara zâmbi. 

— Asta e prea din cale-afară! E prea ciudat. 

Eu nu as spune că e prea ciudat, Sara. Nu este nici prea 
mult, nici prea putin, ci exact atât de ciudat cât trebuie, se 
auzi vocea liniștită a lui Solomon din beznă. 

— Unde esti? îi şopti Sara. 

Întâlneşte-te cu noi la căsuţa din copac, îi răspunse 
vocea lui Solomon. 

Sara sări din pat. Se simţea complet trezită, dar nu 
era sigură dacă înainte visase sau auzise cu adevărat vocea 

lui Solomon. Se uită la ceas. Acesta indica tot ora 3:33. 
Sări din pat si isi trase un pulover și nişte dresuri direct 
peste pijama. Îşi luă apoi pantofii si o haină mai groasă, 
după are deschise fereastra dormitorului ei. Afară, luna 
strălucea cu putere. Desi ochii încă i se mai obişnuiau 
cu întunericul, nu avu probleme să îşi găsească drumul 
pe cărarea din pădure. „Exact atât de ciudat cat trebuie, 
se distră ea. Nu sunt convinsă că altcineva ar fi de aceeași 
părere.” 

În timp ce se apropia de căsuţa din copac, auzi voci. 
Distinse vocea lui Seth, apoi pe cea a lui Annette. Ce se 
întâmplă? se întrebă ea. 

— Seth, Annette, ce faceţi aici? le strigă ea de jos, în 
timp ce se urca în căsuță. 

— Sara, s-a întâmplat un lucru foarte ciudat. M-am 
trezit mai întâi la ora 1:11, apoi la 2:22... 

— lar apoi la 3:33, termină Sara fraza Annettei. 

— Şi eu la fel, spuse Seth. A fost într-adevăr ciudat! Şi 
atunci, ni s-a părut că am auzit vocea lui Solomon, care 
ne-a spus să ne întâlnim la căsuţa din copac. 

— Este preaaaa ciudat! spuse Annette, cuprinsă de fiori. 

— Este ciudat exact atât cât trebuie, râse Sara. 

Exact atât cât trebuie, o imită Solomon, care tocmai 
ateriza pe platformă. 

— Solomon! exclamară cei trei, anticipand plini de 
entuziasm ce avea să se întâmple. De ce ne-ai chemat aici? 

Mai întâi de toate, doresc să vă spun că nu ne-am adunat 
încă cu toții. Trebuie să o aşteptăm si pe Maddie. Sunt multi 
ani de când zburăm împreună ori de câte ori este lună plină. 
A fost ideea ei să vă invit şi pe voi de această dată. 

— Maddie zboară? se minună Sara. Nu-i venea să își 
creadă urechilor. 

— Bine, dar este adultă! 

— Cine este Maddie? întrebară în același timp Annette 
şi Seth. 

— Ştiţi voi, doamna Wilsenholm. Numele ei este 
Madeline, dar când era mică i se spunea Maddie, le 
explică Sara. 

Vârsta nu are nimic de-a face cu zborul, Sara. Zborul 
este legat de ușurința interioară pe care o simți. Niciun om 
care se simte împovărat de griji şi probleme nu poate zbura. 
De fapt, cel care se înalță este spiritul omului, Sara. 

Stiu că vi se pare că ati venit aici în trupurile voastre 
frumoase, dar realitatea este că acestea continuă să doarmă 
în paturile voastre. Astăzi vom zbura numai cu partea 
voastră esențială, care reprezintă adevărul fiinţei voastre. Si 
vă asigur că vom petrece de minune. 

— Vrei să spui că nu suntem într-adevăr aici, cu tine? 

Sigur că sunteți aici, cu mine, dar nu în corpurile 
voastre, care continuă să doarmă în pat. 

— Dar, Solomon, am mai zburat împreună cu tine şi 
înainte, iar atunci corpul meu s-a ridicat în aer. 

Ai zburat într-adevăr cu mine, Sara, dar frumosul tău 
corp se odihnea liniștit în patul tău. 

— Dar, Solomon, îmi amintesc perfect că am zburat 
împreună cu tine. 

TU ai zburat cu mine, Sara, nu și corpul tău. Mâine iti 
vei aminti inclusiv de acest zbor. Dacă te vei simți fericită, 
fără griji, permițându-i esenței tale să se manifeste prin tine, 
iti vei aminti cu siguranță. 

— Chiar vom zbura, Solomon? întrebă Annette, care 
nu mai avea răbdare. Nu-mi pasă dacă sunt în corp sau 

nu, Sara. Tot ce îmi doresc este să zbor! Cum putem face 
asta? Haideţi să-i dăm drumul. 

— Ce se vede acolo? întrebă Solomon, arătând către 
zare, dincolo de râu. 

Prin aer plutea o formă albă, care se îndrepta către ei. 

— Este doamna Wilsenholm, spuse Sara. Maddie, 
Maddie, tu esti! Zbori! 

— Sigur că zbor, Sara. Şi trebuie să recunosc că este o 
noapte cat se poate de potrivită pentru asta. Vreti să veniţi 
şi voi? spuse Maddie, prinzând-o pe Sara de mână. 

Fără să se gândească la ceea ce face, Sara își dădu drumul 
de pe platformă si pluti alături de doamna Wilsenholm. Îi 
întinse mâna Annettei, care i-o prinse la rândul ei pe a lui 
Seth, si astfel zburară toţi patru deasupra râului. 

— luhuu! se auzi vocea lui Seth. 

— Vă vine să credeţi ce se întâmplă? spuse Annette. 
Vă vine să credeți? repetă ea. Mi se pare incredibil! 

Sara râse. Îşi mai amintea încă de uimirea pe care o 
trăise când a zburat prima dată. Era o stare de exaltare 
fără limite, iar acum o simţea din nou. 

— Sara, ce-ar fi să le spui lui Annette şi lui Seth ce iti mai 
aminteşti despre zbor? îi spuse doamna Wilsenholm. 

— Ei bine, nu sunt foarte multe lucruri de spus. Tot 
ce trebuie să faci este să te decizi unde dorești să mergi, 
după care, nu știu cum se face dar începi să plutesti într- 
acolo. Dacă doreşti să zbori în sus, este suficient să priveşti 
in sus. Dacă dorești să cobori, este suficient să iti întinzi 
piciorul în jos, în direcţia în care doreşti să cobori. 

— Incercati, le spuse doamna Wilsenholm, zâmbind. 

— Sus! strigă Seth, care se inalta instantaneu. Ceva 
mai sus, spuse el, și se inalta încă putin. 

— Eu vreau să merg acolo, spuse Annette, arătând cu 
un gest categoric un punct din zare, deasupra râului. 

Instantaneu, începu să plutească într-acolo. 

— Şi eu la fel, spuse Sara, care o urmă imediat. 

— Eu vreau să merg în sus, apoi în jos, si din nou sus, 
si iarăși jos! strigă Seth plin de entuziasm, făcând mișcări 
în zigzag pe cer. 

Nu se putea opri din râs. 

— Mamă, e super! le strigă el fetelor. 

— Vrei să zburăm către scoala? îl întrebă Annette. 

— Da, fu de acord Seth. 

— Şi eu, adăugă Sara. 

O luară toți trei către şcoală. Doamna Wilsenholm 
îi urmă îndeaproape. 

Plutiră pe deasupra stadionului de fotbal, dar își 
încetiniră drumul ca să fie ajunși din urmă de doamna 
Wilsenholm. 

— Nu ati observat, copii, că ori de cate ori vă manifestati 
o anumită intenție, aceasta se îndeplinește pe loc? 

— Ba da, și este grozav! îi răspunse Annette. 

— Ati observat si faptul că nu este nevoie de cuvinte, 
ci doar de o intenţie clară? 

— Da, spuse Seth. Practic, orice ne dorim, se întâmplă. 

— Haideţi să ne prindem de mâini și am să vă arăt 
ceva foarte interesant. 

Sara, Seth, Annette și doamna Wilsenholm se 
prinseră de mâini, formând un cerc în aer. 

— Acum, Sara, tu manifesta-ti intenţia de a o lua în sus. 
Annette, ia decizia de a o lua in jos, iar tu, Seth, gandeste-te 
că vrei să o apuci lateral. La trei: unu, doi, trei! 

— Nu s-a întâmplat nimic! De ce nu s-a întâmplat 
nimic? 

— Acum haideţi să ne dăm drumul la mâini. Sara, 
continuă să iti manifeşti intenția de a o lua în sus, Annette 
în jos, iar Seth într-o parte. 

— Oooh! exclamară cei trei, apucând-o în direcţii 
diferite. 

Se distrau la culme. În cele din urmă, se adunară din 
nou în cercul iniţial. 

— Vedeţi voi, copii, atunci când plutesti de unul 
singur și știi foarte limpede ce anume iti dorești, intenția 
iti este imediat îndeplinită, întrucât esti la unison cu tine 
însuți. În schimb, atunci când te afli într-un grup în care 
toți au intenţii diferite, nu se întâmplă nimic. 

— lar acum, haideţi să ne prindem din nou mâinile și 
să ne dorim cu toții să mergem in sus. 

Cei trei făcură cu li se spuse și își proiectară la unison 
intenţia de a urca. 

— Uau! spuse Sara. E super! 

— Maddie, de ce nu am apucat-o fiecare în direcția 
lui, atunci când nu ne-am manifestat intenţiile la unison? 
întrebă Sara. Vreau să spun, de ce nu am obținut fiecare 
ceea ce ne doream, desprinzându-ne din formaţie? 

— S-ar fi putut întâmpla. În cazul anumitor oameni, 
chiar așa se petrec lucrurile, dar voi sunteți foarte buni 
prieteni. Cred că intenţia voastră de a rămâne împreună 
s-a dovedit mai puternică decât aceea de a o lua pe o 
cale separată. De aceea, ati preferat să rămâneți pe loc, 
așteptând o decizie colectivă a întregului grup. 

— Hei, unde-i Solomon? 

Sunt aici, spuse Solomon, de undeva de sus, mult 
deasupra lor. Îmi plac tehnicile voastre. Cred că ati dus 
zborul cu un pas mai departe. 

Toată lumea râse. 

— Este atât de distractiv, spuse Annette. Mi-as dori să 
putem rămâne întotdeauna aici. 

Zborul este un lucru minunat, copii. Eu îl practic tot 
timpul, dar la urma urmelor sunt o pasăre, asa că n-am ce 
să-i fac! Oricum, v-ar prinde bine si vouă să zburati din 
când în când, fără a uita însă de destinul vostru uman. 
Perspectiva umană este foarte importantă pentru evoluție. 
Cred totuși că mai puteţi rămâne aici timp de câteva 
minute. Mai există cineva care doreşte să zboare de mult 
timp împreună cu voi. 

— Încă o persoană? spuse Sara, surprinsă. Cine 
altcineva mai ştie de tine, Solomon? 

Nu este de prin zonă, Sara, dar vă cunoaşte pe toți 
foarte bine. 

Solomon se întoarse și privi către stadionul de fotbal. O 
formă frumoasă, foarte albă, plutea pe deasupra acestuia. 

— Mama, mamă! O, mamă, tu esti! strigă Annette, 
zburând glonţ în brațele mamei sale. 

Sara, Seth si Maddie se tinura deoparte, lăsând-o pe 
Annette sa se bucure de reintalnirea cu mama ei. 

— O, mama, mamă, esti aici și esti atât de reală. 

Mama Annettei râse ușor. 

— Păi, chiar aș zice că sunt reală, Annette. Cu toții 
suntem. Suntem întotdeauna foarte reali. Mă bucur că ne- 
am putut reîntâlni în acest fel. 

— Mamă, ai de gând să te întorci iarăşi si să trăieşti 
printre noi, asa cum a făcut Solomon? 

— O, scumpa mea! Şi cum le-am putea explica 
vecinilor ce s-a întâmplat? Oricum, nu te voi părăsi 
niciodată, Annette. Voi fi întotdeauna aproape de tine, 
doar la un gând distanță. Ori de câte ori vei avea nevoie 
de mine, voi fi lângă tine, iar în momente foarte speciale, 

precum cel din această seară, mă vei putea vedea. În plus, 
ori de cate ori vei fi fericită, mă vei putea auzi si simţi, asa 
cum ţi-am mai spus. 

Annette îi zâmbi mamei sale. Nu știa de ce, dar 
înţelegea perfect tot ce îi spunea aceasta. I se părea perfect 
logic și liniştitor. 

— Mamă, cum e atunci când mori? 

— Ei bine, Annette, n-aş ști să iti spun. Se pare că 
nu există deloc moarte. Sunt la fel de vie ca oricând. De 
fapt, sunt chiar mai vie acum. Și sunt atât de fericită. O, 
Annette, nu mi-aş fi imaginat niciodată că există atât de 
multă fericire. 

— Sunt încântată să aud asta, mamă. $i eu sunt 
fericită. — 

— Ştiu, scumpa mea. Constat acest lucru în fiecare zi. 

— Ei bine, copii, cred că ar trebui să plecăm, spuse 
Maddie. 

— Mamă, o să te mai văd? 

— Sigur, Annette, o să ne vedem frecvent. Acum 
distrează-te cu prietenii tăi. Şi nu uita să îi saruti pe cei 
de-acasă din partea mea. 

Mama lui Annette dispăru pe cerul nopții, iar cei patru 
continuară să plutească încet pe deasupra stadionului de 
fotbal. Sara îi luă pe Annette și pe Seth de după gât. Seth 
o prinse pe Maddie, care o prinse si ea pe Annette. Astfel 
uniţi, plutiră toți patru pe deasupra stadionului. 

Sara se întoarse pe partea cealaltă și deschise ochii. 
Ceasul arăta ora 3:34. Zâmbi. 

— Mamă, dar ştiu că a fost ciudat! 

Doar atât de ciudat cât trebuie, auzi ea vocea lui 
Solomon în mintea ei. 

CAPITOLUL 29 
Mai mult... 


ee de-abia aștepta ca școala să se termine, ca 
să se poată întâlni cu Annette și cu Seth pentru 
a vorbi cu ei despre experienţa incredibilă de noaptea 
trecută. Începuse chiar să se întrebe dacă aceasta fusese 
reală, căci cu cât trecea timpul, cu atât mai mult i se părea 
ca visase. 

Intelesese ce îi spusese Solomon atunci când acesta 
afirmase că trupul ei a rămas în pat, în timp ce conștiința 
ei trăia acele experiențe magice, dar această experiență 
depășea practic tot ce trăise vreodată Sara. De aceea, i se 
părea prea sublimă pentru a fi adevărată. Oare aveau să își 
aducă aminte de ea și ceilalți doi, asa cum și-o amintea ea? 

Sara o văzu pe Annette îndreptându-se către ea 
într-un grup de copii. Ar fi dat orice să o poată trage 
deoparte, pe coridor, pentru a o întreba dacă a trăit vreo 
experiență mai interesantă noaptea trecută. Ştia însă că 
nu putea vorbi de față cu ceilalți copii, care nu ar fi înţeles 
niciodată ce dorea să spună. 

Sara privi fata frumoasă a Annettei in timp ce se 
apropia. Oare isi mai aduce aminte? se întrebă ea. Annette 
o privi în ochi, ca gi cum i-ar fi auzit gândurile, și îi zâmbi 
complice. În această dimineață, fata Annettei era mai 
frumoasă și mai strălucitoare ca oricând. Părea perfect 
calmă si relaxată. Arata fericită! 

— Ne vedem mai târziu, Sara, îi strigă Annette, cu o 
intonatie specială care o făcu pe Sara să ştie dincolo de orice 
îndoială că Annette va veni mai târziu la căsuţa din copac. 

Sara se grăbi să se întoarcă în clasă. Mi-as dori să putem 
merge chiar acum la căsuţa din copac, toți trei, isi spuse ea. 

Seth veni alergând din spate și îi strecură un biletel 
de hârtie, trecând apoi mai departe fără să îi spună nimic, 
dar făcându-i cu ochiul. 

Pe biletel erau doar câteva cuvinte: „CĂSUŢA DIN 
COPAC, DISEARĂ, ABSOLUT SIGUR! 

Își aduce aminte, zâmbi Sara. 

Se auzi şi ultimul clopoțel, iar Sara se duse glonț la 
căsuţa din copac. De-abia aștepta să se întâlnească acolo 
cu Seth și cu Annette pentru a discuta despre întâmplările 
nopții trecute. 

Când ajunse, Annette se afla deja în copac, și înainte 
ca Sara să apuce să urce, apăru și Seth din spate. 

Sara chicoti, încercând să urce treptele scării câte 
două odată. I se părea că Seth avea să i se urce în spinare 
dacă nu se grăbea. 

Cei trei rămaseră fără suflare pe platformă, privindu-se. 

Prima care luă cuvântul fu Annette: 

— Chiar s-a întâmplat ceea ce cred eu că s-a întâmplat 
noaptea trecută? 

— Eu cred că ceea ce crezi că s-a întâmplat, chiar 
s-a întâmplat, dar nu sunt sigură ce anume crezi că s-a 
întâmplat, îi răspunse Sara, chicotind. 

— Un lucru este absolut sigur, spuse si Seth. Nu cred 
că ar trebui să mai spunem cuiva ceea ce cred eu că Sara 
crede că tu crezi că s-a întâmplat. 

Solomon plană în zbor și ateriză în mijlocul lor. Vă 
salut cu drag, bunii mei prieteni neinaripati. Sau poate că 
ar trebui să spun: simpaticele mele stafii. Ce mai e nou? Sau 
mai bine zis: ce puneţi la cale? 

Rasera cu totii. 

— Solomon, spuse Sara. Ne bucurăm atât de mult că 
te vedem. Nu-i așa că noaptea trecută a fost uimitoare? 

Mie nu mi s-a părut chiar atât de uimitoare, răspunse 
Solomon. Mi s-a părut mai degrabă normală. 

— Da, dar ceea ce este normal pentru tine, Solomon, 
este uneori cat se poate de uimitor pentru noi, ceilalti, îi 
spuse Seth. 

De fapt, Seth, voi trei sunteti cei care ati redescoperit 
Ceea ce este normal. — 

— Normal? spusera in acelasi timp Sara si Annette. 
Tu numesti asta normal? 

Da, copii. Este cât se poate de normal să vă reamintiti 
de natura voastră nelimitată. 

Este cât se poate de normal să fiţi fericiți si să plutiti pe 
cer intr-o stare de abandon relaxat, sa intelegeti ca nu exista 
moarte, si deci nici separație reală fata de cei dragi. 

Este cât se poate de normal să vă simtiti vii, conştienţi 


de sine şi plini de iubire. 

Este cât se poate de normal să cunoaşteţi starea de Bunăstare 
și să intelegeti că orice s-ar întâmpla, Totul Este Bine. 

Cei trei ascultară în tăcere cuvinte inspirate ale lui 
Solomon. 

Este cât se poate de normal să vă iubiţi propria viata... 

Să vă simtiti plini de entuziasm în ceea ce priveşte 
viitorul... 

Să intelegeti că această călătorie minunată nu încetează 
niciodată... 

Să știți că o să vă descurcati întotdeauna, orice probleme 
vor apărea... 

Să îi iubiți pe ceilalți, care se vor juca împreună cu voi 
de-a lungul drumului... 

Să intelegeti că suntem cu toții diferiți, şi totuşi perfecţi 
exact aşa cum suntem... 

Să realizați că acest joc nu se va termina niciodată... 

Și că nu puteți gresi, orice ați face... 

Să vă simțiți atât de îndrăgostiți de propria voastră 
esenţă încât nimic să nu vă mai poate distrage vreodată de 
la această stare de fericire fără seaman... 

Toate acestea SUNT normale. 

Desigur, si celelalte lucruri pe care le fac oamenii sunt 
la fel de normale. 

Cei trei râseră din nou. 

— O, Solomon, spuse Annette, te iubesc atât de mult. 
Sunt atât de fericită. Nu pot să-ţi spun cât de fericită mă 
simt. 

Stiu că esti fericită, îi zâmbi Solomon. 

— Deci, Solomon, ce urmează? îl întrebă Sara, știind 
că Solomon poate vedea viitorul apropiat şi îndepărtat. 

Mai mult, îi răspunse simplu Solomon. 

— Mai mult ce? insistă Sara. 

Mai mult din toate acele lucruri asupra cărora vă veți 
focaliza atenția. 

Sara râse. 

— O, da. Acest lucru este valabil întotdeauna, nu-i asa? 

Chiar asa este. Asa s-au petrecut si asa se vor petrece 
întotdeauna lucrurile. 

Solomon îşi luă zborul de pe platformă gi se indrepta 
către orizont. Cei trei prieteni îl priviră cum zboară până 
când dispăru din vedere. Se priviră apoi în ochi, fericiți 
că sunt prieteni. 

— Deci, spuse Annette, sărind în picioare. Sara, esti 
pregătită să înveți să zbori pe frânghie cu capul în jos? 

Seth zâmbi cu gura până la urechi. Ştia cât de mult 
îşi dorea Sara să înveţe acest lucru. 

Sara zâmbi, privindu-si cu drag prietenii. 

— Mai mult, spuse ea. Îmi place cum sună. 


INCEPUTUL 

O SINTEZĂ ÎN 12 PUNCTE A 
INVATATURILOR ABRAHAM- HICKS 


1. Tu esti o extensie fizică a unei realităţi nefizice. 


Tot-ceea-ce-este, sau ceea ce unii oameni numesc 
Dumnezeu, nu reprezintă o realitate terminată, care 
te așteaptă să o prinzi din urmă. Tu eşti o ființă care 
gândeşte si care caută mai mult: mai multe experienţe 
plăcute si inalratoare. (Prin trăirea acestor experiențe, tu 
aduci, literalmente, raiul pe pământ). 


2. Tu te afli în acest corp deoarece ai optat pentru 
acest lucru. 


Tu ai ales oportunitatea de a experimenta acest 
contrast delicios în timp şi spaţiu, şi ai venit în această 
lume cu multă nerăbdare, de-abia așteptând să cocreezi 
împreună cu alte ființe aflate în căutarea fericirii, prin 
acordarea gândurilor tale cu realitatea dorită. (Ce, unde, 
când şi cu cine cocreezi reprezintă de asemenea opţiuni 


ale tale). 

3. Fundamentul vieții tale este libertatea; scopul 
vieţii tale este bucuria. 


Tu esti liber să optezi pentru a descoperi noi şi noi 
manifestări ale bucuriei tale. Prin exprimarea acestei 
bucurii, tu vei creşte, iar prin creșterea ta vei contribui 
la creşterea Totalitatii. (Tu ești liber să optezi inclusiv 
pentru absenţa libertăţii sau pentru durere... dar tot ce 
aleg oamenii pornește de la convingerea lor că îi va face 
fericiţi). 

4. Tu eşti un creator; instrumentul cu care creezi 
sunt gândurile tale. 


Legea Universală a Atractiei iti permite să atragi către 
tine esența tuturor lucrurilor cărora le acorzi atenția ta, 
indiferent dacă acestea sunt dezirabile sau indezirabile. 
În acest fel, tu creezi adeseori fără să-ţi dai seama că faci 
acest lucru. Emotiile tale iti permit să constientizezi in 
ce măsură corespunde sau nu realitatea pe care o atragi 
(creezi) cu ceea ce iti dorești. (Asupra căror lucruri iti 
focalizezi atenţia?) 

5. Tu poți deveni, avea sau face tot ce iti poți 
imagina. 

Atunci cand te întrebi de ce iti dorești un anumit 
lucru, tu activezi practic esența dorinţei tale, iar Universul 
începe să o atragă către tine. Cu cât sentimentele tale sunt 
mai intense, cu atât mai rapid ajunge la tine manifestarea 


fizică a dorinţei tale. (Este la fel de ușor să creezi un castel 
sau un nasture). 


6. În procesul de alegere a gândurilor, emoţiile 
reprezintă cea mai bună călăuză. 

Fiinţa ta Interioară plină de iubire te călăuzeşte in 
permanență prin emoţiile tale. Atunci când cultivi un 
gând dorit sau nedorit, tu simţi implicit o emoție pozitivă 
sau negativă. Daca iti vei schimba gândul, iti vei schimba 
automat si emoția, si implicit realitatea pe care ţi-o creezi. 
(Fă mai multe alegeri în fiecare zi). 


7. Universul te adoră pur si simplu, întrucât iti 
cunoaşte intenția supremă. 


Tu ai optat pentru a veni pe pământ cu cele mai bune 
intenţii, iar universul te calauzeste în permanență de-a 
lungul căii alese de tine. Ori de câte ori te simţi bine, tu 
accepti in viata ta într-o măsură mai mare acea realitate 
pe care ai avut intenţia să o experimentezi atunci când ai 
venit pe acest pământ, deci care corespunde perspectivei 
tale superioare. (Tu ești un spirit întrupat). 


8. Relaxează-te si bucură-te de bunăstarea ta 
naturală. Totul este bine. (Chiar este!) 


Esenţa tuturor lucrurilor pe care le apreciezi curge in 
permanenţă în realitatea ta. Cu cât descoperi mai multe 
lucruri de apreciat, cu atât mai multe căi ti se deschid 
in fata care te vor conduce către şi mai multă apreciere. 
(Vibratia pe care o emiti este totuna cu vibrația gândurilor 
tale. Tu atragi aceeași vibraţie pe care o emiti). 


9. Tu esti un creator al cărărilor mentale care te pot 
conduce pe Calea Unică a Bucuriei tale. 

Nimeni altcineva nu te poate împiedica sa iti 
directionezi gândurile asa cum dorești. Nu există limite 
ale călătoriilor tale lăuntrice care te vor conduce către 

experiențele exterioare. Pe calea catre fericire, vei descoperi 
tot ceea ce iti doreşti să devii, să ai si să faci. (Nu te vei 
putea bucura însă de aceste experiențe decât dacă le vei 
permite inclusiv celorlalți să se bucure de propriile lor 
experienţe personale). 


10. Acţiunile care trebuie întreprinse şi schimbul de 
posesiuni sunt efecte secundare ale focalizării tale asupra 
bucuriei. 


De-a lungul călătoriei tale deliberate către fericire, 
tu te vei simţi inspirat să executi anumite acțiuni, te vei 
bucura de resurse abundente și vei şti în funcţie de ceea ce 
vei simţi cât de mult te-ai apropiat de împlinirea menirii 
tale în viata. (Multi oameni înţeleg pe dos această premisă; 
de aceea, nu se bucură decât prea puţin de acţiunile și de 
posesiunile lor). 


11. La momentul potrivit, tu poți părăsi acest corp 
fizic fără boală si fără durere. 


Nu este deloc necesar să atragi boala sau un alt 
pretext pentru a părăsi acest corp fizic. Starea ta naturală 
este sănătatea si bunăstarea, indiferent dacă optezi pentru 
a veni în acest corp, pentru a rămâne în el sau pentru a-l 
părăsi. (Alegerea depinde numai de tine). 


12. Tu nu poți muri, întrucât esti una cu viata eternă. 


Tu poţi opta pentru a te relaxa si pentru a face 
tranziția către starea ta nefizică, de energie pură şi pozitivă. 
Starea ta naturală este veşnicia. (Distrează-te cât mai mult 
cu aceste legi. Nu ai cum să gregesti, si nici cum să le 
epuizezi). 

PS. Nu este deloc necesar ca altcineva să înțeleagă 
Legile Universului sau procesele descrise în această carte 
pentru ca tu să trăieşti o experiență de viata minunată, 
fericită si constructivă, căci tu singur iti atragi experienţa de 
viață. Tu şi numai tul 


